SunOnline: #SUN VAAHAKA: Magnolia 34\ndate_range ބުދަ 21 އެޕްރިލް 2021\nއައިޝާ ނަސީމް 05 Apr 2021, 09:58\n"ﷲ ސުބުހާނަހޫ ވަތައާލާގެ ކަލާމްފުޅަކީ ޝިފާއެކެވެ. ހިތުގެ ހަމަޖެހުމެވެ. ގުރުއާން ކިޔެވުމާއި އަޑުއެހުމުން އެލިބޭ ހިތްހަމަޖެހުމާއި އުފާވެރިކަން ހޯދުމަށް ގުރުއާނަކީ އެންމެ ގާތް އެކުވެރިޔާއަށް ހަދާށެވެ. ގުރުއާނުގެ އާޔަތްތަކުގެ މާނަ ބަލާ ތަފްސީރު ކިޔަވާށެވެ. ހިތަށް ބަޔާން ނުކުރެވޭފަދަ ފިނިކަމެއް ލިބޭނެއެވެ. މިއުޒިކާއި ފިލްމު ބެލުންފަދަ ބޭކާރު ކަންތައްތަކުގައި ވަގުތު ނަގައިލުމުން ހިތާމަ ކުރަން ޖެހޭ ފަދަ ދުވަހެއް އައިސްދާނެއެވެ. ވަގުތާއި ތިމާގެ ހުނަރާއި އިލްމާއި ބުއްދި އަދި އަމަލުވެސް މާތްﷲ ގެ މަގުގައި ހޭދަކުރުމުން ދެ ދުނިޔޭގެ ބާއްޖަވެރިކަން ލިބިގަންނާށެވެ. "\nކުއްލިއަކަށް މިލާން ގަޒަލްއާއި ގާތަށް ޖެހިފައި ކޮލުގައި ވިކައިލިއެވެ. ތަދުވާހާ ބާރަކަށެވެ. ތަދުވެގެން ހަޅޭއްލަވައިގަތީމަވެސް މަޑުކަމުން ހިފައިލާ ހިތްވީއޭ ކިޔާފައި ދެތިންފަހަރު ހިފައިފާ އަތް ދުރުކޮށްލިއިރު ކޯތާފަތަށް ކްރިމްސަން ކުލަ ވެރިވެ ގަޒަލްގެ ލޮލުން ފެން ފައިބައިގަތް ގޮތުން ތަދުވީވަރު ސާބިތުކޮށްދިނެވެ.\n"އައި ސްވިއާ އައި ޑިޑްންޓް ޑޫ އިޓް އޮން ޕާޕޯސް......." މިލާން އެހެން ބުނެފައިވެސް ލާނެތް ގޮތަކަށް ހޭންފެށިއެވެ.\n"ޔޫ ކްރޭޒީ ޖޯކަރ....... ޔޫ އާ އިންސޭން....." ގަޒަލް ހަޅޭއްލަވައި ގަންނަމުން ބުނެލިއެވެ. އަދި ގޮނޑި ދުއްވާލައިފިއެވެ. އަދި އަމިއްލަ ނަފުސަށް ބުނެލިއެވެ. "މިލާން މޮޔަވީތަ؟ ޔަގީނޭ.. އަދި އަހަންނާއިމެދު މިގޮތަށް ކަންތައް ކުރެވުނީތީ ހިތާމަކުރާނެ.....ނޫން. ފަހަރެއްގައި މިލާން އިޒް ނޮޓް ހިމް. އައި މީން ހީޒް ނޮޓް ހިމްސެލްފް ރައިޓް؟ އޭނަ އަމިއްލައަށް ގަސްތުގައި ކުރާ ކަމެއް ނޫނޭވެސް ބުނީނު. ހޫމް މިލާންގެ ގައި ތެރެއަށް ޖިންނި ވަދެގެން ކުރުވާކަމެއްތަ؟ ސުބުހާނަﷲ. ސްކެއަރީ......ނޯ ނޯ...."\nގަޒަލް ދެއަތަށް ބާރުލާފައި އަވަހަށް ގޮނޑި ދުއްވަމުންގޮސް ގެއަށްވަދެ ދޮރު ލައްޕާލައިފިއެވެ. އޭރު ގަޒަލްއަށް މާ ނޭވާލެވި ބިރުވެރިކަން ހަތަރުފަރާތުން ވަށާލައިފިއެވެ.\n"އެކަމަކު ﷲ ސުބުހާނަހޫ ވަތައާލާ ފިޔަވާ އެހެން ފަރާތަކަށް މިހާ ބިރުގަންނަން ޖެހޭތަ؟ ގަވާއިދުން ހެދުނާއި ހަވީރު ޒިކުރު ކުރަންޏާ ރައްކާތެރިކުރައްވާނެ. ވީއިރު ކޮންކަމަކާ ހާސްވަނީ؟ ޖިންނިއަށް އަދި އެހެން މަޚުލޫގަކަށްވެސް ގޯނާ ކޮށްލެވޭނީ އެފަރާތުގެ އިޒުނައާއެކު. ހީޒް ދަ ކްރިއޭޓާ. ނިކަމެތި މަޚުލޫގުންނަށް ކުރެވޭނީ ކޮންކަމެއްތަ؟ އެހެން ފަރާތްތައް މާ ބާރުގަދަ ކަމަށް ހެދުމަކީ ޝިރުކެއްނޫންތަ؟ހަމަޖެހިލާ. ބްރީތް ނޯމަލީ ޖީޖީ....މި ދުޢާކުރީމަވެސް ރައްކާތެރި ކުރައްވާނެ.......أَعُوذُ بِكَلِمَاتِ اللهِ التَّامَّاتِ مِنْ شَرِّ مَا خَلَقَ" މާނައަކީ އައި ސީކް ރެފިއުޖް އިން ދަ ޕާފެކްޓް ވޯޑްސް އޮފް ﷲ ފްރޮމް ދަ އީވިލް އޮފް ވަޓް ހީ ކްރިއޭޓެޑް"\n"..މިފަދަ ދުޢާތައް ކޮށް އޯލްމައިޓީއަށް ޓްރަސްޓްކުރީމަ ބިރު ކެނޑޭނެ..މިލާން ޕޮސެސްކޮށްގެން އުޅޭ ޖިންނި ކުރުވާ ކަންތައްކަން ޔަގީން. ކިރިޔާ ނު ކޯތާފަތް އިރައިނުލީ............"\nގަޒަލް ކާކޮޓަރިއަށް ވަދެ ފްރިޖުން އައިސްޕެކެއް ނެގިއެވެ. ކޯތާފަތުގައި ޖެއްސިއެވެ.\n"މިލާންގެ ކުށެއްނެތް. އެއީ ޝައިތާނާގެ ފަރާތުން ފެނުނު ހުވަފެނެއް ނޫން. ޝައިތާނާ މާފުކޮށްދޭކަށް ދަސްކޮށް ނުދޭނެ. ހަގީގަތް އެނގުނީމަވެސް އަހަރެން މިލާންއާއި ފައިޓްކުރާ ހިތްވަނީ ކީއްވެތަ؟ ކުޑައިރުގެ ބެސްޓްފްރެންޑްކަމުގެ ހައްގަށްޓަކާވެސް ތަންކޮޅެއް ރީތިކޮށް ވާހަކަދައްކަބަލަ.." ގަޒަލް އަމިއްލަ ނަފުސަށް ވިސްނައިދިނެވެ. އަލުން މިލާން ދެކެލާހިތުން ހިތް އަވަސްވެ ގޮނޑީގެ ފުރޮޅުވެސް އެހެން ދުވަހަށްވުރެ ބާރަށް އެނބުރުނެވެ. ނުކުތްއިރު އޭނަ އޮބާލިތަން ނަމަވެސް ފެނިދާނެކަމުގެ އުއްމީދުއޮތެވެ. ނަމަވެސް އޭނައާއި ބައްދަލުކުރީ ވަޅިން ކަނޑާ ނަގައިލެވޭފަދަ ފުން ހިމޭންކަމެކެވެ.\nރަމަޟާން މަސް ކައިރިވެފައިވުމާއެކު ގަޒަލް އޭނަގެ ނޯޓު ފޮތުގައި ލިޔަން އިނީ ރަމަޟާނަށްޓަކާ އޭނަ ކުރަން ބޭނުންވާ ކަންތައްތަކުގެ ލިސްޓެކެވެ. ކަންނެތްކަމާއި "ސްޓްރެސް"އަކީ އިބާދާއާއި ދުރުހެލިވުމަށް އުދަގޫކުރުވާ ދެކަމެވެ. އެދެކަންތައް އެއް ފަރާތްކޮށްލަން ޖެހޭނެއެވެ. ރަމަޟާން މަހަށް ތައްޔާރުވުމުގެ ގޮތުން ދީނީ ފޮތްތަކާއި ލެކްޗާތައް ބެލުމާ އަޑުއެހުން އަދި ކުރަން ޖެހޭ ދުޢާތަކުގެ ލިސްޓު ތައްޔާރުކރުން ހިމެނެއެވެ. އަޅުކަމުގެ ތެރޭ ކުރާނެ ސުންނަތް ނަމާދުގެ ތެރޭ ކޮންމެހެންވެސް ތަހައްޖުދައި ތަރާވީސް ހިމަނަން އެބަޖެހެއެވެ. ތަރާވީހަކީ ރަމަޟާންމަހަށް ޚާއްސަ އަދި އެކަނި ހުރެވެސް އެ ނަމާދުކުރުމުން ހިތަށް އުފާވެރިކަން ލިބޭ ނަމާދެކެވެ. ކުޑަ މިންވަރަކުން ނަމަވެސް ސަދަގާތް ކުރަން ޖެހެއެވެ. އީބަ ބުނުން ދެބައޮޑުވުން މީހުން ނެތްތަންތާ މީހުންގެ ވާހަކަ ދެއްކުންފަދަ ހުރިހާ ނުބައި ސިފަތައް ނައްތައިލަން ޖެހެއެވެ. ސޯޝަލް މީޑިއާއާއި ދުރުވެ "ޓެކްނޮލޮޖީ ޑައިޓް"އަކަށް ދިޔުން މުހިއްމެވެ. ގެ ސާފުކޮށް ރީތިކުރުމަކީ ސަގާފަތުގައި ހިމެނޭ ކަމެކެވެ. އެމީހުން އާ ގެއަށް ބަދަލުވެ އާ ފަރުނީޗަރުތައް ގަނެ އަދިވެސް މަންމަ ބާޒާރުކޮށް ރީތި އެއްޗެހި ގެނެސް ގެ ޒީނަތްތެރިކުރުމުގައި އަވަދިނެތިއެވެ.\nމަންމަ އެގޭގެ އެއް ކޮޓަރި ނަމާދަށް ޚާއްސަކޮށް އެތަން ކުޑަ މިސްކިތެއް ހާ ޒީނަތްތެރިކޮށްފިއެވެ.\nބައެއް މުސްލިމު ކުދިން ގެ ގޭގައި ނަމާދަށް ޚާއްސަ ކޮޓަރިއެއް ނެތުމުން އަމިއްލަ ކޮޓަރީގައި "ޕްރެޔާ ކޯނަރ" އެއް ޚާއްސަކޮށްލައެވެ.\nގަޒަލް އަށް ނިކަން ރީތި ޕްރެޔާ ކޯނަރތަކެއް ފެނުނެވެ.\nގޭގައި ނަމާދުކޮޓަރިއެއް ހުއްޓަސް އޭނަގެ ކޮޓަރީގައި އަޅުކަމަށް ޚާއްސަ ތަންކޮޅެއް ބަހައްޓަން އޭނަ ނިންމިއެވެ. ގޮނޑީގައި އިނުމުގެ ސަބަބުން ސަޖިދަ ނުކުރެވޭތީ އޭނަ ހިތާމަކުރެއެވެ. ދުޢާކުރެއެވެ. ސަޖިދަ ޖެހެން އޮތް ދުވަހު ހެއްދެވި ފަރާތަށްޓަކާ ސަޖިދަ ޖެހުނުނަމައެވެ. "ރިގްރެޓް" މިއީ އެންމެންގެ ހަޔާތުގައި އޮންނާނެ ސަފުހާއެކެވެ. ކޮންމެވެސް ކަމެއް އެހެން ނުކުރެވުނުނަމައޭ ހިތަށް އަރާނީ ވަގުތު ފާއިތުވީމައެވެ. ވަގުތުގެ ބޭނުން ހެޔޮގޮތުގައި ހިފަން ދަންނާނީ މަދު މީހެކެވެ.\n" ހޭއި........ޖީޖީ..." ރެއިނާ ދޮރު ހުޅުވައިލިއެވެ.\n"ހާދަ އެކްސައިޓްވެފައި ކުއްޖަކު..." ގަޒަލް ފޯނުން ނަޒަރު ވަކިކޮށްލިއެވެ.\n"ހޫމް. މިކާއަށް އެންމެ މީރު އެއްޗެހި ހަދަން ރެސިޕީ މިބަލަނީ. ކުޑައިރު ކާ ހިތްވި އެއްޗެހި ބަދަލުވެސް ވާނެ ދޯ. އަދި ރަށުން ލިބެން ހުންނަ އެއްޗެހި މިރަށުން ނުވެސް ލިބޭނެ..." ރެއިނާ އެނދުމައްޗަށް ޖެހިގަތެވެ.\n"ކޯންޗެއް މިކާއަށް އެންމެ މީރީ."\n"އައިސްކްރީމް އޭރު ނުލިބޭ އެހެންވެ....ރާސްބެރީ ކަސްޓަޑް މީރުވެގެން އުޅުނު. އަދި ކްރަމްޕީވެސް. ދެން ޕިއްޒާއާއި ޗީޒް.......ޗީޒް އެޅި ކޮންމެ އެއްޗެއް ހަމަ މީރުވާނެ. އޭރު ނުލިބުނަސް މިކާގެ އައްމާދު ޑޭޑް ހުރިހާ ކަމެއް ފުރިހަމަކޮށްދޭނެކަމަށް ބަލަނީ..................." ރެއިނާ ހިނިތުންވެލިއެވެ.\n"ދީނީ ވީމަ ގެންގުޅޭ ގޮތް ތަފާތުވެސް ވެދާނެ. ދުނިޔެއާއިހެދި އުޅެން ދަސްކޮށްނުދީ ﷲއަށްޓަކާ ލޯބިވާން ދަސްކޮށްދީފައި ހުރެދާނެއްނު..............." ގަޒަލް ވިސްނައިލިއެވެ. "އެއީ ރާގީއެއްނު.."\n"ތިބުނީ ޖިހާދީ ފިކުރުގެ ކުއްޖަކަށް ވެދާނެއޭތަ؟ "\n"ހޫމް.......އެހެންވެސް ވެދާނެ..ހީ މައިޓް ބީ ރިއަލީ ޓަފް...ތަޅަން ދަސްކޮށްދީ ވަރުގަދަ ހަގުރާމަވެރިއެއް ނޫންކަން ނޭގޭ....އެނީވޭސް ކޮންމެކަހަލަ ކުއްޖަކަށްވިޔަސް އަހަރެމެންގެ އެންމެ ލޯބިވާ މިކާ. ކެތެއް ނުވޭ ބައްދަލުވާ ހިތުން. މިއަދު މީ ކޮން ތާރީޚެއްތަ؟ އަޖައިބަކީ މަންމަމެންނަށް މާމަ ދަރިފުޅަށް ދައުވަތުދެވޭއިރުވެސް ނޭގޭ އެކަމަކު ކައި ވަރަށް ސަކަރާތްވެފައި ހުންނާނީ. ފެނުނީމަވެސް އެނގޭނެއްނު.........................................................................."\n"އަބަދު މަގޭ ވާހަކަ ނުދައްކާ ނުވޭތަ؟ " ކައިޔާން ހުއްދަ ހޯދުމެއްނެތި ވަނެވެ.\n"މިކާހް ކައިޔާންއަށް ދައުވަތު ދީގެން ރެއިނާ ރެސިޕީ ފޮތްތައް ބަލަނީ. މިކައަށް ޗީޒް އެއްޗެހި މީރުވީމަ..........." ގަޒަލް ފުޅާ ހިނިތުންވުމަކައެކު ކައިޔާންގެ ހިތުގައި ބަސްތަކުން ޖެހިއެވެ. ނޭގިއެވެ. އެ ލަފުޒުތަކުން ކައިޔާންއަށް ކުރި އަސަރުން ލިބުނު ސިހުމާއި ހިތްދަތިކަން އެ ލޮލުގައި ވިދުވަރެއްހެން ޖެހިފައި ދިޔައީއެވެ. އޭނަ ހިންދިރުވައިލިއެވެ. ރެއިނާ އިސްޖެހިގޮތަށް ހުއްޓުން އަރާފައިވާ ބުދެއްފަދައެވެ.\n"ރެއިން. ނޭވާ އެބަ ލަންތަ........"ގަޒަލް ދިމާކޮށްލިއެވެ.\n"ސްވީޓްހާޓް. ތިގޮތަށް ދިމާކުރުމަކީ ޖީޖީގެ ސިފައެއްވެސް ނޫން. ވަރަށް ޗޭންޖު އެބަވޭ. އެހެންނު ވާނީ.........." ކައިޔާން ހަށަން ބަދެލިއެވެ.\n"ރެއިން ލައިފަށް އައިކަމީ ހަމަ ނަސީބެއް. އެހެންވެ ދީން ބޮޑަށް ދަސްވީ. ކައިގެ ލައިފަށް އައި ދީނީ ކުއްޖާ އެހާ ދީނީ ވިނަމަ ޗޭންޖްކޮށްފައި ދާނީ. ބަޓް ޔޫ އާ ދަ ސޭމް ކައި.. ރަމަޟާން މިއޮތީ ކައިރީގައި. ކައިވެސް ގުރުއާން ތަރުޖަމާ ކިޔާފައި ލެކްޗާސްތައް ބަލަންވީނު. ގްރޫޕަށް ލިޔަސް ކައި ނުވެސް ބަލާ..." ގަޒަލް ޝަކުވާކުރިއެވެ.\n"އެއްކަލަ ލެކްޗާސް ދޭންފެށީ...."\n"އެބަ އަންނަން..." ރެއިނާ އެނދުން ފުންމައިލިއެވެ.\n"ނޫން އަންނާނެކަމެއް ނެތް. ގެޓް ލޮސްޓް..." ކައިޔާން ބުނެލިއެވެ.\n"ކައި އެއީ ދަރިފުޅުގެ މަންމަ. ރެސްޕެކްޓްކުރާކަށް ނުވާނެތަ؟ ނޫނީ މިކައަށްވެސް އެކަންތައް ދަސްވާނީ.................މިކާ މިގެއަށް އައީމަ މަންމަ ގާތު ބުނާނަން އެ ސިއްރު....."\n"ޝަޓަޕް ގަޒަލް. އެންމެ ލަފުޒެއް ބުންޏަސް........" ކައިޔާން އެއްޗެކޭ ބުނަން އުޅެފައިވެސް މައިތިރިވިއެވެ. ކުޑަކޮށް ހީލިއެވެ." ޖީޖީ. މިހާރުވެސް ވަރަށް އުދަގޫ ހާލަތެއްގައި މިހިރީ އިތުރަށް އުދަގޫ ނުކުރޭ ޕްލީޒް. މޮޔަވެދާނެ.."\n"އެހެންވަނީ ބޭޑް ޗޮއިސްތައް ނެގީމައެއްނު ކައި ބްދަރާ....ސަޖަލް މުއްސަދިވީމަ މެރީކުރީ. ލޯބިވެގެނެއްނޫން. ރެއިނާއާއި މެރީކޮށްފައި ބޭބީއަކު ހުރިކަން އެނގުނީމަ އެކަން ނުކުރިނަމަ......" ގަޒަލް ދުރުވިސްނޭ މުސްކުޅިއެއްހެން ބުނެލިގޮތުން ކައިޔާން ހޭންފެށިއެވެ.\n"އޯކޭ ގްރޭންޑް މާ..އިތުރު އެޑްވައިސްއެއް ނެތްތަ؟ "\n"މިކާގެ ހަގީގަތް އެގުނީމަ މަންމަ ކައިއަށް ފޯސްކުރާނެ ރެއިންއާއި މެރީކުރަން. މިހާރުއްސުރެ މެންޓަލީ ރެޑީވައްޗޭ ޑާލިން ބްރަދާ.............." ގަޒަލް ދޫނެރެލިއެވެ.\nއައްމާދު މިލާންގެއަށް ވަންއިރު އެއްކަލަ ކަޅުބުޅާ ލޯ ދިއްލާލައިގެން ގަސްދޮށުގައި އޮވެފައި ލޯމަތިން ގެއްލުނެވެ. އާފާގުއާއި އެހެން އެކުވެރިންނަށްވެސް އެ މަންޒަރު ފެނުނެވެ.\n"ހެލުސިނޭޝަންއެއް.." މިލާންއަށް ބުނެވުނެވެ،\n"ނޫން. ހަމަ އެ ޖިންނި ލޯ ދިއްލާލައިގެން އޮވެފައި ގެއްލުނީ..ވަރަށް ރުޅިއައިސްފައި އެއޮތީ..............." އައްމާދު ހީލިއެވެ.\n"މުސްލިމް ޖިންނިންތަ؟ "\n"ނަމެއްގައި މުސްލިމުން. ...." އައްމާދު ބުނެލިއެވެ.\n" އާފާގު އެހާ ކިޔައިދިނީމަވެސް އަޅުކަމާއި ދުރުވެވުނު ސަބަބަކީ މިއީކަމަށްވާނީ...." މިލާން ބުމަ ކައިރިކޮށްލިއެވެ. " ކޮންމެ ސަބަބެއްވިޔަސް ގުޒް މަރައިލިއްޔާ ކިހިނެއް މާފުދެވޭނީ. އެންމެން ދިނަސް އަހަރެން ނުދޭނަން. އަހަރެންގެ ބޮޑީ ޔޫޒްކޮށްގެން އެކަމެއް އެހިންގީ. ކިހިނެއް އިންސާފު ލިބޭނީ....."\n"އިންސާފު ލިބޭނީ އާޚިރަތްދުވަހު. އިންސާނުންގެ ފަރާތަކުން އެފަދަ ކަމަކަށް އުއްމީދު ކުރާނެ ކަމެއް ނެތް. ޖިންނީންގެ ފަރާތުންވެސް ހެހެހެ................"\nމިލާން ގެއަށް ވަނުމުން އައްމާދުއާއި އެކުވެރިންވެސް ފަހަތުން ދިޔައެވެ. ލިވާއީ އިއާން ހާޒިލް އަދި ކައިޔާންއަށްވެސް އެވަގުތު އާދެވުނެވެ. ފެންނަމުން ދިޔަ މަންޒަރުތަކުން އެންމެންނަށް ސިހުން ލިބި ހިރިލާންވެސް ނުކެރިފައި ތިއްބެވެ.\n"އައްމާދު ކަލޭ މިގެއަށް ތިއައީ ކީއްކުރަންތަ؟ " މިލާންގެ އަޑު ބަރުކޮށްލާފައި ކުއްލިއަކަށް ވާހަކަ ދެއްކިއެވެ. "މަށެއް ދައުވަތު ނުވެސް ދެން. ކަލޭ ދިވެހި ރާއްޖެއިން މިތަނަށް އަންނަން ކޮންމެހެން ޖެހުނު ސަބަބެއް މަށަކަށް ނޭގޭ. އަދި އެވެސް މީހެއްގެ ދަރިއެއް ތިމާ އަމިއްލަ ކޮށްލައިގެން............"\n"މިގެވެސް މިހާރު އަމިއްލަ ތަނަކަށް ހަދަން ތިއުޅެނީ؟ އަމިއްލަ އެދުން ބޮޑުވާކަށް ނުވާނެ. ތިމާމެންގެ ނަސްލު މީހުންނައެކު އުޅެން ދަސްކޮށްބަލަ. ހެއްދެވި ފަރާތްދެކެ ބިރެއްނުގަނޭތަ؟ ކަލޭމެން މާ ވަރުގަދަ ކަމަށް ހެދުނަސް ތިއީ ﷲ އުފެއްދެވި މަޚުލޫގެއް. ހަގީގަތުގައި އިންސާނުންނަށް ލިބިފައިވާ ބާރެއްވެސް ކަލޭމެންގެ ނެތް. ވީމަ އަހަރެން މިރޭ ޗޮއިސްއެއް ދޭނަން. މިލާން ދޫކޮށްލާފައި ދޭ ނޫނީ އަންދާލާނަން.." އައްމާދުގެ ޖުމްލައިން މިލާން ރުޅިވެރިކަމާއެކު އޭނައާއި ދިމާލަށް ޖެހިގަތީ ސިންގާއެއް ފަދައިންނެވެ.\nއެހެން މީހުން ބިރުން ފަހަތަށް ޖެހިލިއިރު އައްމާދު ހުރި ފިޔަވަޅުމަތިން ގުޑާވެސް ނުލިއެވެ. އަދި ގުރުއާނުގެ އަޒާބުގެ އާޔަތްތައް ކިޔަވން ފެށިއެވެ. މިލާން ލޯ އަޅާލައިގެން ހުރީ އެސްފިޔަ ޖަހާނުލައެވެ.\n"ކަލޭ ކިޔެވިޔަސް ހިތަކަށްވެސް ނާރާ...."\n"ހިތަށް ނާރަންޏާ މަޑުން ހުރެބަލަ......" އައްމާދު އެންގިއެވެ.\n"ބުނެފީމެއްނު ހުއްޓާލާށޭ.................." މިލާން ބަރު އަޑު ތަންކޮޅެއް ގަދަވިއެވެ. ދެތިން މީހުން އެއްފަހަރާ ވާހަކަދެއްކުމުން އަޑު އަންނާނީ އެފަދަ ގޮތަކަށެވެ.\nއައްމާދު އަޅާވެސް ނުލާ ކިޔެވުން ކުރިއަށް ގެންދިޔައެވެ. އެ ރީތި ޖާދުވީ އަޑު އިވުމުން އެންމެނަށް އަސަރުކުރިއިރު މިލާންގެ މޫނުމަތިން ކަންބޮޑުވުން ނުދައްކަން އޭނަ މަސައްކަތްކުރަމުން ދިޔައެވެ.\n"ރުހުމުގައި މިލާންއާއި ދުރަށް ދާނީތަ؟ ނޫނީ އަންދާލަންވީ؟ " އައްމާދު ސުވާލުކުރިއެވެ.\n"އޭނަގެ ގާތުން އަހާބަލަ އޭނަގެ އާއިލާއިން އަހަރެންގެ ކޮއްކޮ މަރައިލީ ކީއްވެހެއްޔޭ؟ އަހަރެން ކިއްވެ ތިހާ ފަސޭހައިން މިއިންސާނާ ދޫކޮށްލަންވީ؟ އަހަރެންގެ ކޮއްކޮއޭ މަރައިލީ."\n"ކާކު މަރައިލީ؟" އައްމާދު އެހިއެވެ.\n"ގުޒްލާން. އޭނަ އަނބެއް ކާލާފައި އެއްލައިލި އޮށުން ޖެހުނުގޮތަށް ކޮއްކޮ މަރުވީ. އަހަރެން ދުވަހަކު އެކަމާ މާފެއް ނުދޭނަން..........................." މިލާން ހޭންފެށިއެވެ. މުޅި ކޮޓަރިތެރޭ އެ އަޑު ގުގުމައިލިއެވެ. "އަހަރެންގެ އާއިލާގެ އެތައް ބަޔަކު މިތާ އެބަތިބި. ކަލޭމެންނަށް ލަނޑުދޭނެ..."\n"ކިތައް ޖިންނިން އުޅެނީ؟ "\n"ޖިންނިންނާއި ބަލާއިރު ތީ މަދު އަދަދެއް. އެކަމަކު ކަލޭ ބޮޑާ ހާކަންޏާ ކޮއްކޮ ދިޔަ މަގުން އެންމެން ދާން ޖެހިދާނެ. ހެއްދެވި ފަރާތަށް ބިރުގަނޭ. އިންސާނުންނަށް އުދަގޫކުރުމުން އެއްކިބާވޭ..އެންމެ ފަހުގެ ފުރުސަތު މިދެނީ. އިސްލާމްވޭ ނޫނީ އަންދާލާނަން...................." އައްމާދު ކިޔަވަން ފެށުމުން މިލާން ހިމޭންވިއެވެ.\nއިރުގަނޑެއްވާންދެން ކިޔެވުމަށްފަހު އިތުރު ހަރަކާތެއް ނުފެނުމުން ލިވާއީއާއި އިއާން އެކަކު އަނެކެއްގެ މޫނަށް ބަލައިލިއެވެ. މި މީހުން ކުޅޭ "ގޭމެއް" ކަމަށް ހީކުރެވުނީއެވެ. އައްމާދު ކިޔަވަމުން އޭނަ އަތުގައި ހުރި ފެންތަށިން އެތިފޮދެއް މިލާންގެ މޫނަށް ޖެހުމުން ގެ ފަޅައިގެންދާހާ ބާރަށް އޭނަ ހަޅޭއްލަވައިގަތެވެ. ފާރުތަކާއި ބިންގަނޑު ގުޑައިލިގޮތުން ކުޑަވަރެއްގެ ޒަލްޒަލާއެއް އައިފަދައެވެ. އުދުހިފައި ކަހަލަ ގޮތަކަށް އައްމާދުއާއި ދިމާލަށް އައީ ކަރުތެރެއިން ނުބައި އަޑެއް ލައްވަމުންނެވެ. އެންމެން ސިހުނުވަރުން ދުއްވައި ނުގަނެވުނީ ކިރިޔާއެވެ.\n"ކަލޭ ތިކުރާ ކަންތައް ހުއްޓާލާ...ނޫނީ އެންމެން މަރާލާނަން...."\n"މިލާންގެ ގައިގާ ހިފަހައްޓާ..." އައްމާދު އެދުނެވެ.\n"މިލާން ހިފެހެއްޓުން ބާރުހުރި ފިރިހެނުންނަށްވެސް ފަސޭހަކަމަކަށް ނުވިއެވެ. އައްމާދުގެ ކިޔެވުމުގެ އަޑު ކުރިއަށްވުރެ ގަދަވިއެވެ.\n"އެންމެ ރަގަޅު...ކޮންކަމެއް ބޭނުމީ؟ " މިލާން ހަތިޔާރު ބަހައްޓަން ޖެހުނެވެ.\n"އިސްލާމްވާނަންތަ؟ " އައްމާދު ސުވާލުކުރިއެވެ.\n"އެންމެ ރަގަޅު. އާއިލާ މީހުންނާއި މަޝްވަރާކޮށްލަން ޖެހޭނީ...."\n"ހަމަ މިހާރު......ވަގުތެއް ނެތް.." އައްމާދު ހަރުކަށިގޮތަކަށް ބުނެލިއެވެ.\n"އެންމެ ރަގަޅު އިސްލާމްވާން ތައްޔާރަށް މިހިރީ......" އޭނަ އަދިވެސް ވާހަކަދައްކަނީ ކަރުތެރެއިންނެވެ.\nއައްމާދު ޝަހާދަތް ލާދޭން ފެށިއެވެ. ޖިނާސްއާއި މިޒެފްގެ އާއިލާގެ އެތައްބަޔަކު އިސްލާމްވެ ކުރި ކުށަށް މާފަށް އެދުނެވެ.\nމިލާންގެ ހަށިގަނޑަށް އަރާފައިވާ ބާރު ކުޑަވަމުންގޮސް އޭނަގެ މޫނުމަތީގައި ހުންނަ ރޫތައް ފިލާ މޫނު އަލިވިއެވެ. އައްމާދު މޫނުގައި ފެންކޮޅެއް އުނގުޅައިލުމުން ވަރުބަލިގޮތަކަށް ދެލޯ ހުޅުވާލާފައި އެންމެންގެ މޫނަށް ނަޒަރު ހިންގައިލިއެވެ. އެ މޫނުމަތިން ފެންނަ އަމާންކަމާއި ހަމަޖެހުމުން ރަމްޒު ކޮށްދިނީ އެ ޖިސްމުގައިވި ހުރިހާ ނޭއްގާނި ބާރަކުން ސަލާމަތްވެފައިވާކަމެވެ.\n"މިލާން އާ ޔޫ އޯކޭ؟ " ކައިޔާން ސުވާލުކުރިއެވެ.\n"އައި ތިންކް ސޯ...ވަރަށް ލުއިވެއްޖެ...." މިލާންގެ ލޯ ކަރުނުން ތެމުނެވެ. މިހުރިހާ ދުވަހު ހާލެއްގައި އުޅެފައި އެފަދަ ނަސީބެއް ލެއްވުމުން ޖަޒުބާތީ ވެވުނެވެ.\n"އަހަރެންވެސް ކުރިއަކުން ގަބޫލެއްނުކުރަން. މިލާންގެ ހުރިހާ ބައްޔަކީ ސައިކޮލޮޖިކަލް މައްސަލަތައް ކަމަށް ހީކުރެވުނީ. ސްލީޕް ޕެރެލެސިސް ސްލީޕް ވޯކިން ޓުރެޓްވެސް ޕޮއިންޓްކުރީ ހަމަ ނަފްސާނީ މައްސަލަތަކާއި އެހެން ކަހަލަ ކޮންޑިޝަންތަކަށް. ލޮލުން ފެނުނީމަ ޖިންނިން ގަބޫލުކުރެވިއްޖެ. އައްމާދު ކުޅަދާނަ އިނގޭ........." ލިވާއީ ތައުރީފުކުރިއެވެ. "ކިތައް ޖިންނިން މައިތިރިކޮށްފިންތަ؟ "\nއެންމެން ހިނގާބަލަ ކޮފީއަށް އަރާ ތި ވާހަކަދައްކަން. އައިމް އޯލްސޯ އެކްސައިޓެޑް.." ހާޒިލްވެސް ބުނެލިއެވެ.\nކޮފީއާއި ކާއެއްޗެހި މޭޒުމަތީ އަތުރާލައިގެން އެ ޒުވާނުންތައް ސިޓިންރޫމްގެ ބޯ ދޫލަމަތީ ޖައްސައިލިއެވެ. ކުޝަންތަކަށް ލެނގިލައިގެން އަރާމުކޮށްލަން ތިބިއިރު އެންމެންގެ މޫނުމަތިން ފެންނަނީ އުފާވެރިކަމެވެ. އައްމާދުގެ ސަބަބުން އެ އާއިލާގެ ޒުވާނުންގެ ތެރޭ އޮތް ރުޅިވެރިކަމުގެ ފާރު ނެތިގެން ދިޔައީ ކަމުގެ ނިޝާންތައް ފެނުނެވެ. ޖިންނިންގެ ދުނިޔޭގެ ވާހަކަތައް އައްމާދު ޝައުގުވެރިގޮތަކަށް ކިޔައިދެމުން ދިޔައެވެ. ދޭތެރެއަކުން ހުނުމުގެ އަޑު އިވިލައެވެ. ފަހުން އައްމާދު ސީރިޔަސްވެ ރާގު ބަދަލުކުރިއެވެ. މަޑުމަޑުންގޮސް ދީނީ މައުޟޫއަށް ވާހަކަދެކެވި އޭނަގެ ދަރުސް އަޑުއަހަންވެސް ޖެހުނެވެ. "ޢިންސްޕަޔާ" ކުރުވާ ދީނީ ރޫހު އާލާކުރުވި ވާހަކަކޮޅެކެވެ. ބަރަކާތްތެރި ރަމަޟާން މަސް ކައިރިވަމުން އަންނައިރު ހެއްދެވި ފަރާތާއި ގުޅުން ރަގަޅުކުރަން މަގުދައްކާދިނެވެ.\nރެއިނާ ކާރުން ފޭބިގޮތަށް އެ ކުޑަ ކޮޓެޖާއި ދިމާލަށް ބަލަން ހުއްޓާ ބެލާ ޖިބްރީލްއާއި ކޮންމެވެސް ވާހަކައެއް ދައްކަމުން ނުކުމެގެން އަންނަތަން ފެނުނެވެ. ޖިބްރީލް ސްކޭޓް ބޫޓަށް އަރުވާލަދޭން ބެލާ އެހީވިއެވެ. ފަންގަނޑެއްފަދަ ބޯ އިސްތަށިގަނޑު ކުޑަކޮށް ދިގުކޮށްލާފައި އޮތުމުން ގޯނާކުރަމުން ދިޔަ ވަޔާއެކު އުދުހެމުންދާއިރު ކޮންފަދަ ލޯބިހެއްޔެވެ؟ ރެއިނާ އަށް ދަރިފުޅުގެ މޫނުން ނަޒަރު ވަކިކޮށެއްނުލެވުނެވެ. އައްމާދުއަށް ދައުވަތު ދީފައި އޮތަސް އެ ދުވަހާއި ހަމަޔަށް ހިތަށް ކުޅަދާނަ ނުވެގެން އޭނަގެ ދެފައި އޭނަ ދަމާފައި މިހިސާބަށް ގެނުވީ އަމިއްލަ އެދުމެއްނެތް ލޯބީގެ ސަބަބުންނެވެ. މަންމަގެ ހިތުގައި ދަރިއަކަށްޓަކާ އޮތް ލޯބި ބަޔާންކުރާނީ ކޮން ދުލަކުން ހެއްޔެވެ؟ ޖިބްރީލް ސްކޭޓްކޮށްފައި ރެއިނާއާއި ކައިރިވެލިއެވެ. ކުއްލިއަކަށް އެ ދެލޯ ރެއިނާއާއި ބައްދަލުވިއެވެ. އެއާއެކު ޖިބްރީލްއަށް ސިހުން ލިބުނީކަން ނޭގެއެވެ. އަރިއަޅާލިގޮތަށް ހަށިގަނޑު ސަމާލު ނުކުރެވި އަރިއަޅައިލިއިރުވެސް އެކުއްޖާ އަޑެއް ލައްވާނުލިއެވެ. ރެއިނާއަށް މަގޭ ދަރިފުޅާއޭ ބުނެ ހިފަހައްޓާލެވިއްޖެއެވެ. ޖިބްރީލްގެ ބުރަދަން ހިފަހައްޓާނުލެވި ރެއިނާވެސް ފަހަތަށް ވެއްޓެން ދިޔަގޮތަށް މަތަވީ ފާރުގައި ޖެހިފައެވެ.\nމަޑިހާ ސަން ބަދިގެ: ފްރުޓީ ސޭންޑްވިޗް\nއަރްޖުން ރާމްޕާލް ކޮވިޑަަށް ޕޮޒިޓިވްވެއްޖެ\nބަތަލާ ހީނާ ޚާންގެ ބައްޕަ މަރުވެއްޖެ


Covid-19: Canoe Ehgai Kulhudhuffuttah Eri Bayaku Hayyaru Kohfi - Vaguthu\nކޮވިޑް-19: ކެނޯއެއްގައި ކުޅުދުއްފުއްޓަށް އެރި ބަޔަކު ހައްޔަރުކޮށްފި\nކުޅުދުއްފުށި އެއާރޕޯޓުގެ ރަންވޭ\nކޮވިޑް-19 ފެތުރެމުންދާތީ، ރާއްޖޭގައި އިއުލާނުކޮށްފައިވާ ފުރަބަންދުގެ އެނގުމާއި ޚިލާފަށް، ކެނޯއެއްގައި ހދ. ކުޅުދުއްފުއްޓަށް އެރި ބަޔަކު ހައްޔަރުކޮށްފިއެވެ.\nފުލުހުން ވިދާޅުވީ، މި މައްސަލައިގައި ހައްޔަރުކޮށްފައި ވަނީ އުމުރުން 23 އަހަރާއި އުމުރުން 30 އަހަރުގެ ދިވެހި ދެ ފިރިހެނެއް ކަމަށާއި، އެދެމީހުން ކުޅުދުއްފުއްޓަށް ދަތުރުކުރީ ހދ. ނޮޅިވަރަމުން ކަމަށެވެ.\nކޮވިޑް-19 އިން ރައްކާތެރިވުމުގެ ފިޔަވަޅެއްގެ ގޮތުން، ރާއްޖޭގެ އެއްރަށުން އަނެއް ރަށަށް ދަތުރުކޮށް އަރައި ފޭބުން މަނާކޮށްފައި ވަނިކޮށް، މި ދެމީހުން ކުޅުދުއްފުއްޓަށް އަރަން މަސައްކަތް ކޮށްފައި ވަނީ ހުއްދަ ނުހޯދައެވެ. މި ދެމީހުން ކުޅުދުއްފުއްޓަށް އެރީ އެރަށުގެ އެއާޕޯޓް ސަރަޙައްދުންނެވެ.\nފުލުހުން ވިދާޅުވީ، މި ދެމީހުން ކުޅުދުއްފުއްޓަށް އަރަން މަސައްކަތް ކޮށްފައި ވަނީ، އެއާޕޯޓް ރަންވޭގެ ހުޅަނގު ކޮޅުން ދަނިކޮށް، ކެނޯ ބަންޑުންޖަހާލާފައިވާ ކަމަށް ބުނެ ކަމަށެވެ. ނަމަވެސް މި ދެމީހުން ކުޅުދުއްފުއްޓަށް އެރިއިރު އެއްވެސް އަނިޔާއެއް ލިބިފައިނުވާ ކަމަށް ފުލުހުން ވިދާޅުވިއެވެ.\nފުލުހުން އިތުރަށް ވިދާޅުވީ، މި ދެމީހުން ނޮޅިވަރަމުން ކުޅުދުއްފުއްޓަށް، ޤަވާއިދާ ޚިލާފަށް ކެނޯއެއްގައި ދަތުރުކޮށްފައި ވަނީ، އެ ކެނޯގެ ވެރިފަރާތުގެ ހުއްދަވެސް ނުހޯދައި ކަމަށެވެ. ފުލުހުން މިހާރު ދަނީ މި މައްސަލަ އިތުރަށް ބަލައި ތަހުޤީޤު ކުރަމުންނެވެ.\nއޭޕްރީލް 20, 2020 01:32\nމިޔޮއް ފަދަ ވަގުތުގައިވެސް ކާކަށް ދުއްޕާން ކުރާނަ ން ކަމަށްތަ ތި އުޅެނީ؟ ކިހާ ވަރުގަދަ ކަމެއް. ތިބި ތަނެއްގައި މައިތިރިވެގެން ތިބެބަލަ ހެޔޮ ނުވާނެ.\nއޭޕްރީލް 20, 2020 10:14\nސާޅީސް ދުވަސް ވަންދެން ތި މީހުން ކޫޅުދުއްފުށީގައި ހައްޔަރުކޮށްފައި ބައިތިއްބާ އަދި އިތުރު ދެކަންފަތް އެމީހުންގެ ގައިގަ ހަރުކުރޭ\nއޭޕްރީލް 20, 2020 12:19\nމީ ބޯގޯސް ދެމީހުންތަ ޓެސްޓްކުރަމާ ތެސްޓް ކުރެވެންދެން ހައްޔަރުކުރޭ..އެހެން މީހުންގެ ސިކާރައަކައްވާން ދޫނުކުރާތި.. މާބޮޑައް މިވެރިންނައް ބުއްފުޅި ޖައްސަނީތާ...


Covid-19: Lankage 2,961 Gaidheen Dhoo Koffi - Vaguthu\nކޮވިޑް-19: ލަންކާގެ 2،961 ގައިދީން ދޫކޮށްފި\nސްރީލަންކާގައި ގައިދީން ދޫކުރަނީ\nކޮވިޑް-19 ފެތުރެމުން އަންނާތީ އެ ވައިރަސް ކޮންޓްރޯލް ކުރުމުގެ ގޮތުން އަވަށްޓެރި ސްރީލަންކާގައި ގިނަ އަދަދެއްގެ ގައިދީންތަކެއް ދޫކޮށްލައިފިއެވެ.\nލަންކާގެ ރައީސް، ގޮޓަބަޔާ ރާޖަޕަކްސަ ބުނެފައިވަނީ ފާއިތުވެގެން ދިޔަ ދެ ހަފްތާގައި އެގައުމުން 2،961 ގައިދީން ދޫކޮށްފައިވާ ކަމަށެވެ. އަދި އެގޮތަށް ދޫކޮށްފައި ވަނީ ޖަލުތައް ތޮއްޖެހިފައި އޮތުމުން ކޮވިޑް-19 ފެތުރުން ފަސޭހަވެގެން ދާނެތީ އެކަން ހުއްޓުވުމުގެ ގޮތުން ކަމަށް އޭނާ ވަނީ ބުނެފައެވެ.\nމިގޮތަށް ދޫކޮށްފައިވަނީ ހުކުމް ކޮށްފައިވާ މީހުންގެ ތެރެއިން ހުކުމުގެ ދެބައި ކުޅަ އެއްބައި ފުރިހަމަ ކޮށްފައިވާ ގައިދީންނާއި ކުޑަ އަދަބުގެ ގޮތުން ޖަލަށް ލައި އަދި ކަފާލާތުގެ ދަށުން ލާރި ނުދެއްކޭ މީހުން ކަމަށް ގޮޓަބަޔާ ވަނީ ބުނެފައެވެ.\nމިގޮތަށް މިގައިދީން ދޫކޮށްފައިވަނީ ޝަރުތުތަކެއް ކޮށްފައި ކަމަށް ގޮޓަބަޔާ ވަނީ ބުނެފައެވެ. އެހެން ނަމަވެސް އެއީ ކޮން ޝަރުތުތަކެއް ކަމެއް ހާމަ ކޮށްފައެއް ނުވެއެވެ.\nސްރީލަންކާގައި ކޮވިޑް-19 ޖެހިގެން މިހާތަނަށް 167 މީހަކު ރިޕޯޓް ކޮށްފައިވާއިރު މި ބަލި ޖެހިގެން އެގައުމުން މަރުވެފައިވަނީ5މީހެކެވެ. އަދި 29 މީހަކު ބަލިން ރަނގަޅުވެފައިވާއިރު،5މީހެއްގެ ހާލު ދެރަވެގެން އައިސީޔޫގައި އަންނަނީ ފަރުވާ ދެމުންނެވެ.\nމި ބަލި ކޮންޓްރޯލް ކުރުމުގެ ގޮތުން ލަންކާއިން ވަނީ ގިނަ ފިޔަވަޅުތަކެއް އަޅާފައެވެ. އެގޮތުން ބައިނަލްއަގްވާމީ ދަތުރުތައް ކެންސަލްކޮށް، މީހުން އެއްވެ އުޅޭ ތަންތަނަށް ޖަމާވުން ވަނީ މަނާ ކޮށްފައެވެ. މީގެ އިތުރުން އެގައުމުގައި ވަނީ ކާފިއުވެސް އިއުލާނު ކޮށްފައެވެ.\nއޭޕްރީލް 5, 2020 17:41\nއިންޑިޔާ ނާމޫނާއަށް ބަލާސަރުކާރަށް އާދޭހާއި އެެެކު ދަންނަވަން . މިޙާލަތުގައި ރ. ޔާމީން ދޫކޮށްލަދެއްވާ. އަދި މިދަނޑިވަޅުގައި ޤައުމާއި ރައްޔިތުން ޙާލުގައި ޖެެހުމުގެ ކުރިން އެމަނިކުފާނުގެ ލަފާފުޅާއި އިރުޝާދު ހޯއްދަވާ ސޯލިޙް ރައީސް. ކިތައްމެ ދެރަ މީހަކަށްވެސް ހުނަރެއް ލިބިފައި އޮވެދާނެކަން ޤަބޫލުފުޅު ކުރަށްވާ.. އަޅުގަނޑުގެ މަޢްލޫމާތު ކުށްކަމުގައިނުވާނަމަ ދުނިޔޭގެ އެކިތަންތާ މީގެ ކުރީގައިވެސް ކުށްވެެެެރިން އެމީހުންގެ ހުނަރުގެ ސަބަބުން ދޫކޮށް ލަފާ އެބަހުރި


Raajjeye sihee dhaairaa ah 41 Million Ruffiyage thakethi Japanun dheefi\nރާއްޖޭގެ ސިއްހީ ދާއިރާއަށް 41 މިލިއަން ރުފިޔާގެ ތަކެތި ޖަޕާނުން ދީފި\nޖަޕާނުން ރާއްޖޭގެ ސިއްހީ ނިޒާމަށް ބޭނުންވާ ތަކެތި ހަވާލުކުރި ރަސްމިއްޔާތުގެ ތެރެއިން- ޖަޕާނުން ވަނީ 41 މިލިއަން ރުފިޔާގެ ތަކެތި ހަދިޔާކޮށްފަ- ފޮޓީ- އައިޖީއެމްއެޗް\nރާއްޖޭގެ ސިއްހީ ދާއިރާގެ ތަރައްގީއަށް ބޭނުންވާ 41 މިލިއަން ރުފިޔާގެ ތަކެތި ޖަޕާނު ސަރުކާރުން ރާއްޖެއަށް ހަދިޔާކޮށްފި އެވެ.\nމިއަދު ސްޓެލްކޯގައި ބޭއްވި ރަސްމިއްޔާތެއްގެ ތެރެއިން މިތަކެތި ހަވާލުކޮށްދެއްދީ ޖަޕާނުން ރާއްޖެއަށް ކަނޑައަޅާފައިވާ ސަފީރު ކެއިކޯ ޔަނާއީ އެވެ. އަދި ރާއްޖޭގެ ފަރާތުން ޖަޕާނުން ދިން ތަކެއްޗާ ހަވާލުވީ ހެލްތް މިނިސްޓަރު އަބްދުﷲ އަމީން އެވެ.\nމި ރަސްމިއްޔާތުގައި ވާހަކަ ދައްކަވަމުން ޖަޕާނު ރާއްޖެ ކަނޑައަޅާފައިވާ ސަފީރު ކެއިކޯ ޔަނާއި ވިދާޅުވީ، ރާއްޖެއިން ސިއްހީ ނިޒާމުގައި ދުނިޔޭގެ ފެންވަރުގެ ކާމިޔާބީ ހޯދާފައިވާ ކަމަށެވެ. އަދި މިއަދު ހަދިޔާކުރި ތަކެއްޗަކީ ހަމައެކަނި މާލޭ އާއި އަތޮޅު ތަކުގެ ހޮސްޕިޓަލުތަކުގައި ބޭނުންކުރަން ދިން ތަކެތި ކަމަށެވެ.\nއެގޮތުން އަތޮޅުތަކަށް ހާއްސަ ކޮށްގެން ޖަޕާނުން ވަނީ 24 އެމްބިއުލާންސް ހަދިޔާކޮށްފަ އެވެ. މީގެ އިތުރުން އޮޕަރޭޝަން ކުރުމަށް ބޭނުންވާ މެޝިނަރީތަށް ވެސް ވަނީ ހަދިޔާކޮށްފަ އެވެ، ކެއިކޯ ޔަނާއި ވާހަކަފުޅު ދައްކަވަމުން އިތުރަށް ވިދާޅުވީ، މިނިސްޓަރު އަމީން ރާއްޖޭގެ ސިއްހީ ނިޒާމު ކުރިއެރުވުމަށް ވަރަށް ކާމިޔާބު ލަޑުދަޑިތަކެއް ގެންގުޅުއްވާ ކަމަށާއި، އުއްމީދު ކުރައްވަނީ އެ ލަޑުދަޑިތަށް ހާސިލް ކުރުމަށް ޖަޕާނުން ސަރުކާރުން ދިން ތަކެތީގެ ބޭނުން ވެސް ކުރައްވާނެ ކަމަށެވެ.\nރަސްމިއްޔާތުގެ ޝަރަފުވެރި މެހެމާނުގެ ގޮތުގައި ވަޑައިގަތް މިނިސްޓަރު އަމީން ވިދާޅުވީ، މާލޭ ސަރަހައްދުގައި ބޭނުންކުރާ ގިނަ އެމްބިއުލާންސު ތަކަކީ ޖަޕާނު ސަރުކާރު ރާއްޖެއަށް ހަދިޔާކޮށްފައިވާ ތަކެތި ކަމަށެވެ. ޖަޕާނުން ރާއްޖޭގެ ސިއްހީ ނިޒާމު ކުރިއެރުވުމަށް ދެމުންގެންދާ އެއްބާރުލުމަށް އަމީން ވަނީ ޝުކުރު އަދާކޮށްފަ އެވެ. އަދި ޖަޕާނުން ރާއްޖޭގެ ސިއްހީ ނިޒާމު ކުރިއެރުވުމަށް ދީފައިވާ ތަކެތީގެ ފައިދާ ރައްޔިތުންނަށް ކުރަމުންދާ ކަމަށް ވެސް އަމީން ވަނީ ވާހަކަފުޅުގައި ވިދާޅުވެފަ އެވެ.\nރާއްޖޭގެ ސިއްހީ ނިޒާމު ކުރިއެރުވުމުގެ ގޮތުން ޖަޕާނުން ވަނީ 2011 ވަނަ އަހަރު ނުވަ މިލިއަން ރުފިޔާގެ ތަކެތީގެ ހަދިޔާކޮށްފަ އެވެ. އަދި 2012 ވަނަ އަހަރު 8 މިލިއަން ރުފިޔާގެ ތަކެތީގެ ހަދިޔާކޮށްފައިވާއިރު 2017 ވަނަ އަހަރު ވަނީ 14 މިލިއަން ރުފިޔާގެ ތެކެތީގެ ހަދިޔާކޮށްފަ އެވެ. އަދި މިއަހަރު ވަނީ 41 މިލިއަން ރުފިޔާގެ ތަކެތި ހަދިޔާކޮށްފަ އެވެ.\nސްޓެލްކޯގައި ކުރިއަށް ދިޔަ ރަސްމިއްޔާތުގައި ހެލްތް މިނިސްޓްރީގެ އިސް އޮފިޝަލުންނާއި، އައިޖީއެމްޗުގެ އިސް ބޭފުޅުންގެ އިތުރުން ރާއްޖެ އަދި ޖަޕާންގެ ފޮރިން މިނިސްޓްރީގެ އިސް ބޭފުޅުން ވެސް ވަނީ ބައިވެރިވެފަ އެވެ. އަދި ރާއްޖޭގައި ހުންނަ ޖަޕާނައި އިންޑިއާ އެމްބަސީގައި މަސައްކަތް ކުރާ ޑިޕްލޮމޭޓުން ވެސް ވަނީ ރަސްމިއްޔާތުގައި ބައިވެރިވެފަ އެވެ.\nޖަޕާން ހެލްތް މިނިސްޓަރު އަބްދުﷲ އަމީން


SunOnline: Ozil ge massalaigai supporterun ah olhuvaanulumah Arteta ah angaifi\nއޮޒިލްގެ މައްސަލައިގައި ސަޕޯޓަރުންނަށް އޮޅުވާނުލުމަށް އާޓެޓާއަށް އަންގައިފި\nޢަބްދުﷲ އައިމަން 24 Oct 2020, 12:31\nއާސެނަލްގެ މިޑްފީލްޑަރ މެސުޓް އޮޒިލް-- ފޮޓޯ: އޭޕީ\nއާސެނަލްގެ މި ސީޒަނުގެ ޔޫރޮޕާ ލީގާއި އިނގިރޭސި ޕްރިމިއާ ލީގުގެ ސްކޮޑުން މެސުޓް އޮޒިލް ބާކީ ކުރި ސަބަބު ހަގީގަތް އޮޅުވާލައިގެން އެ ޓީމުގެ ކޯޗު މިކެލް އާޓެޓާ ނުދެއްކުމަށް އޮޒިލްގެ އެޖެންޓް ޑރ. އާރްކުޓް ސެގަޓް ގޮވާލައިފި އެވެ.\nއާސެނަލުގެ ސްކޮޑުން އޮޒިލް ބާކީކުރި ނަމަވެސް، އޮޒިލް އާސެނަލް ދޫކޮށްލާނީ އެއްބަސްވުން ހަމަވުމުން އަންނަ އަހަރުގެ ހޫނު މޫސުމުގައި ކަމަށް ރިޕޯޓުތައް ބުނެއެވެ. އޮޒިލް މި ސީޒަނުގެ ނިޔަލަށް އާސެނަލުގެ އެއްބަސްވުމުގައި ހުރީ ހަފުތާއަކު 350،000 ޕައުންޑް ލިބޭ ގޮތަށެވެ.\nލިސްޓުން ބޭރުކުރުމާ އެކު ސޯޝަލް މީޑިއާގައި ހިއްސާކުރި މެސެޖެއްގައި އޮޒިލް ބުނީ އާސެނަލުގެ އައު އެއްބަސްވުމުގައި 2018 ވަނަ އަހަރު ސޮއިކުރީ އެ ކުލަބަށް އޮތް ލޯތްބާއި ވަފާތެރިކަމުގެ ސަބަބުން ކަމަށެވެ. އެކަމަކު ކުލަބުން އޭގެ ބަދަލުގައި އޭނާއާ މެދު ކަންތައްތައް ކުރާ ގޮތުން މިހާރު އެކަމާ ހިތާމަކުރަން ޖެހިފައިވާ ކަމަށްވެސް ބުންޏެވެ.\nއޮޒިލްގެ ވާހަކަތަކަށް ރައްދު ދެމުން އެ ޓީމުގެ ކޯޗު މިކެލް އާޓެޓާ ބުނީ، އޮޒިލްއަށް ޓީމުން ޖާގަ ނުދެވުމުގައި އެއްވެސް ޒާތީ ކަމެއް ނޫޅޭ ކަމަށެވެ. އަދި އެންމެ މުސާރަ ބޮޑު ކުޅުންތެރިޔާގެ ގޮތުގައި އޮޒިލް ހުރެމެ، އޭނަގެ އަގު ވިސްނައިދޭން ގިނަ މަސައްކަތްތަކެއް ކުރެވުނު ކަމަށާއި، މި ނިންމުމަކީ ފުޓުބޯޅައިގެ ނިންމުމެއް ކަމަށް އާޓެޓާ ވަނީ ބުނެފަ އެވެ.\nއޮޒިލްގެ ވާހަކަތަކަށް ފިނި ރައްދެއް އާޓެޓާ ދިނުމުން އޮޒިލްގެ ސަޕޯޓަރުން އެކަމާ ނުރުހުން ފާޅުކޮށް ހަގީގަތް ހާމަކުރުމަށް ވަނީ ގޮވާލައިފަ އެވެ. އަދި އެ މައްސަލަ އިތުރަށް ގޯސްވަމުންދާ މިދަނޑިވަޅުގައި އޮޒިލް އާސެނަލުން ބޭރުވާން ޖެހުނީ ހަމައެކަނި ފުޓުބޯޅައިގެ ކަމެއްގައި ނޫންކަމަށާއި، އެކަމުގެ އަޑީގައި އެތައް ނުފޫޒުތަކެއް ހުރިކަމަށް ބާރު ލިބޭ ކަންތައްތަކެއް ވެސް ވަނީ ފެންމަތިވެފަ އެވެ.\nޗައިނާގެ ވީގޫރު ދަރިކޮޅުގެ މުސްލިމުންނާ ދެކޮޅަށް ޗައިނާގެ ސަރުކާރުން ހިނގަމުންދާ އަނިޔާވެރި އަމަލުތަކާ ދެކޮޅަށް ޑިސެމްބަރު މަހު އޮޒިލް ވަނީ ވާހަކަ ދައްކާފަ އެވެ. އޮޒިލްގެ ވާހަކަތަކާ އާސެނަލްއިން ބަރީއާ ވާކަން ފަހުން އެ ކުލަބުން ހާމަ ކުރި އެވެ.\nއާޓެޓާ ބުނީ، އޮޒިލް ސްކޮޑުގައި ނުހިމެނީ އެފަދަ އެއްވެސް ކަމަކާ ގުޅިގެން ނޫން ކަމަށެވެ. އާޓެޓާ ބުނީ އޮޒިލް ޓީމުން އުނި ކުރުމަކީ އޭނާ ނިންމި ނިންމުމެއް ކަމަށާއި އެކަމުގެ ފުރިހަމަ ޒިންމާ ނަގާ ކަމަށެވެ.\nއާޓެޓާގެ ވާހަކަތަކަށް އޮޒިލްގެ އެޖެންޓް ޑރ. އާރްކުޓް ސެގަޓް ވަނީ ރައްދު ދީފަ އެވެ. ސެގަޓް ބުނީ، އާޓެޓާ ބުނާ ވާހަކަތަކަކީ ދެކޮޅު ނުޖެހޭ ހަގީގަތެއް ނެތް ވާހަކަތަކެއް ކަމަށެވެ. އަދި ސަޕޯޓަރުންނަށް މިކަމުގައި ކަންއޮތް، ނެތް ގޮތް ހާމަކުރަން ޖެހޭ ކަމަށާއި، ކުލަބުން ބޭރު އެންމެންނަށް ވެސް އޮޒިލްއާ ދޭތެރޭ އާސެނަލުން ކަންތައް ކުރި ގޮތް ހާމައަށް ފެންނަން އޮތް ކަމަށެވެ.\n"އެންމެންނަށް ވެސް އެނގޭނެ އޮޒިލްއާ ދޭތެރޭ ކަންތައް ކުރީ ރަނގަޅަށް ނޫންކަން. އޭނާ މިއޮތްހާ ދުވަހު ކުލަބަށް ވަފާތެރިވެގެން ހުރީމަ އެކަމުގެ ބަދަލު މި ލިބުނީ ހިތިކޮށް. އޭގެން އިނގެނީ އޭނާއަށް އިހުތިރާމެއް ނުލިބުން ކަން. މިއީ ސިއްރު ކުރެވެން ޖެހޭނެ ކަންކަމެއް ނޫން،"\nސެގަޓް ބުނީ، އާޓެޓާ މި ސީޒަނުގެ އެންމެ މެޗެއްގައި ވެސް އޮޒިލްއަށް ފުރުސަތު ދީފައި ނުވާ ކަމަށާއި، އެހެން ކަމުން ކުޅުމުގެ ފެންވަރު ދެއްކޭނެ ގޮތެއް އޮޒިލްއަށް ނެތް ކަމަށެވެ.\n"ކޮންޓްރެކްޓް ހަމަނުވާ ކުޅުންތެރިއެއް ވެއްޖެޔާ، ފުރުސަތު އޮންނަން ވާނެ ފެންވަރު ދެއްކޭނެ ގޮތެއް. އެކަމަކު އޮޒިލްއާ ދޭތެރޭ ކަންތައް ކުރި ގޮތުން އޭނާއަށް އެއްވެސް ކަހަލަ ފުރުސަތެއް ނުދޭ. ހުރިހާ އެންމެން ވެސް ބުނަނީ ޕްރެކްޓިސްތަކުގައި ބަރާބަރަށް ބައިވެރިވެ ރަނގަޅު ފޯމެއްގައި ހުރި ކަމަށް. އެހެން ވެއްޖެޔާ އެ ފުރުސަތު އޮންނަން ޖެހޭނެ ކަމަށް ގަބޫލު ކުރެވޭ."\nރެއާލް މެޑްރިޑް ދޫކޮށް 2013 ވަނަ އަހަރު އާސެނަލަށް ބަދަލުވި އޮޒިލް ވަނީ އާސެނަލަށް މިހާތަނަށް ކުޅެދިން 254 މެޗުގައި 44 ލަނޑު ކާމިޔާބުކޮށްފައެވެ. އަދި ވަނީ އާސެނަލާއެކު އެފްއޭ ކަޕް ތިން ފަހަރު އަދި ކޮމިއުނިޓީ ޝީލްޑް އެއް ފަހަރު ކާމިޔާބުކޮށްފައެވެ.


މުޅި އިޓަލީ ލޮކްޑައުންގައި – ދިވެހި ނޫސް\nHome ⁄ ހަބަރު ⁄ މުޅި އިޓަލީ ލޮކްޑައުންގައި\nމުޅި އިޓަލީ ލޮކްޑައުންގައި\nކޮވިޑް-19 މިހާރު އެންމެ ހަލުވިކަމާއެކު ފެތުރެމުން އަންނަ އިޓަލީ ލޮކްޑައުންއަކަށް ގެނެސްފިއެވެ.\nވައިރަސް ކޮންޓްރޯލް ކުރުމަށް ސަރުކާރުން މިހާތަނަށް ކުރި މަސައްކަތަށް ކުރިއެރުމެއް ނުލިބި ފެތުރެމުން ދިޔުމުގެ ސަބަބުން އިޓަލީ ސަރުކާރު ވަނީ ދަތުރުފަތުރު ހުއްޓައި، ހުރިހާ ރައްޔިތުން ގޭގައި ތިބުމަށް އަންގާފައެވެ.\nބޮޑުވަޒީރު ގީސެޕޭ ކޮންޓޭ ވަނީ ޓީވީ މެދުވެރިކޮށް ރައްޔިތުންނާ މުޚާތަބު ކުރައްވާފައެވެ. “އިތުރަށް ދެން ވަގުތެއް ނެތް. ރައްޔިތުން ބޭރަށް ނުނިކުމެ ގޭގައި މަޑުކޮށްދެއްވާ،” ބޮޑުވަޒީރު ވިދާޅުވިއެވެ.\nޗައިނާ ނެގުމަށް ފަހު އިޓަލީ ވެފައިވަނީ ވައިރަސް އެންމެ ހަލުވިކަމާއެކު ފެތުރުނު ގައުމަށެވެ. މަރުވި މީހުންގެ އަދަދު އިއްޔެ ވަނީ 366 އިން 463 އަށް އިތުރުވެފައެވެ. އަދި އިޓަލީގެ ހުރިހާ ސަރަހައްދަކުން ވެސް ވައިރަސް ވަނީ ފެނިފައެވެ.\n“ވައިރަސް ފެތުރިގެން ދަނީ ކޮންޓްރޯލް ކުރެވޭ ވަރަކަށް ނޫން. މިއީ ގައުމަށްޓަކާ ގުރުބާނީ އެއް ވާންވީ ވަގުތު. އެހެންވެ އަޅުގަނޑަށް މިއަދު މިފިޔަވަޅު ނަގަން މަޖުބޫރުވީ،” ބޮޑުވަޒީރު އިތުރަށް ވިދާޅުވެފައިވެއެވެ.\nއިޓަލީ އިން ވަނީ ހުރިހާ ކުޅިވަރު ހަރަކާތެއް މިވަގުތަކަށް ހުއްޓާލާފައެވެ. ފާއިތުވެދިިޔަ ތިން ހަފްތާގައި އިޓަލީގައި ފުޓުބޯޅަ މެޗުތައް ކުޅެފައިވަނީ ސަޕޯޓަރުން ނުވައްދާ ހުސް ދަނޑުގައެވެ. ނަމަވެސް ބޮޑުވަޒީރު އިއްޔެ އެޅުއްވި ފިޔަވަޅާއެކު ހުރިހާ ކުޅިވަރު ހަރަކާތަކާއި ނައިޓްކްލަބް އަދި މީހުން އެއްވާ ހުރިހާ ހަރަކާތެއް ވަނީ ހުއްޓާލާފައެވެ.\nހުޅުމާލެ ހޮސްޕިޓަލު ގައި ތިބޭ ބަލި މީހުންނަށް ޒިޔާރަތް ކުރުން ހުއްޓާލައިފި\nކައުންސިލް އިންތިހާބުގެ ގާނޫނަށް ހުށަހެޅި އިސްލާހުގެ ބިލް ދިރާސާކުރުމަށް މުޅި މަޖިލީހުގެ ކޮމިޓީއަށް ފޮނުވައިފި\nރެއާލުގެ ކޯޗުގެ މަގާމުން އިސްތިއުފާ ދޭކަށް ނުވިސްނަން: ޒިދާން\nރާއްޖޭގެ ހުރިހާ ރަށެއްގައި މާސްކު އަޅަން އަންގައިފި4hours ago\nThe Press MV\nރާއްޖޭގެ ސްކޫލެއްގައި ތައުލީމު ހާސިލް ކުރަމުން އަންނަ ފިރިހެން ކުއްޖަކު ހަމަ އެ ސްކޫލުގެ އަންހެން ކުއްޖަކު ރޭޕް ކުރި މައްސަލައެއް ފެންމަތިވެއްޖެއެވެ.


Nausha ge Health Column: HPV vaccine varah muhinmu!\nސަވައިކަލް ކެންސާ ނުވަތަ ރަހިމުގެ ދޮރަށް ޖެހޭ ކެންސަރަކީ އަންހެނުންނަށްޖެހޭ ކެންސަރުތަކުގެ ތެރެއިން އެންމެ އާންމު އެއް ކެންސަރެވެ. ރާއްޖެއިން އެންމެ އާންމުކޮށް ފެންނަ ކެންސަރުގެ ބާވަތްތަކުގެ ތަކުގެ ތެރޭގައި ވެސް މި ކެންސަރު ހިމެނެ އެވެ. މި ކެންސަރު ޖެހުމަށް މެދުވެރިކުރުވާ އެންމެ އާންމު ސަބަބަކީ އެޗްޕީވީ ވައިރަސް އެވެ. އެހެނީ ރަހިމުގެ ދޮރަށް ޖެހޭ ކެންސަރުގެ 90 ޕަސެންޓް ޖެހެނީ މި ވައިރަސްގެ ސަބަބުނެވެ.\nހިއުމަން ޕެޕިލޯމާ ވައިރަސް ނުވަތަ އެޗްޕީވީ އަކީ އޭގެ 100 އަށް ވުރެން ގިނަ ވައްތަރު ވާކަން މިހާތަނަށް ހޯދިފައިވާ ވަރިހެކެވެ. އަދި މީގެ ތެރެއިން 40 ވައްތަރުވަނީ ޖިންސީ ގުނަވަނަށް ބަލި ޖައްސާ ކަމަށް ހޯދިފަ އެވެ. އާންމުކޮށް މި ވައިރަސްއަކީ ޖިންސީ ގުޅުމުގެ ޒަރިއްޔާއިން ގައިންގަޔަށް އަރާ ފެތުރޭ ވައިރަހެކެވެ. ގިނަ ފަހަރު މި ވައިރަސް އިން އިނފެކްޓް ވެފައި ހުރި ނަމަވެސް އަލާމާތްތައް ނުފެނުމުގެ ސަބަބުން ނޭނގި އެހެން މީހުންނަށް ޖިންސީ ގުޅުމުގެ ޒަރިއްޔާއިން މި ވައިރަސް ފެތުރިގެން ދެ އެވެ.\nހޯދުންތައް ދައްކާ ގޮތުގައި އުމުރުން 20 އަހަރުން މަތީ ގިނަ އަންހެނުންނަކީ އެޗްޕީވީގެ ކޮންމެވެސް ބާވަތެއްގެ އިންފެކްޝަންއެއް ޖެހިފައިވާ މީހެކެވެ. ނަމަވެސް ގިނަ ފަހަރު ދިފާއީ ނިޒާމަށް މި ވައިރަސްއާ ހަނގުރާމަކޮށް ހަށިގަނޑުން މި ވައިރަސް ބޭރު ކުރުމުގެ ކުޅަދާނަކަން ލިބިފައިވުމުން މި ވައިރަސްގެ ސަބަބުން ދިމާވެދާނެ ސީރިއަސް ސިއްހީ މައްސަލަތަކުން ރައްކާތެރި ކޮށްދެއެވެ.\nނަމަވެސް، ކޮންމެވެސް ސަބަބަކާހުރެ ދިފާއީ ނިޒާމަށް މި ވައިރަސް އާ އެކަށީގެންވާ ވަރަށް ހަނގުރާމަ ނުކުރެވި، ވައިރަސް ހަށިގަނޑުގެ ތެރޭގައި ގިނަ އަހަރުތަކެއް ވަންދެން ހުރުމުގެ ސަބަބުން ޖިންސީ ގުނަވަންތަކާ ގުޅިފައިވާ ކެންސަރު ޖެހުމަށް މެދުވެރި ކުރުވައެވެ. މިފަދަ އެއް ސަބަބަކީ އިންފެކްޝަން ޖެހުމަށް މެދުވެރިކުރުވި އެޗްޕީވީ ވައިރަސް ގެ ބާވަތެވެ.\nއެޗްޕީވީގެ ބައެއް ވައްތަރުތަކަކީ ލޯ ރިސްކް ނުވަތަ ނެރައްކާތެރިކަން ކުޑަ ބާވަތްތަކެވެ. މިފަދަ އެޗްޕީވީގެ ވައިރަސް އެއްގެ އިންފެކްޝަން އެއް ޖެހިއްޖެ ނަމަ ޖިންސީ ގުޅުމުގެ ޒަރިއްޔާއިން ޖެހޭ ބައްޔެއް ކަމަށްވާ ޖެނިޓަލް ވާޓްސް (ޖިންސީ ގުނަވަނުގައި އުންތަކެއް ފަދަ ބިހި ތަކެއް ނެގުން) ޖެހި، ގިނަ އަހަރު ތަކެއްވި ނަމަވެސް ކެންސަރަށް ބަދަލު ވުމުގެ ފުރުސަތު ވަރަށް ކުޑަ އެވެ.\nއެޗްޕީވީގެ އެހެން ބައެއް ވައްތަރުތަކަކީ ހައި ރިސްކް ނުވަތަ ނުރައްކާތެރިކަން ބޮޑު ވައްތަރުތަކެވެ. މިފަދަ އެޗްޕީވީ އިންފެކްޝަންއެއް ނަމަ ކެންސަރަށް ބަދަލު ވުމުގެ ފުރުސަތު ވަރަށް ވެސް ބޮޑެވެ. އަދި މި ގޮތަށް އެޗްޕީވީގެ ސަބަބުން ޖެހޭ އެންމެ އާންމު ކެންސަރަކީ ރަހިމުގެ ދޮރަށްޖެހޭ ކެންސަރެވެ.\nރަހިމުގެ ދޮރަށްޖެހޭ ކެންސަރަކީ އަންހެނުންގެ މެދުގައި ޖެހޭ ކެންސަރުތަކުގެ ތެރެއިން މިއަދު ދެވަނަ އަށް އެންމެ އާންމު ކެންސަރަށް ވެފައިވާއިރު, އެޗްޕީވީ ވެކްސިން މިހާރު ލިބެން ހުރުން ވެގެން ގޮސްފައިވަނީ މި އާންމު ކެންސަރުން ގިނަ ބަޔަކު ރައްކާތެރިކޮށް ދިނިނުމަށް މަގުފަހި ކޮށްދީފައިވާ ވެކްސިނަކަށެވެ.\nއެޗްޕީވީ ވެކްސިންއަކީ އެޗްޕީވީ ވައިރަސްއިން ރައްކާތެރިވުމަށް އެހީތެރިވެދޭނެ ވެކްސިންއެކެވެ. ވީމާ ނުވަ އަހަރުން މަތީގެ ހުރިހާ އަންހެން ކުދިންނަށް މި ވެކްސިން ދިނުމަކީ މި ވައިރަސްގެ ސަބަބުން މެދުވެރިވެދާނެ ސިއްހީ މައަސަލަތަކުން، ހާއްސަކޮށް ރަހިމުގެ ދޮރަށްޖެހޭ ކެންސަރުން ރައްކާތެރިވުމަށް އެހީތެރިވެދޭނެ ވެކްސިންއެކެވެ. މިއީ ގިނަ ގައުމުތަކެއްގައި މިހާރުވެސް ދެމުން އަންނަ، އޭގެ ސަބަބުން ގިނަ ބަޔަކަށް ރައްކާތެރިކަން ފޯރުކޮށްދީފައިވާ ވެކްސިނެކެވެ.\nރަހިމުގެ ދޮރަށްޖެހޭ ކެންސަރުގެ އިތުރުން އެހެނިހެން ދަރިމައިވުމުގެ ނިޒާމުގެ ގުނަވަންތަކަށް ޖެހޭ ކެންސަރުތަކާއި އަނގައިގެ ކެންސަރަަކީ ވެސް އެޗްޕީވީ ވައިރަހުގެ ސަބަބުން ދިމާވާ ކެންސަރުތަކެވެ. އަދި މީގެ އިތުރުން ރަހިމުގެ ކެންސަރާ އަޅާބަލާއިރު ނިސްބަތުން މަދު ނަމަވެސް އެޗްޕީވީ ވައިރަހުގެ ސަބަބުން ފިރިހެނުންގެ ޖިންސީ ގުނަވަނަށް ޖެހޭ ކެންސަރަށް ވެސް މަގުފަހި ކުރުވަ އެވެ. ވީމާ ތަރައްގީ ވެފައިވާ ބައެއް ގައުމުތަކުގައި ޅަފުރާގެ ފިރިހެން ކުދިންނަށް ވެސް މި ވެކްސިން ޖަހައެވެ.\nއެޗްޕީވީ ވައިރަހުގެ ސަބަބުން ދިމާވާ ސިއްހީ މައްސަލަތަކާއި ކެންސަރުގެ ބާވަތްތައް ގިނަނަމަވެސް ރަހިމުގެ ދޮރަށްޖެހޭ ކެންސަރުގެ ވާހަކަ ގިނައިން ދެކެވެނީ މި ކެންސަރު ދުނިޔޭގެ ނިސްބަތުން ފެންނަލޭ ގިނަ ކަމުންނެވެ. ރާއްޖޭގައިވެސް މި ކެންސަރުގެ ވޭން ތަހައްމަލު ކުރަންޖެހިފައިވާ އަންހެނުން ގިނައެވެ. ވުމާއެކު، މިއަދު ދިވެހި ރާއްޖޭގައި 10 އަހަރާއި 14 އަހަރާއި ދެމެދުގެ އަންހެންކުދިންނަށް އެޗްޕީވީ ވެކްސިން ދިނުމަށް ފެށީފައި ވުމަކީ ކެންސަރާ ދެކޮޅަށް ކުރެވެމުންދާ މަސައްކަތަށް ލިބިގެން ދިޔަ ވަރަށްވެސް އުންމީދީ ކުރިއެރުމެކެވެ.\nމިފަދަ ރައްކާތެރި ވުމުގެ ފުރުސަތުއޮތް ކެންސަރުތަކުންނާއި ބަލިތަކުން ސަލާމަތް ވުމަށް ފޯރުކޮށްދޭން ޖެހޭ ވަސީލަތްތައް ފޯރުކޮށް ދިނުމަކީ ކަމާ ބެހޭ ފަރާތްތަކުގެ ޒިންމާއެކެވެ. އަދި ހަމައެއާއެކު، މިފަދަ ބަލިތަކާއި އެ ބަލިތަކުން ރައްކާތެރި ވެވެން ހުރި ވަސީލަތްތަކާމެދު ހޭލުންތެރިވެ ލިބެންހުރި އެފަދަ ވަސީލަތްތަކުގެ ފުރިހަމަ ބޭނުން ކުރުމަކީ އާންމު ރައްޔިތުންގެ ޒިންމާއެކެވެ.\nއެޗްޕީވީ ވެކްސިން ޅަފުރާގެ އަންހެން ކުދިންނަށް ދިނުމުގެ ސަބަބުން ކުރިމަގުގައި ރާއްޖޭގެ އާބާދީގެ ބޮޑު ޕަސެންޓެއް އެޗްޕީވީ ވައިރަސްގެ ސަބަބުން ޖެހޭ ގިނަ ކެންސަރުތަކުންނާއި ބަލިތަކުން ރައްކާތެރިވެގެން ދާނެ އެވެ.


ޖަރީ ދޯނީގައި ޙައްމާދަށް ހަމަލާދިންކަމަށް ތުހުމަތުކުރާ އާސިފް ދަޢުވާއަށް އިންކާރުކޮށްފި - DhiDaily\nޖަރީ ދޯނީގައި ޙައްމާދަށް ހަމަލާދިންކަމަށް ތުހުމަތުކުރާ އާސިފް ދަޢުވާއަށް އިންކާރުކޮށްފި\nދަޢުވާއަށް އިންކާރުކުރި އާސިފް މިއަދުގެ އަޑުއެހުމުގައި\n”ޖަރީ“ ނަމަކަށް ކިޔާ ލަނޑާ ދޯންޏެއްގައި ރ.މަޑުއްވަރީ/ފެހިއަލި، އިސްމާޢީލް ޙައްމާދަށް ހަމަލާދިންކަމަށް ބުނެ ދަޢުލަތުން ދަޢުވާ އުފުލާފައިވާ އިސްމާޢީލް އާސިފް ދަޢުވާއަށް އިންކާރުކޮށްފިއެވެ.\nހުސްވި އަހަރުގެ ނޮވެމްބަރު މަހުގެ ފަހުކޮޅުގައި ހިނގައިދިޔަ މި ހާދިސާގައި ފުލުހުން ތުހުމަތުކޮށްފައިވާ ރ.މަޑުއްވަރީ/ބީޗް ހައުސް އާސިފް، ޙައްމާދުއަށް ހަމަލާދީފައިވަނީ އުފެދުނު ޚިޔާލު ތަފާތުވުންތަކަކާއި ގުޅިގެންނެވެ. އެ ގޮތުން ޙައްމާދަށް ތޫނު އެއްޗަކުން ހަމަލާދީ މޫދަށް އެއްލާލާފައިވާކަމަށް އާސިފްގެ މައްޗަށް ފުލުހުން ވަނީ ތުހުމަތުކޮށްފައެވެ. އަދި ޙައްމާދު ހޯދަން އާސިފާއެކު ދޯނީގައި ތިބި އިތުރު 04 މީހަކު ރ.މާޅޮހަށް ދިޔަކަމަށް މަންޒަރު ދުށް މީހުންނާއި ހަވާލާދީ ފުލުހުން ވަނީ ބުނެފައެވެ.\nމި މައްސަލައިގެ އިބްތިދާއީ އަޑުއެހުން ވަނީ މިއަދު ކުރިއަށް ގެންގޮސްފައެވެ.\nމި އަޑުއެހުމުގައި ދަޢުލަތުން ގިނަ ޢަދަދެއްގެ ޝަފަވީ ހެކިން ހުށަހޅާފައިވާއިރު އޭގެތެރޭގައި ސިއްރު 09 ހެއްކެއް ހުށަހަޅާފައިވެއެވެ. އޭގެ އިތުރުން ކިތާބީ ހެއްކެއްގެ ގޮތުގައި ޖަރީ ދޯނިން ފެނު ލޭގެ ޑީއެންއޭ ވެސް ހުށަހަޅާފައިވެއެވެ.\nއެހެންނަމަވެސް އާސިފް ވަނީ ދަޢުވާއަށް އިންކާރުކޮށްފައެވެ.\nމި ގޮތުން އާސިފް ބުނީ ޙައްމާދަށް އޭނާ ހަމަލާދިންކަމުގެ އެއްވެސް ހެއްކެއް ހުށަހަޅާފައިނުވާ ކަމަށާއި އަދި ޙައްމާދަށް އޭނާ ހަމަލާދިން މަންޒަރު ފެނުނު މީހަކުވެސް ނެތްކަމަށެވެ. އަދި ކުށެއްނުކުރާކަން ސާބިތުކުރަން ޖަރީ ދޯނީގައި އާސިފާއެކުގައި ހުރި ދެވަނަ މީހާގެ ހެކިބަސް ނަގަންޖެހޭނެކަމަށް ވެސް އާސިފް ބުނެފައިވެއެވެ.\nމީގެ އިތުރުން އާސިފް ބުނީ ޙައްމާދަށް އެހައި ބޮޑެތި ޒަޚަމުތަކެއް ލިބިފައިވަނީ ޚުދު ޙައްމާދުގެ އަތުން ކަމަށާއި ފުލުހުންނަށް ދިން ބަޔާނުގައި ތޫނު އެއްޗެއް ހިފައިގެން އާސިފަށް ހަމަލާދިނުމަށް ޙައްމާދު ދޯނީގައި އުޅުނުކަމަށާއި އެ ގޮތުން ސަލާމަތްވުމަށްޓަކައި މުޅި ދޯނީގައި ދުވެފައިވާކަމަށެވެ. އަދި އެ ކަމުގެ ސަބަބުން ޙައްމާދު މޫދަށް ވެއްޓިފައިވަނީ ކައްސާލައިގެން ކަމަށާއި ޙައްމާދު ހުރީ ހަމަ ބުއްދީގައި ނޫންކަން އެނގޭތީ އޭނާ އަމިއްލަ ނަފުސަށް ގެއްލުންދީފައި ނެތީކަމަށް ވެސް އާސިފް ވަނީ ބުނެފައެވެ.\nމިއަދުގެ އަޑުއެހުމުގައި އާސިފް އިންކާރުކޮށްފައިވާއިރު މިމަހުގެ 27 ވަނަ ދުވަހު މައްސަލައިގެ ހެކިބަސް ނެގުން އޮންނާނެކަމަށް މައްސަލަ ބައްލަވާ ފަނޑިޔާރު އަޙްމަދު ޝަކީލް ވަނީ ވިދާޅުވެފައެވެ.


Kunfuni kuriaraa varakah dhivehinnah vazeefa ithuruvaane: Waseem | Mihaaru\nވިޔަފާރި / އެންސިސް\nކުންފުނި ކުރިއަރާވަރަކަށް ދިވެހިންނަށް ވަޒީފާ އިތުރުވާނެ: ވަސީމް\nއެންސިސް ފިޝަރީޒްގެ މެނޭޖިން ޑިރެކްޓަރު އެ ކުންފުނީގެ ހުޅުމާލެ ފެކްޓްރީ ހުޅުވުމުގެ ރަސްމިއްޔާތުގައި ވާހަކަ ދައްކަވަނީ-- ފޮޓޯ: ނިޝާން އަލީ/މިހާރު\n18 ފެބުރުއަރީ 2021 - 22:04\nކުންފުނި ކުރިއެރިވަރަކަށް ދިވެހިންނަށް ވަޒީފާގެ ފުރުސަތުތައް އިތުރުވެގެންދާނެ ކަމަށް އެންސިސްގެ މެނޭޖިން ޑިރެކްޓަރު މުހައްމަދު ވަސީމް އިސްމާއިލް ވިދާޅުވެއްޖެ އެވެ.\nރާއްޖޭގައި އެންމެ ފުޅާ ދާއިރާއެއްގައި މަހުގެ ވިޔަފާރި ކުރާ އަމިއްލަ ކުންފުނި ކަމަށްވާ އެންސިސްގެ 19 ވަނަ އަހަރީ ދުވަހާ ގުޅިގެން ވަސީމް ވިދާޅުވީ އެ ކުންފުނިން އަބަދުވެސް މަސައްކަތްކުރާނީ ދިވެހިންނަށް މަންފާ ހޯދައިދިނުމަށް ކަމަށެވެ. އެގޮތުން، ކުރިއަށް އޮތްތާނގައި ވެސް މުޖުތަމައަށް ފައިދާ ހުރި ކަންތައް އެ ކުންފުނިން ކުރާނެ ކަމަށް އޭނާ ވިދާޅުވި އެވެ.\nއެންސިސް އިން ވަނީ އެ ކުންފުނިން އެންމެ ފަހުން ހުޅުމާލޭގައި ހުޅުވި ފެކްޓްރީން ވެސް ގިނަ އަދަދެއްގެ ދިވެހިންނަށް ވަޒީފާ ދީފަ އެވެ. މީގެ ތެރޭގައި ޕާޓް ޓައިމް ކޮށް މަސައްކަތް ކުރަން ބޭނުންވާ އަންހެނުން ވެސް ހިމެނެ އެވެ.\nވަސީމް ވިދާޅުވީ އެ ކުންފުނީގައި މަސައްކަތް ކުރާ މުވައްޒަފުންނަކީ އެ ކުންފުނީގެ އެންމެ ބޮޑު ރައުސްމާލު ކަމަށެވެ. އަދި އެ ކުންފުނީގެ ކާމިޔާބީގެ ސިއްރަކީ ވެސް އެ މުވައްޒަފުންގެ ބުރަ މަސައްކަތް ކަމަށް އޭނާ ވިދާޅުވި އެވެ.\n"މި ކުންފުނި މި އުސްމިނަށް ގެނައުމަށް ދުވާލާ ރޭގަނޑު އެންމެ ބޮޑަށް މަސައްކަތް ކުރި ބަޔަކީ އަޅުގަނޑުގެ ރަހުމަތްތެރިން ފަދަ މުވައްޒަފުން. ކޮވިޑް-19ގެ ތެރޭގައި ވެސް އަޅުގަނޑުގެ މުވައްޒަފުން ދެއްކީ ފުރިހަމަ ނަމޫނާއެއް. މިކަމާ އަޅުގަނޑު ވަރަށް ފަޚުރުވެރިވޭ،" ވަސީމް ވިދާޅުވި އެވެ.\nއެންސިސް އިން މަހުގެ ބާވަތްތައް އެކްސްޕޯޓު ކުރަމުން އަންނަނީ އެމެރިކާ އާއި ޔޫރަޕަށެވެ. އެ ދެ ސަރަހައްދުގައި އެ ކުންފުނީގެ އުފެއްދުންތަކާއި މަހުގެ ބާވަތްތަކަށް ގިނަ ބައެއްގެ މަގުބޫލުކަން ވަނީ ލިބިފަ އެވެ.\nވަސީމް ވިދާޅުވިގޮތުގައި މިހާރު ރާއްޖޭން ޔޫރަޕަށް އެކްސްޕޯޓު ކުރާ މަހުގެ ބާވަތްތަކުގެ 50 ޕަސެންޓަކީ އެ ކުންފުނިން ބޭރު ކުރާ އުފެއްދުމެވެ. އެގޮތުން، މަހެއްގެ މައްޗަށް 300 ޓަނުގެ މަހުގެ އުފެއްދުން ޔޫރަޕުގެ ގައުމުތަކަށް އެކްސްޕޯޓު ކުރެވޭ ކަމަށް އޭނާ ވިދާޅުވި އެވެ.\nޔޫރަޕް އެންސިސް އެމެރިކާ\nދެއްކެވި ވާހަކަ ފުރިހަމަވީސް ކުންފުނީގައި އުޅޭ ދިވެހި މުވައްޒިފުންނާ ބޭރު މުވައްޒިފުންގެ އަދަދު ހާމަކުރިނަމަ. މިހާރު ފިހާރަޔަކައް ދިޔައަސް ސުފަމާކެޓެކައް ދިޔައަސް މި ފެންނަނީ ހުސް ބޭރުމީހުން. އަހަރުން އާދަކުރަން ވީ ދިވެހި މުވައްޒިފުން ގެންގުޅޭ ތަންތަނުން ވިޔަފާރި ކުރުމައް، އޭރުން ބަދަލެއް ފެންނާނީ.\nއަޅުގަނޑު ރާއްޖޭން ބޭރުން ޑިގްރީ އަދި މާރސްޓަސް މާލެއިން ހަދާފައި އަދި ކުރިން މަސައްކަތްކުރި ވަޒީފާގެވެސް އެކްސްޕީރިއެންސް ލެޓާރ ޔާރ އަމަޔާ ބަފަޔާރ ލީމަވެސް.. ނުވެސް ގުޅާ.. ކޮންމެ ވެސް މީހަކަށް ވަޒީފާ ދީފަ... ދެން ސިސްޓަމް ތެރެއަށް ވައްދާލީ ކަމަށް އަޅުގަނޑުއަށް ދޭހަ ވަނީ... ނޮޓް ޝުއާރ ޔެޓް..މި މަސް ނިމުނީމަ، އަދި، އެ އޮފީސްގެ އޮންނަ ވެބްސައިޓްގައި އޮވޭ، މާރކްސް ދޭ ކަރުދާހެއް..އެންމެންނަށް ދައްކަން، ޔޭ ވިއާރ ސޮ ޓްރާންސްޕޭރަންޓް ކިޔާ އެއްޗެއް...\nކޮންމެ މީހަކު ވެސް އަމިއްލަ ފައިދާއަށް. މުޅި ހުޅުމާލެ ހިފައިގެން ތިޔަ އުޅުއްވަނީ. ހެނދުނު ދުވާ ކުނިވަހުން ސަލާމަތްނުވޭ. މިހާރު ތިދާވަރުން ދަންޏާ ހުޅުމާލެ ބޮޑުބައެއް ތިއޮތީ ތަރިކައަކަށް ހަދާފަ.\nކޮންމެ އެއްޗެއްވެސް ނުބައިކޮށް ނަގަން ބޭނުންވެއްޖެނަމަ ނެގޭނެ...\nމުޖުތަމައަ ފައައިދާ ކުރާތި ދޯ ޑޯލަރު ކަޅު ބާޒާރުގަ އަގު ބޮޑުކޮށް ތިވިއްކަނީ\nމަތީ މަގާމް ތަކުގަ ގިނައީ ލަންކާ މީހުނެވެ.\nމިއަށްވުރެން މުވައްޒަފުންނަށް ރަނގަޅު މީހަކު މަ ނުދަންނަން. ޕާޓް ޓައިމް ކުރޭ މަގޭ މަންމަ އެތާ.\nތީ މިހާރު ޗަންޕާގެ ތަނެއްނު؟\nތީގަ ބަޔަކަށް ރޯނުފިލާ ވަރުގެ ވާހަކައެއްނެތް. ކުޑަމިނުން ވަޒީފާ ދިން މީހުންގެ އަދަދު ވެސް ބުނެ ނުދެވޭ.\nދާދިފަހުން 429 ކިލޯގެ މިޔަރު އުރަހަ ސްމަޤުލް ކުރާން އުޅެނިކޮށް ކަސްޓަމްސް އިން ވަނީ އެތަކެތި ހިފަހައްޓާފަ. # ނަމަވެސް އަދިވެސް އެއީ ކޮންބައެއްކަން ސަރުކާރުން ހާމަ ނުކުރޭ. މިއީ ވަރަށް ދެރަކޮށް ހިގާ ކަންކަން. މިފަދަ ވައްކަން ތަކުގެ ސަބަބު ދެނެގަންނާންޖެހެނީ ޤައުމީ މަސްލަހަތު އެކަމުގައި ހިމެނޭތީ. # އެންޒީގެ ތިޔަ ވާހަކަ ތަކަކީ ކުންފުނީގެ އިމޭޖް ރަނގަޅު ކުރާންވެގެން ޖެއްސި ޕީއާރު ބައެއް ހެން ހީވޭ.\nކޮންގްރެޓްސް....ވަސީމް... ބާރައް ކުރިއައް...ވަރަށް ހެޔޮ ދުއާ.


Press gai huri Coke fulhi thah ehfaraai kurumahfahu Ronaldo behettee fen | Mihaaru\nޕްރެސްގައި ހުރި ކޯކްފުޅިތައް ނެގުމަށް ފަހު ރޮނާލްޑޯ ބެހެއްޓީ ފެން\nރޮނާލްޑޯ ޕްރެސްގައި. ކޯކްފުޅި އެއްފަރާތް ކުރުމަށް ފަހު އޭނާ ނެގީ ފެންފުޅިއެއް ---- ފޯޓޯ: އޭއެފްޕޯ\n15 ޖޫން 2021 - 12:49\nބުޑަޕެސްޓް، ހަންގޭރީ (ޖޫން 15) - ޔޫރޯގެ ޕްރީ މެޗު ޕްރެސް އަށް ޕޯޗްގަލްގެ ކެޕްޓަން ކްރިސްޓިއާނޯ ރޮނާލްޑޯ ހާޒިރުވެ، މޭޒުމަތީގައި ހުރި ކޮކާކޯލާ ފުޅިތައް އެއްފަރާތް ކުރުމަށް ފަހު، ފެންފުޅިއެއް ބަހައްޓައިފި އެވެ.\nޕްރީ މެޗު ޕްރެސްގައި ކެމެރާ އަށް ދައްކަން ބަހައްޓަައިފައި ހުރި ކޯކްފުޅިތައް އެއްފަރާތްކޮށް ފެން ފުޅިއެއް ބަހައްޓަމުން ރޮނާލްޑޯ ބުނީ "ފެން" މިހެންނެވެ.\nރޮނާލްޑޯ ފާހަގަ ކުރެވިފައި ވަނީ ސޮފްޓް ޑްރިންކްސް އާއި ފާސްޓްފުޑްއާ ދެކޮޅު ކުޅުންތެރިއެއްގެ ގޮތުގަ އެވެ. ރޮނާލްޑޯ މީގެ ކުރިން ބުނެފައި ވަނީ އޭނާގެ 10 އަހަރުގެ ދަރިފުޅު ވެސް ކޯކް އާއި ފްރެންޗްފްރައިސް ބޭނުން ކުރަން ވެސް އޭނާ ދެކޮޅު ހަދާ ކަމަށެވެ.\n"އަހަރެމެން ބަލަން ބޭނުން އަހަރެންގެ ދަރިފުޅުވެސް މޮޅު ކުޅުންތެރިޔަކަށް ވާތަން ދެކެން. އެކަމަކު އަދި އޭނާއަކަށް އެކަމެއް ނުވޭ، އޭނާ ކޮކާކޯލޯ ބޮއެ އަދި ފްރެންޗް ފްރައިސްވެސް ކައިހަދާ. އޭނާއަށް އެނގޭނެ އަހަރެންވެސް އެކަމާ ގަޔާ ނުވާކަން. އެކަމަކުވެސް އޭނާ އެކަން ކުރޭ."\nރޮނާލްޑޯގެ ފުޓްބޯޅަ ކެރިއާގެ ކުރީކޮޅު ރޮނާލްޑޯ ވަނީ ސޮފްޓް ޑްރިންކްސް އުފައްދާ ކުންފުންތަކުގެ އިސްތިހާރުތައް ކުޅެފަ އެވެ. ނަމަވެސް ފަހުން އޭނާ ވަނީ އެފަދަ ކުންފުނިތަކަށް އިސްތިހާރުގައި ބައިވެރިވުން ހުއްޓައިލައިފަ އެވެ.\nމިރޭގެ މެޗާ އެކު، ޔޫރޯގެ ފަސް މުބާރާތެއްގައި ކުޅުނު ފުރަތަމަ ކުޅުންތެރިޔަކަށް ރޮނާލްޑޯ ވެގެންދާނެ އެވެ. ރޮނާލްޑޯ ބުނީ އެ ރެކޯޑަކީ އޭނާ ސަމާލުކަން ދެ ކަމެއް ނޫން ކަަމަށެވެ. މުހިންމީ ޖެހިޖެހިގެން ދެވަނަ ފަހަރަށް މުބާރާތް ކާމިޔާބު ކުރުން ކަމަށް، އެންމެ ފަހުގެ ޔޫރޯ އުފުލާލި ކެޕްޓަން ބުންޏެވެ.\n"ފުޓްބޯޅައިގެ އެންމެ ފުރިހަމަ އެއްކަމަކީ އަބަދުވެސް ގާބިލުކަން އެއްވަރެއްގައި ހިފެހެއްޓުން... އަހަރެންގެ އުމުރުން 17 ނުވަތަ 18 ނަމަ އަހަރެން އުޅޭނީ ނުނިދާ ހޭލާ. ނަމަވެސް އަހަންނަކީ މިހާރު 36 އަހަރުގެ މީހެއް. ކޮންމެ އުމުރެއްގައި ހުއްޓަސް މީގައި އެންމެ މުހިންމު ކަމަކީ ޓީމަށް ރަނގަޅު ނަތީޖާއެއް ހޯދުން،" ރޮނާލްޑޯ ބުންޏެވެ.\n"މިއީ އަހަރެންގެ ފަސް ވަނަ މުބާރާތް، ނަމަވެސް އަހަންނަށް ހީވަނީ މިއީ އަހަރެންގެ ފުރަތަމަ މުބާރާތްހެން."\nބުޑަޕެސްޓްގެ ޕުސްކަސް އެރީނާގައި ހަންގޭރީއާ ދެކޮޅަށް ޕޯޗްގަލް ކުޅޭ މެޗު ފަށާނީ ރާއްޖޭ ގަޑިން މިރޭ ނުވައެއް ޖަހާއިރު އެވެ.\nއޭނައަށް އެކަން އެހެން ކުރެވިގެން ނުވާނެ!! ސްޕޮންސަރުން ބޮޑެތި ހަރަދުކޮށްފަ ބަހައްޓާ އެއްޗިސް، ކުޅުންތެރިންނަށް ދުރަށް ލެވިގެންނުވާނެ، ތީގެން ވީ ގެއްލުމުގެ ބަދަލު ރޮނަލްޑޯ ނޫނީ އޮގަނައިޒަރ ފަރާތުން ލިބެން ޖެހޭނެ.\nކޯކްފުޅިތައް އެއްފަރާތްކޮށް ފެން ފުޅިއެއް ބަހައްޓަމުން ރޮނާލްޑޯ ބުނީ "ފެން" މިހެންނެވެ. ހަމަ "ފެން" ތަ ރޮނާލްޑޯ ބުނީ... ރޮނާލްޑޯ ވެސް ދިވެހި ބަސް ދަސްކުރީދޯ.. ގަދަ އިނގޭ.\nއަޅެ މީގެ ވީޑިއޯ ކޮޅެއްގެ ހިސާބުވެސް މިވެރިން ނަށް ނުލިބުނީތަ\nއަރަމުން އަންނަ ޒުވާން ކުޅުންތެރިންނަށް ވަރަށް ރަނގަޅު އެގްޒާމްޕަލެއް ރޮނާލްޑޯއަކީ! ދެރަކަމަކީ ތިޔަ ވީޑިޔޯ ކޮޅުވެސް ބޭނުންކޮށްފާނެ އެހެން ޕްރޮޕަގެންޑާއެއް ފަތުރަން ވެސް. ބުނެފާނެ އެއީ އިޒުރޭލުން އުފައްދާ އެއްޗަކަށްވާތީއޭ "ކޯކްފުޅިތައް" އެއްފަރާތްކުރީ. ދާދިފަހުން ވެސް އެފަދަ ޕްރޮޕަގެންޑާތަކެއް ވަނީ ފެނިގެން ގޮސްފަ. އިޒުރޭލު ކުޅުންތެރިންނާ ޖާރޒީ ބަދަލު ނުކުރާނެއޭ ކިޔައިގެން.\nޕިއްޒާއާ އެއްކޮން ހިލޭލިބޭ ކޯކުފުޅި ބޭނުންކުރަނީ ސިންކު ސާފުކުރަން.\nއެކަމަކު ރާ ބޮއިފާނެދޯ؟\nއޭނަ ވަނީ އިސްލާމް ވެފައި. ދެން ކޮން ސުވާލެއް ތިކުރީ\nކޯކަކީ ބޯން ހެޔޮވާވަރުގެ އެއްޗެއް ނޫން.\nއެހެންވެގެންތާ ޕިއްޒާއާއެކު ހިލޭ އެ ލިބެނީ. އަގެއް ނެތް އެއްޗެއް ލިބޭނީ ހިލޭތާ.\nރޮނާލްޑޯދައްކާ މިސާލަށް އޭނާއަށް ޝުކުރުއަދާކުރަން.\n"ފެން" މިހެންނެވެ. ދިވެހި ސޮރެއް ތޯއްޗެކެވެ.\nއަހަރެންވެސް ގޭގަ ހުންނަ ކޯކު ފުޅިތަކާ ފެންޓާ ފުޅިތައް އެއްފަރާތް ކޮށްފަ ފެން ބަހައްޓަން. މައްސަލައަކީ ގޭގަ އުޅޭ މީހުން އެކަމާ ހިތްޕުޅާ ނުވާތީ


Emme Molhu China Phonakee Kobaa? | Mihaaru\nއޮޕޯ އާރު5 ސްމާޓްފޯން: ސްމާޓްފޯން މާކެޓްގައި މަޝްހޫރު ކުންފުނިތަކަށް، ޗައިނާ ސްމާޓްފޯން ކުންފުނިތައް ވަނީ ބިރަކަށް\n17 މާޗް 2017 - 07:23\nޗައިނާގައި ސްމާޓްފޯން އުފައްދާ ކުންފުނިތައް ގިނަވެގަތީ ބަލަހައްޓަގެން ތިއްބަ އެވެ. އިންތިހާ އަށް ރީތި އަދި އެހައި މޮޅު ފޯނުތައް، ޖީބަށް ތަކާ އަގުތަކުގައި ލިބެން ފެށުމުން، ހޭހުރި އެކަކު ވެސް ނެތެވެ. ޗައިނާ މީހުން ވަތަނީ ލޯބީގައި، ޗައިނާ ފޯނު ބޭނުންކުރާ ނިސްބަތް ވެސް ވަނީ އިތުރުވެފަ އެވެ.\nއެންމެ މޮޅު ޗައިނާ ފޯނެއް ބުނެދޭން ދައްޗެވެ. އެހެން ނަމަވެސް ސްމާޓްފޯން މާކެޓްގައި އެންމެ ނުފޫޒުގަދަ، ޗައިނާ ކުންފުނިތަކަށް ނަޒަރެއް ހިންގާލެވިދާނެ އެވެ. ކުންފުނި މޮޅު ނަމަ އުފެއްދުންތައް ވެސް މޮޅުވާން ޖެހެ އެވެ.\nއޮޕޯ އަކީ ޗައިނާ ކުންފުންޏެކެވެ. ވަންޕްލަސް، މޭޒޫ، ވާވޭ، ޖިއޯނީ، އެލްއީޓީވީ، ޝޯމީ ، ލައިކޯ އަދި ވީވޯ ވެސް ތަމްސީލުކުރަނީ ޗައިނާ އެވެ. މިއީ ސްމާޓްފޯން މާކެޓް އަދި އެންޑްރޮއިޑް މާކެޓްގައި ވެސް ނުފޫޒު ގަދަ ކުންފުނިތަކެކެވެ.\nކުންފުނިތަކުގެ ނުފޫޒު ގަދަ ނަމަ އުފެއްދުންތަކުގައި ވެސް އެ ކުލަވަރު ހުރުން މަޖުބޫރެވެ. އޮޕޯ ފޯނުތައް ބޭނުންކުރާ މީހުން ބުނާ ގޮތުގައި، އޮޕޯ ޖަހާލާފައި އަރައިގަތުމަކީ އުނދަގޫ ކަމަކަށް ވާނެ އެވެ.\nމަސްރަހު ދިރާސާކުރާ މީހުން ދެކޭ ގޮތުގައި ވާވޭ އަދި ޝޯމީ އަށް ވުރެ މާކެޓަށް ގާބިލު އެހެން ކުންފުންޏެއް ނެތެވެ. ވަންޕްލަސް އަކީ ސްޓައިލްގައި ފޯނު މާކެޓްކުރާ ކުންފުންޏެއް ނަމަވެސް، އަހަރަކު އެއް ފަހަރު ނެރޭ ފޯނަކުން އެއް ވާނެއްގައި ދެމިތިބުން ދަތިކަމަކަށް ވާނެ އެވެ.\nމާކެޓް އަަންދާޒާކުރާ މީހުން ބުނާ އެއްޗަކަށް ބުރަވެ ގޮތެއް ނިންމާ ނަމަ، އެންމެ މޮޅު ފޯނު އުފައްދަނީ ވާވޭ އަދި ޝޯމީ އެވެ. އެހެން ނަމަވެސް ބޭނުންކުރާ މީހުންގެ ފިކުރު މިކަމުގައި ވަނީ ކަފިވެފަ އެވެ.\nފޯނެއް މޮޅުވުމަށް ނުވަތަ ރީތިވުމަށް އަދި ބޭނުންކުރަށް ފަސޭހަ ކަމަށް ކަނޑައަޅައި ތައްގަނޑުޖަހާ ބަޔަކީ އެ ފޯނެއް ބޭނުންކުރާ މީހުންނެވެ. އޮޕޯ ފޯނުތަކަށް ތައުރީފުކުރާ މީހުން ވެސް އުޅެ އެވެ. ވާވޭ ފޯނުތައް މޮޅު ކަމަށް ބުނާ މީހުން ގިނަ އެވެ. ވަންޕްސް ފޯނެއް ބޭނުންކޮށްފި ނަމަ ދެން އެހެން ފޯނެއް ބޭނުން ނުކުރާނެ ކަމަށް ވެސް ބުނެ އެވެ. އެކަމަކު ގިނަ ލިޔުންތަކުގައި ހުންނަނީ ވާވޭ އަދި ޝޯމީގެ ވާހަކަ އެވެ. ޗައިނާ ސްމާޓްފޯން މާކެޓްގައި އެންމެ ބާރުގަދަ ދެ ކުންފުންޏަކީ އެއީ ކަމަށް ބުރަވާ މީހުން ގިނަ އެވެ.\nއެންޑްރޮއިޑް ސެމްސަންގް އެޕަލް ޗައިނާ ސްމާޓް ފޯން ވާވޭ\nއެންމެ މޮޅީ ހަމަ ވާވޭ ފޯނު\nޝޯމީ ކިޔާ ބްރޭންޑެއް ހުންނަ ކަމެއް ނުދެނަހުރިން.\nވާވޭ އަކީ ހުވާއީ ޝޯމީ އަކީ ޒިއޯމީ\nމަށަށް އެންމެ ކަމުދަނީ އޮޕޯ ފޯން! އަގުވެސް ހެޔޮ އަދި ވަރަށް ގިނަ ފީޗާތަށް ހުރެފަ ވަރަށް ފާސްޓު! އަދި އޮޕޯގެ އެންމެ ސަޅިކަމަކީ އޭގެން ނެގޭ ސެލްފީ ސަޅިކަން! އައި ލަވް އޮޕޯ! މަ ގެންގުޅެނީ އޮޕޯ ފޯނެއް!\nއަހަންނަށް ޗައިނާ ފޯނުތަކުގެ ތެރެއިން ކަމުދަނީ 1+3ޓީ. އަގާ ހުރިހާ ސްޕެކްސް އަކާ ބަލާފަ އެންމެ ރަނގަޅީ 1+3ޓީ. ބޮޑު އަގު ދީފަ ފޯން ގަތުމަކީ ހަމަ އިސްރާފެއް\nތީއެންމެ މޮޅު ކަރުންމަތީގަ ޑޮކްޓަރު ހުރި ކުލިނިކެއް ހޯދުން ކަހަލަ ކަމެއް. ހުރިހާ ތަނެއްގައިވެސް ޑރ.ޖޯސް.


ކޮންގޯ (ދިމިޤްރާޠީ ޖުމްހޫރިއްޔާ) - ވިކިޕީޑިއާ\nކޮންގޯ (ދިމިޤްރާޠީ ޖުމްހޫރިއްޔާ)\nޑިމޮކްރަޓިކް ރިޕަބްލިކް އޮފް ދަ ކޮންގޯ ނުވަތަ 1997 އާ ހަމަޔަށް ޒައިރުގެ ގޮތުގައި އޮތް ކޮންގޯ-ކިންޝާޝާއަކީ މެދުތެރޭ އެފްރިކާއަށް ނިސްބަތްވާ ޤައުމެކެވެ. މިއީ އެފްރިކާ ބައްރުގައި އޮތް ތިންވަނައަށް އެންމެ ބޮޑު ޤައުމެވެ.\nMotto: Justice – Paix – Travailފަންވަތް:Nbsp(French)\nand largest city Kinshasaa\n- 2009 estimate 66,020,000 (19th)\n- Density 28.1/km2 (188th)\nHDI (2009) 0.389\nError: Invalid HDI value · 176\nކޮންގޯ-ކިންޝާޝާގެ ރަސްމީ ބަހަކީ ފަރަންސޭސި ބަހެވެ. އެންމެ ބޮޑު ޝަހަރަކީ ކިންޝާޝާއެވެ. ވެރިކަން ކުރަނީ ވެސް ކިންޝާޝާގައެވެ. މި ޤައުމަކީ ސެމީ ޕްރެޒިޑެންޝަލް ރިޕަބްލިކެކެވެ. އާބާދީއަކީ 66 މިލިއަނެވެ. ބިމުގެ ބޮޑުމިނަކީ 2.34 މިލިއަން އަކަކިލޯމީޓަރެވެ. ދުއްވާއެއްޗެހި ދުއްވަނީ ކަނާތްފަރާތުންނެވެ. އިންޓަނެޓް ކޯޑަކީ cd. އެވެ. ކޯލިން ކޯޑަކީ +243 އެވެ. ފައިސާގެ ގޮތުން ބޭނުންކުރަނީ ކޮންގޯލީޒް ފްރޭންކެވެ.\nކުރީގައި މި ޤައުމަކީ ބެލްޖިއަން ކޮލޮނީ އޮފް ބެލްޖިއަން ކޮންގޯއެވެ. މިނިވަންކަން ލިބުމަށް ފަހު މި ޤައުމަށް ކިޔާފައިވާ ނަމަކީ ރިޕަބްލިކް އޮފް ކޮންގޯ މިނަމެވެ. މި ނަން މި ގޮތުގައި ދެމި އޮތީ އޯގަސްޓު 1، 1964 އާ ހަމަޔަށެވެ. މި ހިސާބުން ރިޕަބްލިކް އޮފް ކޮންގޯ މި ނަމުގެ ބަދަލުގައި ޑިމޮކްރެޓިކް ރިޕަބްލިކް އޮފް ކޮންގޯ މި ނަން ޤައުމުގެ ނަމެއް ކަމުގައި ހަމަޖެއްސިއެވެ. މިއީ އަވަށްޓެރި ރިޕަބްލިކް އޮފް ކޮންގޯއާ ނަމުގެ ގޮތުން ތަފާތުވުމަށް ޓަކައެވެ. 27 އޮކްޓޯބަރު 1971 ގައި ރައީސް މަބޫޓޫ މި ޤައުމުގެ ނަމަކީ ޒައިރު ކަމުގައި ހަމަޖެއްސިއެވެ. މަބޫޓޫގެ ވެރިކަން ނިމުމަށް ފަހު 1997 ގައި އަލުން ޤައުމުގެ ނަމެއްގެ ގޮތުގައި ޑެމޮކްރެޓިކް ރިޕަބްލިކް އޮފް ކޮންގޯ ހަމަޖެހިގެންދިޔައެވެ.\nކޮންގޯ-ކިންޝާޝާގެ އުތުރުގައި އޮތީ ސެންޓްރަލް އެފްރިކަން ރިޕަބްލިކް އާއި ސޫދާނެވެ. އިރުމަތީގައި އޮތީ ރުވާންޑާ އާއި ޔޫގެންޑާ އާއި ބުރުންޑީއެވެ. ދެކުނުގައި އޮތީ ޒެންބިޔާ އާއި އެންގޯލާއެވެ. ހުޅަނގުގައި އޮތީ ރިޕަބްލިކް އޮފް ކޮންގޯއެވެ.\nމީގެ ދެހާސް އަހަރު ކުރީން ވެސް މި ސަރަޙައްދުގައި މީހުން ދިރިއުޅެފައިވާކަން ސާބިތުވެއެވެ. ކޮންގޯއަށް ބެލްޖިއަމްގެ ކިބައިން މިނިވަންކަން ލިބުނީ 30 ޖޫން 1960 ގައެވެ. 1960 ވަނަ އަހަރުގެ މެއި މަހުގައި ބޭއްވި ބަރުލަމާނީ އިންތިޚާބު ކާމިޔާބު ކުރެއްވި ބޭފުޅަކީ ޕެޓްރިކް ލުމުމްބާގެ ޕާޓީއެވެ. އެހެންކަމުން ބޮޑުވަޒީރުކަން ލިބިވަޑައިގަތީ ޕެޓްރިކް ލުމުމްބާއަށެވެ. ބަރުލަމާނުން ޤައުމުގެ ރައީސެއް ކަމުގައި އިންތިޚާބުކުރީ އެލިޔަންސް ޑެ ބަސްކޮންގޯ ޕާޓީގެ ޖޯސެފް ކަސަވޫބޫއެވެ. މިނިވަންކަން ލިބުނުތާ މާ ގިނަ ދުވަހެއް ނުވެ ކޮންގޯގެ ބައެއް ޕްރޮވިންސުތަކުން ޤައުމުގެ އައު ޒަޢާމަތާ ދެކޮޅު ޙަރަކާތްތައް ފެށިއެވެ. މިނިވަންވުމަށް ފަހުގައި އެ ޤައުމުގައި ތިބި ޔޫރަޕުގެ 100000 އަށް ވުރެ ގިނަ މީހުން ކޮންގޯ ދޫކޮށް ހިޖުރަކުރުން ވެސް ވެގެންދިޔައީ ކޮންގޯ-ކިންޝާޝާގެ ތާރީޚުގައި ހިނގައި ދިޔަ މުހިއްމު ޙާދިސާއަކަށެވެ. ފްރެންޗް ކޮލޮނީ އޮފް މިޑްލް ކޮންގޯ އިން ވެސް ރިޕަބްލިކް އޮފް ކޮންގޯގެ ނަން އިޚްތިޔާރު ކުރުމާއެކު ދެ ކޮންގޯގެ ނަން ވެސް ކިޔަން ފެށުނީ އެތަނުގެ ވެރިރަށާ ގުޅުވައިގެންނެވެ. ކޮންގޯ-ލިއޯޕޮލްޑްވިލް އާއި ކޮންގޯ-ބްރަޒަވިލް ގެ ގޮތުގައި ދެ ކޮންގޯ ފާހަގަވެގެން ދިޔައެވެ. ފަހުން ކޮންގޯ-ލިއޯޕޮލްޑްވިލްއަށް ކިޔަނީ “ދަ ކޮންގޯ”އެވެ. ކޮންގޯ-ބްރަޒަވިލްއަށް ކިޔަނީ “ކޮންގޯ” އެވެ. 1966 ވަނަ އަހަރު ޤައުމުގެ ނަން ޑެމޮކްރެޓިކް ރިޕަބްލިކް އޮފް ކޮންގޯގެ ނަމަށް ބަދަލު ކުރެއްވީ ޖޯސެފް މަބޫޓޫއެވެ. 1971 ވަނަ އަހަރު ރިޕަބްލިކް އޮފް ޒައިރުގެ ނަމަށް ބަދަލުކުރުމަށް ފަހު އަލުން 1997 ގައި ޤައުމުގެ ކުރީގެ ނަން ކަމުގައިވާ ޑިމޮކްރަޓިކް ރިޕަބްލިކް އޮފް ކޮންގޯގެ ނަން ބޭނުން ކުރެވެންފެށުނެވެ.\nއާބާދީގައި 66 މިލިޔަން މީހުން ތިބި ކޮންގޯ-ކިންޝާޝާއަކީ ފަރަންސޭސި ބަހުން ވާހަކަދައްކާ ޤައުމުތަކުގެ ތެރޭގައި އޮތް އެންމެ އާބާދީ ބޮޑު ޤައުމެވެ.\nވަރަށް ގިނަ ނަސްލުތަކުގެ މީހުންގެ ގޮޮވައްޗެއް ކަމުގައިވެފައިވާ ކޮންގޯ-ކިންޝާޝާގެ ސަގާފަތަށް މިހުރިހާ ނަސްލެއްގެ މީހުންގެ އަސަރު ފޯރާފައިވެއެވެ. އާބާދީގެ 70% އަކީ ނަޞާރާއިންނެވެ. 10% އަކީ މުސްލިމުންނެވެ.\nދުނިޔޭގެ އެންމެ ފަޤީރު ފަސް ޤައުމުގެ ތެރޭގައި ހިމެނޭ ކޮންގޯ-ކިންޝާޝާގެ އިޤްތިޞާދު 2000 ވަނަ އަހަރުން ފެށިގެން އަންނަނީ މަޑުމަޑުން ރަނގަޅުވަމުންނެވެ. އެންމެ ބޮޑު ކުރިއެރުމެއް ޤައުމުގެ އިޤްތިޞާދަށް ލިބިފައިވަނީ 2004 ވަނަ އަހަރުއެވެ. ކޮންގޯ-ކިންޝާޝާގެ ޖީ.ޑީ.ޕީ ޕަރކެޕިޓާ އަކީ 329 ޑޮލަރެވެ.\n"Democratic Republic of the Congo". International Monetary Fund. Retrieved 2009-10-01.\nLast edited on 29 އެޕްރީލް 2013, at 22:57\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 29 އެޕްރީލް 2013، 22:57 ގައެވެ.


Hawaii mathin udhuhunu nookulaige ehcheh enmen hairaankohlaifi\nހަވާއީ މަތިން އުދުހުނު ނޫކުލައިގެ އެއްޗެއް އެންމެން ހައިރާންކޮށްލައިފި\nހަވާއީ މަތިން އުދުހު އޮބްޖެޓަކީ ކޯޗެއްކަން އެކަކަށް ވެސް ނޭނގ\nއެމެރިކާގެ ހަވާއީގައި ދިރިއުޅޭ ގިނަ ބަޔަކަށް ނޫކުލައިގެ ގަދަ އައްޔެއްހުރި އޮބްޖެކްޓެއް ފެނި ހައިރާންކަން ލިބިއްޖެ އެވެ. އޮހާއޯ މަތިން މި އުދުހެނިކޮށް ވަރަށް ގިނަ ބަޔަކަށް ފެނި ފޮޓޯ ނަގައި މޫވީ ވެސް ކޮށްފައި ވެއެވެ. އެ ރަށުގެ މީހުން ބުނެފައި ވަނީ އޭތި އުދުހެމުން ގޮސް އެންމެ ފަހުން ކަނޑަށް ވެއްޓިފައިވާ ކަމަށެވެ.\nހަވާއީ ނިއުސް ނައު ގައިވާ މި ޚަބަރު ބުނާ ގޮތުގައި ޔޫފޯއެއް ކަހަލަ މި އެތި އެންމެ ފުރަތަމަ ފެނިފައިވަނީ މިދިޔަ އަންގާރަ ދުވަހު އެވެ. ވީޑިއޯތަކުން ފެންނަނީ ވަރަށް ވަރުގަދަ އައްޔެއްހުރި ނޫކުލައިގެ އެއްޗެއް އުދުހެމުން ގޮސް ކަނޑަށް ވެއްޓި ފެންގަނޑު އެކި ފަރާތްފަރާތަށް އަރައިގެންދާ ތަނެވެ.\nބައެއް މީހުން ބިރުން 911 އަށް ވެސް ގުޅިކަމަށް ވެއެވެ. އެމެރިކާގެ ފެޑެރަލް އެވިއޭޝަން އެޑްމިނިސްޓްރޭޝަނާ ހަވާލާދީ އެ ރިޕޯޓުގައި ބުނެފައިވަނީ އެއްވެސް އެއާކްރާފްޓެއް ގެއްލިގެން ރިޕޯޓުކޮށްފައި ނުވާ ކަމަށެވެ.\nމި މަންޒަރު ވީޑިއޯކުރި މިސްޓީނާ ސާޕޭ އެ ވީޑިއޯކުރި ވަގުތު "އުޑުމަތީގައި ކޮންމެވެސް އެއްޗެއް އެބަ އުދުހެއޭ. އެއީ ކޯޗެއްހޭ،" ބުނާ އަޑު އިވޭ ކަމަށް ވެސް ހަވާއީ ނިއުސް އިން ބުނެފައި ވެއެވެ.\nމޯރިއާ ކިޔާ އަންހެނަކު ބުނީ ޕްރިންސަސް ކަހާނޫ އެސްޓޭޓް މަތިން އެ އުދުހިފައި ދިޔައީ ވަރަށް ބާރު ސްޕީޑުގައި ކަމަށެވެ.\n"އަހަރެން ފިރިމީހާއަށް ގޮވާފައި މަތިން އެ ދަނީ ކޯޗެއްތޯ އެހުމުން އެމީހުންވެސް ބުނި ނޭނގެޔޭ ކޯޗެއްކަމެއް،" މޯރިއާ ބުނެފައި ވެއެވެ.\nގިނަ ބަޔަކު މިއީ ޔޫފޯ އެއް ކަމަށް ގަބޫލުކުރިޔަސް މޯރިއާ، 38، ބުނީ އޭނާއަކީ ޔޫފޯ ގަބޫލުކުރާ މީހެއް ނޫން ކަމަށެވެ. ނަމަވެސް ނޫކުލައިގެ ގަދަ އައްޔެއް ހުރި އެ އެތި ފެނިފައި އޭނާގެ ފިރިމީހާ އާއި ދަރިން ވެސް ކާރަށް އަރައިގެން އޭތި ދިޔަ ދިމާލަށް ދުއްވި ކަމަށާއި އެ ގޮސް ވެއްޓުނީ ކަނޑަށް ކަމަށް މޯރިއާ ބުންޏެވެ.\nއެމެރިކާގެ އޭވިއޭޝަން އިދާރާ އިން ވެސް ބުނެފައިވަނީ ޔޫފޮއެއް ފާޑު އެއްޗެއް އުޑުމަތިން ފެނިގެން ވަރަށް ގިނަ މީހުން އެ އިދާރާއަށް ރިޕޯޓުކޮށްފައިވާ ކަމަށެވެ. ނަމަވެސް އެ ދިމާލުން އެއްވެސް އެއާކްރާފްޓެއް ދަތުރުކުރިކަން ރެކޯޑްތަކުން އެނގެން ނެތްކަމަށާއި އަދި އެއާކްރާފްޓެއް ގެއްލިގެން ވެސް ރެކޯޑް ކޮށްފައި ނުވާ ކަމަށެވެ.\nގެއެއް ގަންނަން ކުރާ މަސައްކަތް ކާމިޔާބާ ހަމަޔަށް!\nލޯބިވެރިޔާގެ އަނގޮޓި ނަގައި އެހެން މީހަކާ އެންގޭޖްވެއްޖެ


ފެޑެރާ ބަލިކޮށް ޖޮކޮވިޗް ވިމްބަލްޑަން ކާމިޔާބުކޮށްފި | Jazeera\tފެޑެރާ ބަލިކޮށް ޖޮކޮވިޗް ވިމްބަލްޑަން ކާމިޔާބުކޮށްފި - Jazeera\nމުޙައްމަދު ޤާސިމް July 15, 2019 76 views0\nވިމްބަލްޑަން މުބާރާތުގެ އެންމެފަހުގެ ޗެމްޕިއަން ދުނިޔޭގެ އެއްވަނަ ޓެނިސް ކުޅުންތެރިޔާ ސާބިއާގެ ނޮވަކް ޖޮކޮވިޗް ވަނީ ސްވިޓްޒަލޭންޑްގެ ރޮޖާ ފެޑެރާ ބަލިކޮށް އެ މުބާރާތް ފަސްވަނަ ފަހަރަށް ކާމިޔާބުކޮށްފައެވެ.\nމި މެޗުން ބަލިވުމާއެކު ވިމްބަލްޑަން މުބާރާތް ރެކޯޑް ނުވަ ވަނަ ފަހަރަށް ކާމިޔާބުކުރުމުގެ އުއްމީދުގައި ނިކުތް ފެޑެރާ އަށް ވަނީ ހިތްދަތިކަމާ ކުރިމަތިލާންޖެހިފައެވެ.\nމިއީ ޖޮކޮވިޗް އެންމެ ފަހުން ކުޅުނު ފަސް ގްރޭންޑް ސްލޭމް މުބާރާތުގެ ތެރެއިން ކާމިޔާބުކުރި ހަތަރު ވަނަ މުބާރާތެވެ. މިއާއެކު ޖޮކޮވިޗް ވަނީ މިހާތަނަށް 16 ގްރޭންޑް ސްލޭމް ހަމަކޮށްފައެވެ. މި ލިސްޓްގައި އޭނާ އަށް ވުރެ ކުރީގައި އުޅެނީ ފެޑެރާ އާއި ސްޕެއިނުގެ ރަފައެލް ނަޑާލް އެވެ. ފެޑެރާ މިހާތަނަށް 20 ގްރޭންޑް ސްލޭމް ކާމިޔާބުކުރިއިރު، ރަފައެލް ނަޑާލް ވަނީ 18 މުބާރާތް ކާމިޔާބުކޮށްފައެވެ.\nވިމްބަލްޑަންގެ ސެންޓަ ކޯޓުގައި ކުޅުނު މި މެޗު ހަތަރު ގަޑިއިރާއި 57 މިނެޓަށް ދިގުލައިގެންދިޔައިރު، ސެޓުތައް ޖޮކޮވިޗް ގެންދިޔައީ 7-6 (7-5)، 1-6، 7-6 (7-4)، 4-6 އަދި 13-12 (7-3) އިންނެވެ.\nމި މެޗުގެ ފަހު ސެޓުގައި ސްކޯ 8-7 ގައި އޮއްވާ ފެޑެރާ އަށް މެޗު ކާމިޔާބުކުރުމަށް ލިބުނު ދެ ފުރުޞަތުވެސް ގެއްލިގެންދިޔައިރު، އޭގެފަހުން ޖޮކޮވިޗް ކުރި ހިތްވަރާއެކު އެ ސެޓުގެ ސްކޯ 12-12 އިން އެއްވަރުކޮށް ޓައި ބްރޭކްގައި ކުރިހޯދީ 7-3 ގެ ތަފާތުންނެވެ.\nއިއްޔެގެ މެޗަކީ، ވިމްބަލްޑަންގެ ތާރީޚުގައި މިހާތަނަށް އެންމެ ގިނަ ވަގުތު ހޭދަވި ފައިނަލަށްވާއިރު، މީގެކުރީން، އެންމެ ދިގުލައިގެންދިޔަ ފައިނަލަކީ 2008 ވަނަ އަހަރު ނަޑާލް އަތުން ފެޑެރާ ބަލިވި މެޗެވެ. އެ މެޗު ނިމުނީ ހަތަރު ގަޑިއިރާއި 48 މިނެޓުންނެވެ.


Breaking News: Kurehdhu In Ithuru Meehaku Covid19 Ah Positive Vejje\nކުރެއްދޫ އިން އިތުރު މީހަކު ކޮވިޑް19 އަށް ޕޮޒިޓިވް ވެއްޖެ\nކުރެއްދޫ އައިލެންޑު ރިސޯޓުން އިތުރު މީހަކު ކޮވިޑް19 އަށް ޕޮޒިޓިވް ވެފައިވާ މީހަކު ފެނިފައިވާ ކަމަށް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ބުނެފިއެވެ.\nއެޗްޕީއޭއިން ކުރި ޓްވީޓެއްގައި ބުނީ ކުރެއްދޫއިން ޓެސްޓު ކުރި މީހުންގެ ތެރެއިން އެކަކު އެ ބައްޔަށް ޕޮޒިޓިވް ވެފައިވާ ކަމަށެވެ. އަދި9މީހަކު އެ ބައްޔަށް ނެގެޓިވް ވެފައިވާ ކަމަށްވެސް އެޗްޕީއޭއިން ބުނެއެވެ.\n"ހަތާވީސް އޮންލައިން" އަށް އެނގިފައިވާ ގޮތުގައި ޕޮޒިޓިވްވި މީހާއަކީ އިޓަލީއަށް ނިސްބަތްވާ މީހެކެވެ. އަދި އޭނާއަކީ ރާއްޖޭގައި ޗުއްޓީ ހޭދަކޮށްފައި ދިޔަ ފަހުން ވައިރަހަށް ޕޮޒިޓިވްވި ކަމަށް ބުނި މީހާއާ ގުޅުމެއް އޮންނަ މީހެއް ކަމަށްވެސް މައުލޫމާތު ލިބެއެވެ. ނަމަވެސް މިހާތަނަށް އެކަމުގެ އެއްވެސް އެއްޗެއް ރަސްމީ އެއްވެސް އިދާރާއަކުން ހާމައެއް ނުކޮށްދެއެވެ.\nމިއީ ރާއްޖެއިން ކޮވިޑް19 ފެނުނު 10ވަނަ މީހާއެވެ. އިއްޔެވެސް މި ބައްޔަށް މީހަކު ވަނީ ޕޮޒިޓިވް ވެފައެވެ. އެއީ އަނަންތަރާ ރިސޯޓުގެ މީހެކެވެ. މިހާތަނަށް ރާއްޖެއިން މި ބައްޔަށް ޕޮޒިޓިވް ވެފައިވަނީ ހުސް ބިދޭސީންނެވެ. އޭގެތެރެއިން ގިނަ މީހުންނަކީ ރިސޯޓުތަކުގައި މަސައްކަތް ކުރާ ބިދޭސީ މުވައްޒަފުންނެވެ.


އިދިކޮޅު ފަރާތްތައް ސައިޒުކުރުމަށް ނާތަހުޒީބު އުކުޅުތަކެއް! މިއީ ގަޓްހުރުމެއް ނޫން\nއިދިކޮޅު ފަރަތާތްކަށް ހިންދެމިލާނެ އެއްވެސް ފުރުސަތެއް ނުދޭ\nސަރުކާރުން މަޝްވަރާކުރަން ވެސް ބޭނުމެއް ނުވޭ\nކ. މާލެ | 26 ޖެނުއަރީ 2017 | ބުރާސްފަތި 17:00 | 2,874\nރައީސް އަބްދުﷲ ޔާމީން ށ. މަގޫދޫއަށް ކުރެއްވި ދަތުރުފުޅުގެ ތެރެއިން - ރާއްޖެއެމްވީ\nވެރިކަމަށް ވަޑައިގެންނެވުމުގެ ކުރިން ވެސް ރައީސް އަބްދުﷲ ޔާމީނާ މެދު އާންމުން ދެކެނީ ވަރަށް ހައިބަތު ބޮޑު ބޭފުޅެއްގެ ގޮތުގައެވެ. ގިނަ ބަޔަކު އެމަނިކުފާނު އޭރު ވެސް ސިފަކުރަނީ ވަރަށް ގޮތުގައި ހުންނަވާ ބޭފުޅެއްގެ ގޮތުގައެވެ. އެމަނިކުފާނު ވެރިކަންކުރައްވާނެ ގޮތުގެ ތަސައްވުރެއް އޭރު ވެސް ދިވެހިންގެ އޮތެވެ. ކަންތައްތައް ވަމުންދަނީ ވެސް އެފަދައިންނެވެ. ޚުދު އެމަނިކުފާނަށް ތާއީދުކުރާ ފަރާތްތަކުން އެމަނިކުފާނު ޕްރޮމޯޓްކުރައްވާ ސްލޯގަނުން ވެސް އެކަން އެނގެއެވެ. "ގަޓު ރައީސް" ގެ ލަގަބެވެ.\nރައީސް ޔާމީނުގެ ސަޕޯޓަރުން ބުނާ ގޮތުން އެ މަނިކުފާނަކީ ބޮލަކަށް ކަނދުރާއަކަށް ބައްލަވާނެ ބޭފުޅެއް ނޫނެވެ. އެކަމަށް ދައްކާ މިސާލުތައް ގިނައެވެ. އެންމެ އަރިސް ބޭފުޅުންނާ މެދު ކަންކުރި ގޮތް އެއީ ވަރަށް ރަނގަޅު މިސާލެކެވެ. ކެމްޕެއިނުގައި އެންމެ އިސް ދައުރެއް އަދާކުރެއްވި އެމަނިކުފާނުގެ ފުރަތަމަ ނައިބު ރައީސް ޑރ. މުހައްމަދު ޖަމީލަށް ހެއްދެވި ގޮތުގެ ވާހަކަ އަލުން ބަލުން ފަށައިގެން ނުދެއްކިޔަސް ކޮންމެ ދިވެއްސަކަށް ވެސް އެކަން އެނގެއެވެ. ވެރިކަމުގެ ކުރީކޮޅު ސަރުކާރު ދިފާއު ކުރެއްވުމުގައި އެންމެ އިސް ދައުރެއް އަދާކުރެއްވި ފުރަތަމަ ޑިފެންސް މިނިސްޓަރު ކާނަލް މުހައްމަދު ނާޒިމާއި ޓްރާންސްޕޯޓް މިނިސްޓަރު އަމީން އިބްރާހީމަށް ވެގެން ދިޔަ ގޮތް ވެސް އެއީ މިސާލެކެވެ.\nމީގެ އެތައް ޒަމާނެއް ފަހުން ވެސް ރައީސް ޔާމީނުގެ ވެރިކަމުގެ ވާހަކަ ދައްކާ ނަމަ އެންމެ ބޮޑު ދެއްކޭނެ އަނެއް ވާހަކައަކީ މުޅި ސަރުކާރުގެ އިންޖީނުގެ ގޮތުގައި ބެލެވުނު އަދި ރައީސް ޔާމީނުގެ އެންމެ ގާތް ބޭފުޅެއްގެ ގޮތުގައި ސަރުކާރަށް ފައިސާ ޖެނެރޭޓްކޮށްދެއްވި ޓޫރިޒަމް މިނިސްޓަރު އަދި ފަހުން ނައިބު ރައީސްގެ މަގާމުގައި ހުންނެވި އަހްމަދު އަދީބާމެދު ކަންތައް ކުރި ގޮތެވެ. ގައްދާރަކަށް ހަދައި އުމުރު ދުވަހު ވެސް ސަލާމަތް ނުވާވަރުގެ ބޮޑެތި ހުކުމްތައް އަދީބުގެ މައްޗަށް އިއްވި ގޮތަކީ ޖީލުތަކަށް ދެމިގެންދާނެ ވާހަކަތަކެވެ.\nހުރިހާ ސިއްރުތަކެއް ހިފެހެއްޓެވި އެންމެ އަރިސް މިތުރު ކަމަށްވާ ދިއްގަރު ދާއިރާގެ ކުރީގެ މެންބްރު އަހްމަދު ނާޒިމްގެ މައްޗަށް ކޮރަޕްޝަންގެ މައްސަލަ ދަށު ކޯޓުތަކުގައި ސާބިތު ނުވެ ވަނިކޮށް ކުއްލިއަކަށް ސުޕްރީމް ކޯޓުން އެފުށް މިފުށަށް ޖަހާލައި ނާޒިމުގެ މައްޗަށް ދިގު މުއްދަތެއްގެ ހުކުމެއް އިއްވި ގޮތަކީ ފަހުގެ ޒަމާންތަކުގައި ޝަރުއީ ދާއިރާގެ ވާހަކަ ދައްކާ އިރު ނަގާނެ މިސާލުތައްކަން ޔަގީނެވެ.\nވެރިކަމަށް ކުރިމަތިލައްވަފާނެހެން ހީވާ ކޮންމެ ފަރާތަކަށް ވެގެން ދިޔަ ގޮތާއި ވަމުންދާ ގޮތާއި އިދިކޮޅު ހުރިހާ ލީޑަރުންނާ މެދު ކަންވީ ގޮތް އެއީ އިބުރަތެކެވެ. އެންމެ ބޮޑު ސިޔާސީ ޕާޓީގެ ލީޑަރު އަދި 2018 ގައި ވެސް އެންމެ ވާދާވެރިއަކަށް ވާނެ ކަމަށް ބެލެވުނު ކުރީގެ ރައީސް މުހައްމަދު ނަޝީދުގެ މައްޗަށް ޓެރަރިޒަމްގެ ދައުވާކުރި ގޮތާއި އަދި އެފަދަ އެހެން ދައުވާތައް އުފެލެމުންދާ ގޮތަކީ ވެސް ދިވެހިންގެ އަންނަން އޮތް ޖީލުތަކަށް ފޯރުކޮށްދޭ ތާރީހީ ފޮތްތަކުގައި ލިޔެވި ބިންވަޅު ނެގޭނެ ވާހަކަތަކެވެ. އަދާލަތު ޕާޓީގެ ރައީސް ޝައިޚް އިމްރާނާއި އެމްޑީޕީގެ ޗެއާޕާސަންކަން ކުރިން ކުރެއްވި އަލީ ވަހީދާއި އެ ނޫން ވެސް އިދިކޮޅު ފަރާތްތަކާ މެދު ކަންކުރެއްވި ގޮތަކީ ވެރިކަމަށް ވަޑައިގެންނެވުމުގެ ކުރިން ރައީސް ޔާމީނާ މެދު އާންމުން ދެކެމުން އައީ ރަނގަޅަށްކަން ސާބިތުވާ ކަންކަމެކެވެ.\nރައީސް ޔާމީނު ވެރިކަން ކުރައްވަމުން ގެންދަވަނީ ގާނޫނުން ކަށަވަރުކޮށްދީފައިވާ ހައްގުތައް އޮބި އަޅައި ހިފަހައްޓައިގެންނެވެ. ހިންދެމެލާނެ ކުޑަ ވެސް ފުރުސަތެއް މި ސަރުކާރަކުން ނުދެއެވެ. ކިރިޔާ ވެސް ފިޔަވަޅެއް ކުރިއަށް އަޅާހެން ހީވިޔަސް އެކަން ހުއްޓުވުމަށް ގާނޫނެއް ހަދަނީއެވެ. ނޫނީ އެ ފިޔަވަޅެއް ގާނޫނުގެ ތެރެއަށް ފައްތައި ހުއްޓުވަނީއެވެ. މުޒާހަރާކޮށްލެވޭނެ ގޮތެއް ނެތެވެ. ޖަލްސާއެއް ބޭއްވޭނެ ގޮތެއް ނެތެވެ. ފުރިހަމަ ގޮތެއްގައި ކެމްޕޭނެއް ހިންގާނެ ފުރުސަތެއް ނުދެއެވެ. އަޑު އުފުލާނެ އެއްވެސް މަގެއް ނެތެވެ. ހިޔާލުފާޅުކުރުމުގެ މިނިވަންކަމުގައި ތަޅު އަޅުވައިފިއެވެ. މީޑިއާ މެދުވެރިކޮށް ވެސް ބަހެއް ބުނެވޭކަށް ނެތެވެ. އަބުރު ރައްކާތެރިކުރުމުގެ ނަމުގައި ހަދާފައިވާ ގާނޫނުން އެކަން ވެސް ހުއްޓުވީއެވެ.\nހަމައެކަނި އިދިކޮޅު ފަރާތްތަކެއް ނޫނެވެ. ވެރިކަމަށް ގެނައުމުގައި އެންމެ އިސްދައުރެއް އަދާކުރެއްވި އަމިއްލަ ބޭބޭފުޅު ރައީސް މައުމޫނުގެ ހިޔާލު ތަފާތުވުމުން އެމަނިކުފާނުގެ އަތުން ވެސް ޕާޓީ ޖަހައިގަތީއެވެ. އަދި އާންމު މެންބަރުންނާ ބައްދަލުކޮށްލޭނެ ފުރުސަތެއް ވެސް ނުދީ އެމަނިކުފާނުގެ ދަރިން ކޮޅު ވެސް ގެންގޮސް އާއިލާ "ބައިބައިކުރީ"އެވެ.\nއިދިކޮޅު ފަރާތްތައް ތަޅު އެޅުވުމަށް ފަހު ސަރުކާރުން 2018 އަށް ހަބޭހަށް ކެމްޕޭނުކުރަނީއެވެ. ސަރުކާރަށް އެއްވެސް ބިރެއް ނެތެވެ. ބައިނަލްއަގުވާމީ ޕްރެޝަރެއް ވެސް ނެތެވެ. ކޮމަންވެލްތުން ވަކިވުމުން ވެސް ބަހެއް ބުނާނެ ބަޔަކު ނުވިއެވެ. ފާޅުގައި ބޮޑެތި ކޮރަޕްޝަން ހިންގަނީއެވެ. ވޯލްޑް ބޭންކާއި އެހެން އިދާރާތަކުން ކޮންމެ އެއްޗެކޭ ކިޔަސް ދަރަނިތައް ނަގައި ގައުމަށް ނުކުޅަދާނެ މަޝްރޫޢުތައް ވެސް ހިންގަނީއެވެ. އަވަށްޓެރިންގެ މަސްލަހަތަށް ވެސް ބެލުމެއް ނެތި "ހަކުރުދެންޏާ ބޮޑުބޭބެ" އުސޫލުން ފައިސާ ދޭ ބަޔަކަށް ބިންތައް ވިއްކަނީ ފާޅުގައެވެ.\nރޯމާ ދުވާލު މިހުރިހާ ކަމެއް އެންމެންގެ ކުރިމަތީގައި ސަރުކާރުން ކުރަމުން ދަނީ އިދިކޮޅު ފަރާތްތަކަށް ގޮންޖަހަމުންނެވެ. ސަރުކާރު ތަމްސީލުކުރައްވާ ވެރިން ފާޅުގައި އިންޒާރުތައް ދެއްވަމުންނެވެ. މަޝްވަރާއެއް ވެސް ނުކުރާނެ ކަމަށް ބުނަމުންނެވެ. މަޝްވަރާކުރަންޖެހޭ ހާލަތެއް އޮތް ކަމަކަށް ވެސް ގަބޫލެއް ނުކުރެއެވެ. މިފަދަ ކަންކަމަކީ ގަޓް ހުރުމެއް ނޫނެވެ. ގަޓް ހުރުމަކީ ގާނޫނުގެ ތެރެއިން ކަންކަން ކުރަން ކެރުމުގެ ކުޅަދާނަކަން ހުރެ، ވަކި މީހަކަށް، މޫނަކަށް ކަނދުރާއަކަށް ބެލުމެއް ނެތި ގާނޫނު ތަންފީޒު ކުރުމެވެ.\nތިމާގެ ވާދަވެރިން ގާނޫނާ ހިލާފަށް، ޖިނާއީ އިޖުރާތްތަކާ ހިލާފަށް ހުކުމްކުރުމަކީ ގަޓްހުރުމެއް ނޫނެވެ. ފިނޑި އަމަލެކެވެ. ދައުލަތުގެ ވަތްގަނޑު ދަވާލައިގެން ގޮސް، އެކަމުން މަންފާލިބުމުގައި ތިމާ ވެސް ބައިވެރިވާކަމަށް ތުހްމަތުކުރެވޭއިރު، އެ ތަހްގީގު ހުއްޓާލާފައި ބޭއްވުމަކީ ގަޓް ހުރުމެއް ނޫނެވެ. ގަޓް ހުރުމަކީ އަމިއްލަ ވިކްރާ އާއި ހިސާބު ރައްޔިތުންނަށް ހާމަކުރުމެވެ. ގަޓް ހުރުމަކީ ބަހާއި އަމަލާ އެއްގޮތަށް އަމަލުވެސް ކުރުމެވެ.


Point Ithuru Koh, Zaid Ah Ves Flat Dheefi! - Vaguthu\nޕޮއިންޓް އިތުރުކޮށް، ޒައިދަށްވެސް ފްލެޓް ދީފި!\n2 މަސް ކުރިން ( ފެބުރުއަރީ 11, 2021 )\n| ހުސައިން އަރުބާން ފައްވާޒް\nޝައިހް އަލީ ޒައިދު\nދީނީ އިލްމުވެރިޔާ އަލީ ޒައިދަށް ކުރީގެ ރައީސް އަބްދުﷲ ޔާމީންގެ ސަރުކާރުގައި ހުޅުމާލޭގެ ދެވަނަ ފިޔަވަހީގައި އިމާރާތް ކުރި "ހިޔާ" މަޝްރޫއުގެ ފްލެޓްތަކުން ފްލެޓެއް ލިބިއްޖެ އެވެ\nޤައުމީ ޔުނިވަސިޓީގެ ލެކްޗަރާއެއްގެ މަޤާމުގައި ހުންނެވި، ޒައިދުއަށް ފްލެޓް ލިބިފައި ވަނީ ކައިވެނި ކޮށްގެން އުޅޭ ފަރާތްތަކުގެ ތެރެއިން 18 އަހަރާއި 40 އަހަރުގެ މީހުންނަށް ހާއްސަ ކުރި ކެޓެގަރީންނެވެ. އެއީ (އެޗް7) ކެޓަގަރީއެވެ.\nކުރިން އާންމު ކުރި ލިސްޓުގައި ޒައީދަށް ލިބިފައިވަނީ 63 ޕޮއިންޓެެވެ. އެެއީ ދިރިއުޅުމުގެ ހާލަތަށް 13 ޕޮއިންޓާއި، އާއިލާގެ ކުޑަ ބޮޑުމިނަށް ބަލާ 40 ޕޮއިންޓުގެ އިތުރުން ވަޒީފާގެ މުއްދަތަށް 10 ޕޮއިންޓެވެ.\nއެހެންނަމަވެސް ފާއިތުވި ސަރުކާރުން ހިޔާ މަޝްރޫޢުގެ ފުލެޓުތަކުގެ ތެރެއިން 7،000 ފުލެޓު ދީފައިވަނީ ރަނގަޅަށް ނޫން ކަމަށް ބުނެ މި ސަރުކާރުން ފުލެޓު ލިސްޓު މުރާޖަޢާކުރަން އެކުލަވައިލި ކޮމިޓީން ފުލެޓު ލިސްޓު ދިރާސާކުރުމަށްފަހު ނެރުނު ލިސްޓުގައި ޒައީދަށް ވަނީ އިތުރު 7.4 ޕޮއިންޓް ދިނުމަށްފަހު ފްލެޓް ލިބޭނެކަން ކަށަވަރުކޮށްދީފައެވެ. އެއާއި އެކު އޭނާއަށް ލިބުނު ޖުމްލަ ޕޮއިންޓުގެ އަދަދުވަނީ 70.4 އަށް އަރާފައެވެ.\nފްލެޓު ކޮމިޓީން ވަނީ އަލީ ޒައިދުގެ ދިރިއުޅުމުގެ ހާލަތަށް ދިން ޕޮއިންޓު 13 ޕޮއިންޓް 20.4 އަށް އިތުރުކޮށްފައެވެ.\nރަނގަޅު އާމްދަނީއެއް ޒައީދުއަށް ލިބެމުން އަންނައިރު، މި ކެޓެގަރީއަށް ކުރިމަތިލި މީހުންގެ ތެރެއިން ވަރަށް ދަތި ހާލުގައި އުޅޭ އެތައް ބަޔަކަށް ކުރިން ނެރުނު ލިސްޓުގައި ފްލެޓް ކަށަވަރުވެފައި ވީނަމަވެސް އެ ފަރާތްތަކުގެ ނަން މި ލިސްޓުގައި ވަނީ އުނިކުރެވިފައެވެ.\nހިޔާ މަޝްރޫއުގެ ދަށުން އެޅުނު 7000 ހައުސިންގް ޔުނިޓުގެ ތެރެއިން ކުރިން ފްލެޓު ނުލިބޭ އެތައް ބަޔަކަށް މި ސަރުކާރުން އެކުލަވާލި ލިސްޓުގައި ފްލެޓް ދީފައިވާކަން ފާހަގަކޮށްލެވެއެވެ.\nހިޔާ މަޝްރޫއުގެ ފްލެޓުތައް ލިބޭ މީހުންގެ ލިސްޓު ރައީސް ޔާމީންގެ ސަރުކާރުގައި އެކުލަވާލާފައި ވަނިކޮށް މި ސަރުކާރުން ވަނީ އެ ލިސްޓަށް ބަދަލު ގެނެސްފައެވެ. އެ ލިސްޓު އަލުން އެކުލަވާލީ އަލުން ޕޮއިންޓް ދިނުމަށް ފަހުގައެވެ. ފްލެޓް ލިބޭ މީހުންގެ ލިސްޓަށް ގެނައި ބޮޑެތި ބަދަލުތަކުގެ ސަބަބުން ގިނަ ބައެއްގެ ފާޑުކިޔުން ސަރުކާރަށް ވަނީ އަމާޒުވެފައެވެ.\nހިޔާ ފްލެޓްތަކަށް ލޯނު ދައްކަން ޖެހޭނީ ރައްޔިތުން އަތުން އެލާރި ނަގައިގެނެއް ނޫން - އާއްމުންގެ ޖަމިއްޔާ\nހިޔާ ފްލެޓުތައް 3800 ރުފިޔާއަށް ދެވޭނެ: މުއިއްޒު\nޑައުންޕޭމެންޓް ނުލާ، ހިޔާ ފްލެޓްގެ ކުއްޔަކީ މަހަކު 7،500ރުފިޔާ\nފެބުރުއަރީ 11, 2021 18:39\nފެބުރުއަރީ 12, 2021 00:16\nތި އަށް ވުރެން މާ ހެއްވާ އެތައް ބައިވަރު ޕްރިންސިޕަލުންނަށް ލިބުނީމަ، ރައިސް ސޯލިހުގެ ދައްތާފުޅު މަޖީދިއްޔާ ޕްރިންސިޕަލް އަށް ހާލު ދެރަކަމުން ނާ ނިކަމެތިކަމުން ކޮތަރު ކޮށިން ތަންކޮޅެއް ހޯދަން ޖެހިވަޑައިގަތީބާ؟ ނިކަމެތި އެތަށް އާއިލާއެއްގެ އަތުން ފްލެޓް އަތުލާފަ މުއްސަދިންނަށް ދީފަ މިހިރީ... ބޭއިންސާފް، އެމްޑީޕީ މިހާ ބޭއިންސާފް ވާނޭ ކަމަށް ހީވެސް ނުކުރަން.\nފެބުރުއަރީ 11, 2021 19:25\nޝައިޚް ޒައިދެވެ. ތިބޭފުޅާގެ ލަދު ކޮބައިހެއްޔެވެ. އެތައްބަޔެއް ހާލުގަ ކުޑަތަން ތަންތަން ކޮޅުގަ ދިރިއުޅޭ އިރު އެބޭފުޅުންގެ ހައްގެއް ނޫންތޯއެވެ ތި ފޭރިގަނެވެނީ. އެއީތޯ އެވެ ދީނުގަވެސް އަންގަވާފައިވާ ގޮތަކީ. މިސުވާލަށްވެސް ޖަވާބުދާރީވެ ޓްވީޓެއް ނަމަވެސް ކޮށްލައްވަން ވީނުންތޯއެވެ.\nފެބުރުއަރީ 12, 2021 00:19\nޝޭޙް ޒައިދަށް ވުރެން ބޮޑަށް ލަދު ގަންނަން ޖެހެނީ އެމްޑީޕީގެ ރައިސް ސޯލިހުގެ ހިޔާ ފްލެޓް ލިބުނު ސަރުކާރުގެ މަތީ މަގާމްތަކުގަ ތިބި ބޭފުޅުން. ކޮތަރު ކޮށި އެމްޑީޕީ ވެރިންނަށް.. ނިކަމެތި މީހާ ހާލުގަ\nފެބުރުއަރީ 11, 2021 19:29\nޒައިދު ކޮއްކޯ މަރުހަބާ .އެކަމަކު މަގޭ ފްލެޓް އިބޫ އާ ބުއްޅަ އާ ދެމީހުން ކާލައިފި ސަރުކާރުގަ ނޫޅޭ ފަގީރަކަށް ވީމަޔޯ ތި ކޮއްކޮވެސް ބުނަމެއްނު އަނިޔާ ލިބޭ މީހުންގެ ދުއާ ބާރުގަދަވާ ވާހަކަ މަ މިހާރު މިވެރިކަން ނިމޭތޯ ދުއާމި ކުރަނީ\nފެބުރުއަރީ 11, 2021 21:51\nފެބުރުއަރީ 12, 2021 14:28\nޙަރާމީ އެޢޮތީ ޖަލުގަ އަދި.\nފެބުރުއަރީ 11, 2021 21:58\nމުދަލާ ފައިސާއާ ޖެހުނީމަ ދީން މަތިން ހަނދާންނެތޭ ޝޭހުން. މީ ވަރަށް ޒާތީވެސްވާ ޝޭހެކޯ.\nފެބުރުއަރީ 11, 2021 22:24\nފްލެޓަށް ފަތުވާދޭ މީހުންފެނޭތަ؟\nފެބުރުއަރީ 11, 2021 23:09\nކަލޯ އަނގަ ބެދުނީ ދޯ\nފެބުރުއަރީ 11, 2021 23:37\nފެބުރުއަރީ 11, 2021 23:53\nދެން އަނގަ ބަންދުވާނެ މިކަލޭގެގެ\nފެބުރުއަރީ 12, 2021 00:39\n7000 މީހުންގެތެރެއިން ޒައިދުގެ ވާހަކަ މިއައީ އެއީ ބަސްބުނަންކެރޭ ދީނީ އިލްމުވެރިއެއްވީމަ ތޯ؟\nފެބުރުއަރީ 12, 2021 00:48\nމި މިސަރުކާރުގަ މިތިބަ މީހުންގެ ލަދުހަޔާތް ހުންނާނެތަ، ފަލަ ބޮޑު ގޯ އްޗެ އް މާލޭގަ އޮތް އިރު މިހާރު އިންގިރޭސި ވިލާތުގަ ބޮޑުމުސާރަ އާ އި އިނާޔަތްތަ އްދީފަ މިސަރުކާރުގެ ދިފާ އުގަ ސޯސަލްމީޑިޔާގަ 24 ގަޑި އިރު ޕޯސްޓް ލިޔަން ބަހަ އްޓާފަ ހުންނަސަފީރުވެސް ހިޔާފްލެޓަ އް\nހުށަ އެޅި. ރަނގަޅަ އްވި އްޔާ އޭނަޔަ އްވެސް އޮންނާނީ ދީފަ.\nފެބުރުއަރީ 12, 2021 02:23\nދެން ވަރަށްް ބޮޑަށް އަނގަ މައިތިރިވާނެ.\nފެބުރުއަރީ 12, 2021 09:13\nބަލަ ދީނީ ޢިލްމު ވެރިންނަކީވެސް ހަމަ އިންސާނުން .\nއެބޭ ކަލުންނަށްވެސް ކެ އުމާ ބި އުމާ ބޯހިޔާ ވަހިކަން ބޭނުންވޭ .\nފްލެޓް އަށް އެޕްލަ އި ކުރުމުގެ ހަ އްޤު ވޭ އެބޭކަލުންނަށް ވެސް.\nކަލޭމެން މީހުންނަށް ދެ އްވާ ނިޢުމަތަށް ހަސަދަވެރި ނުވެ ﷲ އަށް ދުޢާ ދަންނަވާ.\nޓިޕިކަލް މޯލްޑިވި އަންސް . ޖެލަސީ ހަމަ\nފެބުރުއަރީ 12, 2021 09:45\nކަލޯ މަގޭނަން އެއްވެސް ލިސްޓެއްގަ ފެންނަންވެސް ނެތް\nފެބުރުއަރީ 12, 2021 14:02\nހާލުތު ބަލަން ދިޔައިރު އިތުރުވި ދަރިންނަށް ޕޮއިންޓް މިސަރުކާރުން ނުދިނުމަކީ، މިސަރުކާރު ތެރޭގައި އަދުލުއިންސާފު ރައްޔިތުންގެ މެދުގައި ނެތްކަން ހާމަވިކަމެއް.


95 aharugai meehehge alathu kaiveni\nވެލެރީ އާއި ޖޫލިއަން\nލޯބިވެގެން ކައިވެނި ކުރަން ވަކި އުމުރެއް އޮންނާނެ ހެއްޔެވެ؟ މުޖުތަމައުގައި އާދަވެ ކަން ހިނގާ ގޮތަށް ބަލާއިރު އާނއެކެވެ. ޒުވާން އުމުރުގެ މީހުން ނޫނީ އާންމުކޮށް މީހަކު ދެކެ ލޯބިވެގެން ކައިވެނިކޮށެއް ނޫޅެ އެވެ. ނަމަވެސް އާދަކޮށް ކަން ހިނގާ ގޮތާ ތަފާތު ކޮށް ވެސް ބައެއް ފަހަރު ކަންކަން ހިނގަ އެވެ. އުމުރުން 95 އަހަރު ވެފައިވާ މި ފިރިހެން މީހާގެ ކައިވެންޏަކީ މިފަދަ ކައިވެންޏެކެވެ.\nމި ފިރިހެން މީހާ އަށް އޭނާގެ ހުވަފެންތަކުގެ ރާނީ ލިބުނީ އުމުރުން 95 އަހަރު ވީ ފަހުންނެވެ. ހަމަ ލިބުމާއެކު އަވަހަށް ކައިވެނި ކުރީ އެވެ. ކައިވެނިކުރާކަށް ވަކި އުމުރެއް ނޯންނާނެކަން ސާބިތުކޮށްދެމުންނެވެ.\nއިނގިރޭސިވިލާތުގެ ޖޫލިއަން މޮއިލް އަށް ފުރަތަމަ ފަހަރަށް އޭނާގެ މިހާރުގެ އަންހެނުން ވެލެރީ ވިލިއަމްސް، 84، އާ ބައްދަލުވީ މީގެ 23 އަހަރު ކުރިންނެވެ. ޔޫކޭގައި ހުރި ފައްޅިއަކުން ދެ މީހުން އެ ފަހަރު ބައްދަލުވިޔަސް އޭގެ އެތައް އަހަރެއް ފަހުން ދެ މީހުންނަކީ ދެމަފިރިންނަށް ވެދާނެ ކަމަކަށް އެމީހުން ޚިޔާލަކަށް ވެސް ނުގެނެ އެވެ.\nވެލެރީ ކައިރީގައި ޖޫލިއަން ކައިވެންޏަށް އެހީ މި އަހަރުގެ ފެބްރުއަރީ ގައެވެ. ކައިވެނިކުރީ މި ހިނގާ މޭ މަހުގެ 19 ވަނަ ދުވަހު އެވެ. ކައިވެނި އޮތީ އެމީހުން ފުރަތަމަ ބައްދަލުވި ފައްޅީގަ އެވެ.\nމި ކައިވެނީގެ ރަސްމިއްޔާތުގައި ދެ މީހުންގެ އާއިލާ އާއި އެކުވެރިންގެ ތެރެއިން 40 މީހުން ބައިވެރިވި އެވެ.\nޖޫލިއަން ބުނި ގޮތުގައި އެމީހުން ހަނީމޫނަށް ދާނީ އޮސްޓްރޭލިޔާ އަށެވެ. އެއީ ވެލެރީގެ އުފަން ގައުމަކީ އެއީ ކަމަށް ވާތީ އެވެ.\nއުމުރުގެ ތަފާތު ބޮޑަސް މި ދެމީހުންގެ ލޯބި ވަރުގަދަ


Hiyaanaaiy hingevi kamah Adeeb Court gai iuthiraafvevadaigenfi | Mihaaru\nޚަބަރު / އެމްއެމްޕީއާރުސީ\nޚިޔާނާތް ހިންގެވި ކަމަށް އަދީބު ކޯޓުގައި އިއުތިރާފްވެވަޑައިގެންފި\nއެމްއެމްޕީއާރުސީ މެދުވެރިކޮށް ދޫކުރި ފަޅުތަކާއި ރަށްތަކުގެ އިކުއިޒިޝަން ކޮސްޓުގެ ގޮތުގައި ލިބުނު ފައިސާ އަށް ޚިޔާނާތްތެރިވެ އެ ފައިސާ ލޯންޑަކޮށް އެކަމުގައި މަންފާ ލިބުނު މީހުންގެ މައުލޫމާތު ފުލުހުންނަށް ކިޔައިދީފައިވާނެ ކަމަށް ވިދާޅުވެ ކުރީގެ ނައިބު ރައީސް އަހްމަދު އަދީބު ކްރިމިނަލް ކޯޓުގައި އިއްޔެ އިއުތިރާފްވެވަޑައިގެންފި އެވެ.\nއަދީބު މިގޮތަށް އިއުތިރާފްވެވަޑައިގަތީ، ސުޕްރީމް ކޯޓުގެ އަމުރަކާ ޚިލާފުވެވަޑައިގެން ރާއްޖެ އިން ފިއްލެވުމުން އޭނާ ހައްޔަރުކޮށް ބަންދުގެ މުއްދަތު އިތުރުކުރަން ރޭ ބޭއްވި ބަންދުގެ މަޖިލީހުގަ އެވެ. ކްރިމިނަލް ކޯޓުން ވަނީ އޭނާގެ ބަންދަށް 15 ދުވަސް އިތުރުކޮށްފަ އެވެ.\nފަހުގެ ތާރީޚުގައި ރާއްޖޭގައި ހިންގި އެންމެ ބޮޑު ޚިޔާނާތަކީ އެމްއެމްޕީއާރުސީ މެދުވެރިކޮށް މި ހިންގި 1.3 ބިލިއަން ރުފިޔާގެ ޚިޔާނާތެވެ. ރަށްތައް ނުއަގުގައި ވިއްކައިގެން ދައުލަތަށް ގެއްލުނީ މި އަދަދު ކަމަށް ތަހުގީގީ އިދާރާތަކަށް މިހާރު ހޯދިފައި ވިޔަސް މި ޚިޔާނާތް މިއަށް ވުރެ ބޮޑުވާނެ ކަމަށް ބައެއް ފަރާތްތަކުން ލަފާކުރެ އެވެ.\nކުރީގެ ރައީސް އަބްދުﷲ ޔާމީންގެ ސަރުކާރުގައި، އެމްއެމްޕީއާރުސީން ދައުލަތަށް ވަންނަން ޖެހޭ ފައިސާ އަށް ޚިޔާނާތްތެރިވި ކަމަށް އަދީބު އިއުތިރާފްވެވަޑައިގަތީ، މި ހިޔާނާތް ސާބިތުވެ އޭނާގެ މައްޗަށް އިއްވި ހުކުމްތައް ބާތިލްކޮށް އަލުން ޝަރީއަތް ހިންގަން ހުކުމް ވެސް ކޮށްފައި ވަނިކޮށެވެ.\nބަންދުގެ މަޖިލީހުގައި އަދީބު ވަނީ ސުޕްރީމް ކޯޓުން ޕާސްޕޯޓް ހިފަހައްޓާފައި ވަނިކޮށް ފިއްލެވި ކަމަށް ވެސް އިއުތިރާފްވެވަޑައިގެންފަ އެވެ. އަދި އެ އަމަލު ހިންގެވީ އެމްއެމްޕީއާރުސީގެ ޚިޔާނާތާ ގުޅޭ ގޮތުން ފުލުހުންގެ ތަހުގީގަށް އެއްބާރުލުން ދޭން އެއްބަސްވެވަޑައިގެން ދައުލަތާ އެކު ހެދި އެއްބަސްވުމާ ޚިލާފަށް ކަމަށް ވެސް އަދީބު ވިދާޅުވި އެވެ.\nއެމްއެމްޕީއާރުސީން ދައުލަތަށް ވަންނަން ޖެހޭ ފައިސާ އަށް ޚިޔާނާތްތެރިވި ގޮތާއި ލޯންޑަ ކުރެއްވި ގޮތާއި އެ ފައިސާ ލިބުނު މީހުންނާއި އެ މީހުންގެ ދައުރު ވެސް ތަފްސީލްކޮށް ފުލުހުންނަށް ކިޔައިދީފައިވާނެ ކަމަށް މުއްދަތު މަޖިލީހުގައި އަދީބު ވިދާޅުވި އެވެ. އަދި އެކަމާ ގުޅޭ ގިނަ ހެކިތައް ފުލުހުންނާ ހަވާލުކޮށްފައިވާ ކަމަށް ވެސް އޭނާ ވިދާޅުވި އެވެ.\nއަދީބު މިގޮތަށް ވިދާޅުވުމާ އެކު ޝަރީއަތުގެ މަޖިލީހުގައި އެސިސްޓެންޓް ކޮމިޝަނާ އޮފް ޕޮލިސް މުހައްމަދު ރިޔާޒް ވަނީ އަދީބުގެ އިއުތިރާފް، ގާޒީގެ ސަމާލުކަމަށް ގެންނަވައިފަ އެވެ. ޚިޔާނާތް ހިންގެވި ކަމަށާއި ފުލުހުންގެ ތަހުގީގަށް އެ ކަން ހިންގި ގޮތް ކިޔައިދީފައިވާ ކަމަށް އަދީބު ވެވަޑައިގަތް އިއުތިރާފް ކޯޓުގައި ރެކޯޑް ކުރުމަށް ރިޔާޒް އެދިވަޑައިގަތެވެ. އަދި އަދީބުގެ ވަކީލް ވެސް ވަނީ ކޯޓުގައި އަދީބު ދެއްކެވި ވާހަކަތަކާ ބެހޭ ގޮތުން ކޯޓުން ތައްޔާރުކުރާ ބަޔާނުގައި އަދީބު ސޮއިކުރައްވާނެ ކަމަށް ވިދާޅުވެފަ އެވެ.\nއެމްއެމްޕީއާރުސީގެ މުޅި ތަހުގީގު ފުލުހުން އަލުން ހިންގަމުން އަންނަ އިރު، މި ތަހުގީގަށް އަދީބާ ސުވާލުކޮށް ގިނަ މައުލޫމާތުތަކެއް ފުލުހުން ވަނީ ހޯދައިފަ އެވެ.\nއަދީބުގެ ވަކީލް ކޯޓުގައި ރޭ ވެސް ވިދާޅުވީ އެއްބަސްވުމާ އެއްގޮތަށް ތަހުގީގަށް އެއްބާރުލުން ދެމުން ގޮސް އަދީބު ފިލަން ޖެހުނީ އެމްއެމްޕީއާރުސީގެ ހިޔާނާތާ ގުޅުން ހުރި އެކި ފަރާތްތަކުގެ ބިރު ދެއްކުންތަކާއި އިންޒާރުތަކާ ހެދި ކަމަށެވެ.\nތިން މައްސަލައެއް ސާބިތުވެ އަދީބުގެ މައްޗަށް 33 އަހަރުގެ ހުކުމް އިއްވި އެވެ. އެއީ ސިޔާސީ ނުފޫޒު ވަދެފައިވާ ދައުވާތަކެއް ކަމަށް ބުނެ އެ ހުރިހާ ހުކުމްތަކުން އޭނާ މިނިވަންވީ އެވެ.\nކްރިމިނަލް ކޯޓް ކޮރަޕްޝަން އެމްއެމްޕީއާރުސީ ކުރީގެ ނައިބު ރައީސް އަދީބު\n76 ކޮމެންޓް, 223 ރިއެކްޝަންސް\nއަދިވެސް މާތް ބަހުރުވައިންތަ އޭނަޔާ މުޚާތަބު ކުރަންވީ؟ ?\nކޮބާ މަހޭ އާ އަކްރަމް ކަމާލުއްދީން، މިހާރު ތިބޭނީ ހުންއައިސްސަ ތޯއްޗެ.\nރައީސް ފަކީރު ސަލާމަތްވޭތަ؟\nދުވަސް ކޮޅެއް ފަހުން ބޮލުގައި ބަޑި ޖައްސައިގެން ބުނިއެއްޗެ ކޭ ނުބުނެފިއްޔާ ރަނގަޅު\nޙިޔާނާތް ހިންގެވުން، ބަދުއަހުލާގުގެ އަމަލުފުޅުތައް ހިންގެވުން. ދެން ކީކޭ ބުނާނީ\nމި އަދީބަށް މާ މާތްބަހުން މުޚާޠަބު ކުރަން ޖެހޭ ސަބަބެއް ނުވިސްނޭ. މީނާގެ ކަމަކީ މިނިސްޓަރަކަށް ނުވާއިރުއްސުރެވެސް ޑްރާމާ ކުޅުން. އަދިމާ މީހަކަށް ވެގެން ގިޓާކުޅެ ލަވަކިޔާ ނުވިތާކަށް ހެޑްލައިން އިން ބޭރުނުވާން ވެގެން އަބަދު ސްޓަންޓް ޖައްސާލަ ޖައްސާލަ. މިކަހަލަ "ކަސޯޓީ" ކުޅޭމީހުން ނަށް ގަމާރު ދިވެހިން މާތްބަހުން ވާހަކަ ދައްކާ ސަނާ ކިޔާތީ ހަމަ އަޖައިބުން އަޖައިބު.\nމިއީ ސަރުކާރަށާ މުޅި ދައުލަތުގެ މިކަމާ ގުޅުން ހުރި މުއައްސަސާތަކަށް ވަރަށް ބޮޑު އިމްތިހާނެއް އަދީބުވި އިއުތިރާފްގެ މައްޗަށް ސަރީއަތްކޮށް ދައުލަތުން ވަގަށްނެގި ހުރިހާ ފައިސާއެއް އަނބުރާ ދައުލަތަށް ނަގައި މިކަމުގައި ބައިވެރިވި މީހުންނަށް އަބުދެވިއްޖެނަމަ ކޮރަޕްޝަނާ ފަސާދަ ވަރަށްބޮޑަށް މަދުވާނެކަމަށް ބެލެވެނީ އެހެން ނޫންނަމަ ކޮރަޕްޝަނާ ވައްކަމަކީ މިގައުމުގައި ޒީނަތްތެރި ކަމަކަށްވާނީ\nޔާމީނު ސަލާމަތްކުރަންޖަހާ މަޅިއަކަށްވެސްވެދާނެ! ދައުލަތުން ފުންކޮށް މިކަމާ ވިސްނަވާނެ ކަމުގައި އުއްމީދުކުރަން.\nޙިޔާނާތަކީ ހިންގަވާ އެއްޗެއްނޫން، ހޭބަލިނުވޭ\nކީއްތޯވީ ޚިޔާނާތް ފުރާވަޑައިގެންވެސްފާނެ ނޫންތޯ؟ ޚިޔާނާތްޕުޅަކަށްވެސް ވެދާނެ. މަނިކިފާނު ކިޔާނެ މީހުންގެ ނަމެއްގެ ގޮތިގައި، ދައުލަތުގެ މިސްޓަރުންގެ މަގާމަށް ދެވުނީމާ މަގާމުގެ މަތިވެރިކަމުން. ދެން ވާހަކަ ކިޔާއިރު ވާހަކައިގެ ބަޠަލުން ނުވަތަ ރަސް ކަލުން ނުވަތަ ރަސް ދަރިކަލުންނަށްވެސް. އަހަރެމެން ބޮޑު ޑްރަގް ލޯޑް އެސްކޮބާ އަށްވެސް ކިޔަނީ އެމަނިކުފާނު. މުޖުތިމް ނަތަންޔާހޫއަށްވެސް އެމަނިކުފާނު.\nދުވަސްކޮޅެއް ފަހުން، އަހަރެން އިިއުތިިރާފްވީ ފުލުހުންނާއިި ދައުވާ ކުރާފަރާތް މަޖުބޫރުކޮށްގެންނޭ ނުބުނިިއްޔާ ރަނގަޅު.


11 މަހުގެ ކުއްޖާގެ މަރު: މުޅި އޮމަދޫ ކަރުނަ އެޅި މަރެއް – Dhen.mv\n11 މަހުގެ ކުއްޖާގެ މަރު: މުޅި އޮމަދޫ ކަރުނަ އެޅި މަރެއް\nމުޙައްމަދު ސަނީޙް August 30, 2021 - 10:57 am\nއދ އޮމަދޫ މަތިން ނަގާފައިވާ ފޮޓޯއެއް/ ފޮޓޯ ހުދުވެލި މޯލްޑިވްސް\nތުއްތުތުއްތު ޝުއައިބްގެ މަރާ އެކު އދ.އޮމަދޫއަށް ލިބުނު ކުއްލި ސިހުމުގައި މުޅި އޮމަދޫ އަދިވެސް ކަރުނަ އަޅަނީއެވެ. ތުއްތު ކުއްޖާގެ މަރާ އެކު"ދެން"އިން ވަނީ އެ ހާދިސާ ގާތުން ބަލައި ކަން ހިނގައި ދިޔަގޮތް ބަލައިފައެވެ. މިކަމުގެ މައިގަނޑު ބޭނުމަކީ ގޭތެރޭގައި ހަދައިފައި ހުންނަ މަސްފެންގަނޑު ފަދަ ތަންތަނުން ކުދީންނަށް އަނިޔާ ލިބުން އިތުރުވެފައިވާތީ އެކަންކަމާ ގުޅޭ ގޮތުން ހޭލުންތެރިކަން އިތުރުކުރުމެވެ.\nމަސްފެންގަނޑުތަކަށް ވެއްޓި ކުޑަކުދިންނަށް ސީރިއަސް އަނިޔާ ލިބޭ\nގޭގޭގައި މަސްފެންގަނޑު ހަދައި އެ ބެލެހެއްޓުމަކީ ރާއްޖޭގެ ގިނަ ރަށްރަށުގައި އާންމު ކަމެކެވެ. ހިތްހަމަ ޖެއްސުމަށާއި ކުދީން އުފާކޮށްދިނުމުގެ ބޭނުމުގައެވެ.\nނަމަވެސް ހިތާމައަކީ މިގޮތަށް ގޭގޭގައި ހަދައިފައި ހުންނަ މަސްފެންގަނޑުތަކަށް ވެއްޓި ކުޑަކުދިންނަށް ސީރިއަސް އަނިޔާތައް ވަމުންދާކަމެވެ. މިގޮތުން މިއަހަރުގެ މާރޗު މަހުގެ ތެރޭގައި ވަނީ މަސްފެންގަނޑަކަށް ވެއްޓުނު އުމުރުން 1 އަހަރާއި4މަހުގެ ކުއްޖަކު ސީރިއަސް ހާލަތުގައި ފަރުވާ ދީފައެވެ. އަދި މީގެ އިތުރުން މިދިޔަ 2020 ވަނަ އަހަރުގެ ޖުލައި މަހުގެ ތެރޭގައި ވެސް މަސްފެންގަނޑަކަށް ވެއްޓުނު އުމުރުން 1އަހަރާއި3މަހުގެ ކުއްޖަކު ވަނީ މާލެ ގެނެސް އައިޖީއެމް އެޗުގެ އައިސީޔޫގައި ފަރުވާ ދީފައެވެ. އަދި 2019 ވަނަ އަހަރުގެ ސެޕްޓެމްބަރު މަހުގެ ތެރޭގައި ވެސް ވަނީ ދެ އަހަރުގެ ކުއްޖަކު މަސްފެންގަނޑަކަށް ވެއްޓުމުގެ ސަބަބުން ރާއްޖޭގައި ފަރުވާ ދިނުމަށް ފަހު ބޭރަށް ގެންގޮސްގެން ވެސް ފަރުވާ ދީފައިވެއެވެ.\nޝުއައިބްގެ މަރާއެކު އޮމަދޫ އަދިވެސް ސިހުމެއްގައި\nއދ. އޮމަދޫ ޖަނަވަރީގޭގައި ހަދައިފައިވާ މަސްފެންގަނޑެއްގެ ތެރެއަށް މިދިޔަ ހޮނިހިރު ދުވަހުގެ ހަވީރުގެ ވަގުތެއްގައި ވެއްޓި އުމުރުން އެންމެ 11 މަހުގެ ޝުއައިބް ބިން ސަމީހްގެ މަރާ އެކު އޮމަދޫއަށް ލިބުނު ކުއްލި ސިހުމުގައި އަދިވެސް އެރަށު މީހުން ތިބިއިރު އާއިލާގެ ހާލަތު ވަޒަން ކޮށްލަން ވެސް ދައްޗެވެ. ހާދިސާ ހިނގުމާއެކު ޝޯޝަލް މީޑިޔާގައި ކުއްޖާގެ މައިން ބަފައިންނަށް އިހުމާލުގެ އިނގިލިތައް ދިއްކުރެވުނެވެ. އެހެން ނަމަވެސް ކަން ހިނގާ ދިޔަގޮތް ބަލާލީ މަދު މީހެކެވެ.\n"އެ ކުއްޖާގެ މަންމަ އަކީ ދަރިން ދެކެ ލޯބިވާ މަންމައެއް. މަންމަ އެކަންޏެއް ނޫން އެގޭ އެންމެން ވެސް އެކުދިން ގޮވައިގެން އުޅޭނީ. އާއްމުކޮށް އެކުދިން އެ މަސްފެންގަނޑާ ކައިރިވެސް ވަރަށް ނުވޭ. ހަމަ ނުވެސް ދެކެން. އެކަމަކު ކަމެއްވާން ވީމަ ކިތަންމެ ބެލިޔަސް. އިންސާނެއްވިއްޔާ ހަމަ ނިދި ޖެހިދާނެ. އިންސާނީ ތަބީއަތް އެއީ" ނަން ހާމަ ނުކުރުމަށް ޝަރުތުކޮށް އަވަށްޓެރިއަކު "ދެން"އަށް މައުލޫމާތު ދިނެވެ.\nނިޔާވި ޝުއައިބްގެ އާއިލާއާ ގާތް މީހަކު "ދެން"އަށް މައުލޫމާތު ދެމުން ބުނި ގޮތުގައި ޝުއައިބް ނިޔާވި ހާދިސާ ހިނގިއިރު ޝުއައިބްގެ މާމައާއި ކާފަގެ އިތުރުން ބޮޑުދައިތަ ރަށަކު ނެތެވެ. ޝުއައިބްގެ މަންމައަކީ ގޭތެރޭގެ ހުރިހާ މަސައްކަތެއްހެން ކުރާ ހީވާގި މަންމައެކެވެ. ދަރިންދެކެ ލޯބިވާ މަޑުމައިތިރި ދެމަފިރިއެއްގެ ދަރިއަކު ވަކިވެގެން ދިޔުމުން އެ ދެމަފިރިންގެ ހާލަތު އަދިވެސް ހަމައަކަށް ނޭޅެއެވެ.\n"ވަރަށް ލޯބިކޮށް ދެން އެވަރު ކުދިން އުޅޭހެން އުޅޭނީ. ކުދިކުދި ބަސް ކިޔާލާނެ. ހިނގާ ހަދާނެ. ދެ ކުދިން ނިންދަވައިފަ އޮއްވާ މަންމައަށް ވެސް ވަރުބަލިވެގެން ނިދި ޖެހިލީ." ޝުއައިބްގެ މަރާއެކު ހިތް ހަލާކުވެފައިވާ އަވައްޓެރިޔާ ބުންޏެވެ.\nޝުއައިބްގެ ކުއްލިމަރާ އެކު އޮމަދޫ ވަނީ ހަމަ ހިމޭންވެފައެވެ. މޫނު ދެކެން އެތައް ބަޔަކު ޖަމާވިއިރު ކަރުނަ ނުހިލޭ އެންމެ ލޮލެއް ވެސް ނެތެވެ. އަދި މަންމަގެ ހާލަކީތޯއެވެ.\n"ގަބުވެފައި ބުދެއްހެން އިންނަނީ. އިނދެފައި ރޮވެ ގަނެވޭ. ހާލު ދެރަވެ ފަރުވާ ވެސް ދޭން ޖެހުނު" ޝުއައިބްގެ މަންމަގެ ހާލަތާ ބެހޭ ގޮތުން އާއިލާއާ ގާތް މީހަކު ބުންޏެވެ.\nމިފަދަ ކަމެއް ތަކުރާރު ވިޔަ ނުދިނުމަށް ކައުންސިލުން އިސްނަގައިގެން ފިޔަވަޅުތަކެއް!\nޝުއައިބްގެ މަރާއެކު އޮމަދޫގެ ހާލަތާ ބެހޭ ގޮތުން ރަށު ކައުންސިލްގެ ރައީސް އިބްރާހިމް އާދިލްއާ "ދެން" އިން ސުވާލުކޮށްލުމުން ވިދާޅުވީ އެހާދިސާއާ އެކު މުޅި އޮމަދޫއަށް ވެސް ލިބިފައި ވަނީ ފުން ހިތާމައެއް ކަމަށެވެ.\n"ހިނގައި ދިޔަ ހާދިސާއަކީ އޮމަދޫ ރައްޔިތުންނަށް ވެސް ލިބިގެން ދިޔަ ދެރައެއް ހިތާމައެއް. އަސްލު ހިތްދަތި ކަމެއް އާއިލާ ނޫނަސް ގާތްތިމާގެ ނޫނަސް އެންމެންގެ މޫނުމަތިން ވެސް ފެންނަމުން ދަނީ މާޔޫސީއާއި ހިތާމަ. ދެން ކައުންސިލުން މިހާތަނަށް ބެލި ބެލުމުން މައިންބަފައިންގެ އިހުމާލު އޮތް ކަމަކަށް ނުފެނޭ މިހާދިސާގައި. އެކަމަކު ކައުންސިލުން އެދެން ގޭތެރޭގައި މިފަދަ ކަންކަން ކުރާއިރު ކުޑަކުދިންގެ ރައްކާތެރިކަން ކަށަވަރުކުރުމަށް" އާދިލް ވިދާޅުވިއެވެ.\nއާދިލް ވިދާޅުވީ މިފަދަ ހާދިސާތައް ތަކުރާރު ވިޔަ ނުދިނުމަށް ކައުންސިލުން އިސްނަގައިގެން ހަރަކާތްތަކެއް ހިންގުމަށް ނިންމައިފައިވާ ކަމަށެވެ. އެގޮތުން ގޭގޭގައި މި ގޮތަށް ކުޑަކުދިންނަށް ނުރައްކާ ވެދާނެ ފަދަ ގޮތްގޮތަށް ހުރި ތަންތަން ބަލައި ޗެކް ކުރުމުގެ މަސައްކަތް މިއަދު ފަށާނެކަމަށް އޭނާ ވިދާޅުވިއެވެ. މީގެ އިތުރުން މިފަދަ ކަންކަން ކުރުމުގައި ރައްޔިތުން ހޭލުންތެރި ކުރުމަށް ހާއްސަ ހޭލުންތެރިކަމުގެ ޕްރޮގްރާމްތަކެއް ކުރިއަށް ގެންދިޔުމަށް ހަމަޖެހިފައިވާކަމަށް އާދިލް ވިދާޅުވިއެވެ.\n"މިކަންކަމުގެ އިތުރަށް ކައުންސިލުން ސަރުކާރުގައި އެދެން ވަރަށް ބޮޑަށް މިފަދަ ކަންކަން ކުރުމުގައި ގަވާއިދެއް ސަރުކާރުން އެކުލަވައިލައި އާއްމުކުރުން. މިފަދަ ހާދިސާތައް ރާއްޖޭގައި ދޭތެރެ ދޭތެރެއިން ހިނގާއިރު މިއީ މުހިއްމު ގަވާއިދެއް އެކުލަވައިލައިފައި އޮތުން." އާދިލް ވިދާޅުވިއެވެ.\nފަހުގެ ތާރީހަށް ބަލާލާއިރު ފާއިތުވި 2019. 2020 އަދި މި ހިނގާ 2021 ވަނަ އަހަރު ވެސް މިފަދަ ހާދިސާތަައް ހިނގާފައިވާއިރު މިއީ ވަރަށް މުހިންމު ގަވާއިދެއްކަމަށް ދެކޭކަމަށް އާދިލް ވަނީ ތަކުރާރުކޮށް ވިދާޅުވެފައެވެ.\nކުއްލި މަރު އދ.އޮމަދޫ\nމަސްފެންގަނޑުގެ ފޮޓޮއެއް ހިމަނާލިނަމަ ދޯ.\nރާއްޖޭގެ ކުޅަދާނަ އެއް ފަޔަރ ފައިޓާ ކުއްލި ގޮތަކަށް ނިޔާވެއްޖެ!\nހިބަރެއްގެ ތުންގަނޑު ހެރިގެން ދިވެއްސަކު ނިޔާވެއްޖެ\nކުރެއްދޫ ރިސޯޓުގައި ގެނބުނު ފަތުރުވެރިއަކު މަރުވެއްޖެ\n11 މަހުގެ ކުއްޖާގެ މަރު: މަންމައަށް ނިދި ޖެހިލި ވަގުތު ގެއްލުނީ "ދެލޮލުގެ ނޫރު"


Argentina aai Brazil adhi Ecuador Molhuvejje - Hali News\nއާޖެންޓީނާ އާއި ބްރެޒިލް އަދި އިކްއެޑޯ މޮޅުވެއްޖެ\nވޯލްޑް ކަޕް ކޮލިފައިން ސައުތު އެމެރިކާ ޒޯނުގައި މަޝްހޫރު ބްރެޒިލާއި އާޖެންޓީނާ އަދި ވަރުގަދަ އުރުގުއޭ ސިއްސުވާލުމަށްފަހު އިކްއެޑޯ ރޭ މޮޅުވެއްޖެއެވެ.\nއާޖެންޓީނާ މޮޅުވީ ބޮލީވިއާގެ ދަނޑުގައި ވަރަށް ވާދަވެރި ކުޅުމަކަށްފަހު 2-1 އިންނެވެ. ބޮލީވިއާއަކީ ކަނޑުގެ ލޮނުގަނޑަށްވުރެ ފަސްހާސް މީޓަރު އުސް ގައުމެއް ކަމަށްވުމުން ބޮލީވިއާގެ ދަނޑުގައި އެޓީމު ބަލިކުރުމަކީ އެއްވެސް ގައުމަކަށް ވަރަށް އުނދަގަލުން ނޫނީ ނުކުރޭ ކަމެކެވެ. މެޗުގެ ފުރަތަމަ ލަނޑު 24 ވަނަ މިނެޓުގައި ކާމިޔާބުކޮށް ކުރި ހޯދީވެސް ބޮލީވިއާއިންނެވެ. މިލަނޑު ކާމިޔާބު ކޮށްދިނީ މާސެލޯ މާޓިންސްއެވެ. އާޖެންޓީނާއިން އެއްވަރު ކުރީ 45 ވަނަ މިނެޓުގައި ފޯވާޑް ލައުރާޓޯ މާޓިނޭޒްއެވެ. މިއީ 2016 ގެ ފަހުން ވޯލްޑް ކަޕް ކޮލިފައިން މެޗެއްގައި ކެޕްޓަން ލިއޮނަލް މެސީ ނޫން އެހެން ކުޅުންތެރިޔަކު އާޖެންޓީނާއަށް ކާމިޔާބު ކޮށްދިން ފުރަތަމަ ލަނޑެވެ. އާޖެންޓީނާއިން ލީޑް ނެގީ މެޗުގެ ދެވަނަ ހާފުގެ 79 ވަނަ މިނެޓުގައި އިޓަލީގެ ލާޒިއޯގައި މިސީޒަނުގައި ރަނގަޅު ކުޅުމެއް ދައްކަމުން އަންނަ ވިންގަރ ޖޯކުއިން ކޮއްރިއާއެވެ.\nވޯލްޑް ކަޕުގެ ތާރިހުގައި އެންމެ ކާމިޔާބު ގައުމު ކަމުގައިވާ ބްރެޒިލުން ޕެރޫގެ މައްޗަށް ކުރި ހޯދީ ފޯރިގަދަ ކުޅުމަކަށްފަހު ނޭމާގެ ހެޓްރިކާއެކު 4-2 އިންނެވެ. ނޭމާ ކާމިޔާބު ކުރި ތިންލަނޑުގެ ތެރެއިން ފުރަތަމަ ދެލަނޑަކީ ޕެނަލްޓީއަކުން ކާމިޔާބު ކުރި ދެލަނޑެވެ. އަނެއްލަނޑު ޖެހީ މެޗުގެ އިތުރު ވަގުތުގައެވެ. ބްރެޒިލަށް ދެންލަނޑު ޖަހައިދިނީ ރިޗަލްސަންއެވެ. މިމެޗުގެ ހަވަނަ މިނެޓުގައި ލަނޑު ޖަހައި ލީޑް ނެގީ ޕެރޫއިންނެވެ. ބްރެޒިލުން އެއްވަރު ކުރުމުން ދެވަނަ ފަހަރަށްވެސް ޕެރޫއިން ލީޑް ނެގިއެވެ. މެޗު ހޫނު ވެގެންދިޔައީ 83 ވަނަ މިނެޓުގައި ބްރެޒިލަށް ޕެނަލްޓީއެއް ދިނުމުންނެވެ. މިހަމަނުޖެހުން ތަކުގެ ތެރޭގައި ރެފްރީ ވަނީ ޕެރޫގެ ދެކުޅުންތެރިންނަށް ރަތްކާޑް ދައްކާ ދަނޑުން ފޮނުވާލާފައެވެ.\nއިކްއެޑޯއިން ވަރުގަދަ އުރުގުއޭގެ މައްޗަށް ކުރި ހޯދީ އަމިއްލަ ދަނޑުގައި 4-2 އިންނެވެ. މީގެ ތެރެއިން ދެލަނޑު ކާމިޔާބު ކޮށްދިނީ މައިކަލް އެސްޓްރާޑާއެވެ. އަނެއް ދެލަނޑު ކާމިޔާބު ކޮށްދިނީ މޮއިސެސް ކައިސެޑޯ އާއި ގޮންޒާލޯ ޕްލާޓާއެވެ. އުރުގުއޭގެ ދެލަނޑު ކާމިޔާބު ކޮށްދިނީ މެޗު ނިމެން ދިހަ މިނެޓަށްވެފައި ވަނިކޮށް ލިބުނު ދެޕެނަލްޓީން ތަޖުރިބާކާރު ފޯވާޑް ލުއިސް ސްއަރޭޒްއެވެ.\nވޯލްޑް ކަޕް ކޮލިފައިންގައި ސައުތު އެމެރިކާ ޒޯނުގައި މިހާތަނަށް ކޮންމެ ގައުމަކުން ދެމެޗް ކުޅެފައިވާއިރު6ޕޮއިންޓާއި ފައިދާ7ލަނޑާއެކި އޮތީ ބްރެޒިލްއެވެ. ދެވަނައިގައި6ޕޮއިންޓާއި ފައިދާ ދެލަނޑާއެކު އޮތީ އާޖެންޓީނާއެވެ. ހަތަރު ޕޮއިންޓާއެކު ތިންވަނައިގައި އޮތީ ކޮލަމްބިއާއެވެ. ހަމަމިއަދަދަށް ޕޮއިންޓް ހޯދައިގެން ހަތަރު ވަނައިގައި އޮތީ ޕެރަގުއޭވެ.\nވޯލްޑް ކަޕް ކޮލިފައިންގައި ސައުތު އެމެރިކާ ބައްރުގައި ދެން މެޗުތަކަށް ކުޅޭނީ އަންނަ މަހުގެ 12 ވަނަ ދުވަހުއެވެ.


Raees Yameen ge supporterun UN Office kurimathee muzaaharaa kohfi\nރައީސް އަބްދުﷲ ޔާމީންގެ ސަޕޯޓަރުން އދ. އޮފީސް ކުރިމަތީ މުޒާހަރާ ކުރަނީ -- ފޮޓޯ: ޕީޕީއެމް ޕީއެންސީ\nމަނީ ލޯންޑަރިންގެ ކުށް ސާބިތުވެ ފަސް އަހަރު ދުވަހުގެ ޖަލު ހުކުމެއް އިއްވާފައިވާ އިދިކޮޅު ލީޑަރު އަދި ކުރީގެ ރައީސް އަބްދުﷲ ޔާމީން މިނިވަން ކުރުމަށް ގޮވާލައި މާލޭގައި ހުންނަ އދ. ގެ އޮފީސް ކުރިމަތީ މުޒާހަރާ ކޮށްފި އެވެ.\nއދ. ގެ އޮފީސް ކައިރިއަށް ޖަމާވެ ރައީސް ޔާމީންގެ ސަޕޯޓަރުން ތިބީ ލޯ މަތީގައި ކަޅު ފޮތިކޮޅަކުން ބަނދެގެންނެވެ. އަދި ރައީސް ޔާމީން މިނިވަން ކުރުމަށް ގޮވާލައި އިނގިރޭސި ބަހުން ލިޔެފައިވާ ޝުއޫރުތައް ހިމެނޭ ބޯޑުތަކެއް ވެސް ހިފަހައްޓައިގެންނެވެ. ސަރުކާރުން ޝަރުއީ ދާއިރާއަށް ނުފޫޒު ފޯރުވާފައިވާ ކަމަށް ވެސް ބައެއް ބޯޑުތަކުގައިވެ އެވެ.\nބޮޑުތަކުރުފާނު މަގުގައި ހުންނަ އދ. ގެ އޮފީސް ކައިރިއަށް ޖަމާވި ރައީސް ޔާމީންގެ ސަޕޯޓަރުން އެ ތަނުގައި އިރުތަކެއް ވަންދެން ތިބުމަށްފަހު އެ ތަނުން ވަނީ ގޮސްފަ އެވެ.\nޕީޕީއެމްގެ ނައިބު ރައީސް އަދި ނައިފަރު ދާއިރާގެ މެންބަރު އަހްމަދު ޝިޔާމް ވިދާޅުވީ އިދިކޮޅު ޕީޕީއެމްއާއި ޕީއެންސީގެ ކޯލިޝަންގެ ސަޕޯޓަރުން އދ. އޮފީސް ކުރިމަތީ ބޭއްވި އެއްވުމަކީ ރައީސް ޔާމީން އިިންސާފުން ބޭރުން ޖަލަށް ލައި ސިޔާސީ މަގްސަދެއްގައި ކުރި ދައުވާތަކެއް ކަން އެ ޖަމިއްޔާއަށް އެންގުމަށް ބޭއްވި އެއްވުމެކެވެ.\nމިއަދު އެފަދަ އެއްވުމެއް ބޭއްވީ ބައިނަލް އަގްވާމީ އިންސާނީ ހައްގުތަކުގެ ދުވަހުގައި ރާއްޖޭގެ އިދިކޮޅު ސަޕޯޓަރުންގެ ޝުއޫރުތައް އދ. އަށް އެންގުމުގެ ގޮތުން ކަމަށް އޭނާ ވިދާޅުވި އެވެ.\nރައީސް ޔާމީންގެ މައްޗަށް ފަސް އަހަރުގެ ދުވަހުގެ ޖަލު ހުކުމެއް އިއްވައި އެމަނިކުފާނު ބަންދު ކުރި ފަހުން އިދިކޮޅު ސަޕޯޓަރުން ގެންދަނީ ސިލްސިލާކޮށް ކޮންމެ ރެއަކު އެ ކޯލިޝަންގެ އޮފީސް ކުރިމަތީގައި މުޒާހަރާ ކުރަމުންނެވެ. ބައެއް ރޭރޭ ފުލުހުން ގޮސް އެއްވުންތައް ރޫޅާލައި މީހުން ހައްޔަރު ވެސް ކުރެ އެވެ. އަދި މާ އިރުތަކެއް ނުވަނީސް ހައްޔަރު ކުރާ މީހުން ދޫކޮށްލަ އެވެ.\nމި ސަރުކާރު އައުމާއެކު ރައީސް ޔާމީންގެ މައްޗަށް މަނީ ލޯންޑަރިންގެ ކުށުގެ ދައުވާ އުފުލުނެވެ. އެއީ އެމަނިކުފާނުގެ ވެރިކަމުގައި ހިނގި ބޮޑު ހިޔާނާތް، އެމްއެމްޕީއާރުސީ މެދުވެރިކޮށް ދައުލަތަށް ލިބެން ޖެހޭ ފައިސާ ވަން އެސްއޯއެފް އެކައުންޓުން އެމަނިކުފާނުގެ އެކައުންޓަށް އެއް މިލިއަން ޑޮލަރު ޖަމާކޮށް ބޭނުން ކުރި ކަމުގެ މައްސަލާގައި އުފުލި ދައުވާ އެކެވެ.\nއެ މައްސަލަ ބަލަން ބެންޗެއް އެކުލަވާލަން ރައީސް ޔާމީންގެ ފަރާތްޕުޅުން އެދިވަޑައިގަތުމުން އެ މައްސަލަ ބަލަން އެކުލަވާލި ފަސް ފަނޑިޔާރުންގެ ބެންޗުން އެމަނިކުފާނުގެ މައްޗަށް ހުކުމް ކުރީ ފަސް އަހަރު ދުވަހަށް ޖަލަށް ލުމަށާއި ފަސް މިލިއަން ރުފިޔާއިން ޖޫރިމަނާ ކުރުމަށެވެ.\nރައީސް ޔާމީންގެ މައްޗަށް ކްރިމިނަލް ކޯޓުން ކުރި އެ ހުކުމް މިހާރު ވަނީ އެމަނިކުފާނުގެ ފަރާތްޕުޅުން ހައި ކޯޓުގައި އިސްތިއުނާފު ކޮށްފަ އެވެ. ނަމަވެސް އިސްތިއުނާފު މައްސަލަ ބަލަން އެ ކޯޓުން އަދި ނުފަށަ އެވެ.\nރައީސް އަބްދުﷲ ޔާމީން ޕީޕީއެމް ޔޫއެން + މޯލްޑިވްސް ޔުނައިޓެޑް އޮޕޮޒިޝަން ޕީޕަލްސް ނޭޝަނަލް ކޮންގްރެސް - ޕީއެންސީ ރައީސް ޔާމީންގެ ޝަރީއަތް އިދިކޮޅު ފަރާތްތައް\nއެމްޑީޕީގެ އަމާޒަކީ ޔާމީނަށް އަނިޔާ ކުރުން: އަދުރޭ


Namaadhu Kurumah Huhdha Dhin Rah Rashugai Gina Bayaku Namaadhu Kuree Mask Alhaigen! - Vaguthu\nނަމާދު ކުރުމަށް ހުއްދަ ދިން ރަށްރަށުގައި ގިނަބަޔަކު ނަމާދުކުރީ މާސްކު އަޅައިގެން!\nތިނަދޫ މިސްކިތެއްގައި އާއްމުން ނަމާދު ކުރަނީ، ގިނަ މީހުން މިސްކިތައް ދިޔައީ މާސްކްވެސް އަޅައިގެން، މުސައްލާވެސް ހިފައިގެން - ފޮޓޯ: މުހައްމަދު އަހްތަރް\nރާއްޖެއިން ކޮވިޑް-19 ފެނުމާއި އެކު މާލެ ސަރަހައްދުގެ މިސްކިތްތަކުގައި ޖަމާއަތުގައި ނަމާދުކުރުން މެދުކަނޑާލިއެވެ. އަދި އެއަށްފަހު އައްޑޫ ސިޓީ އަދި ފުވައްމުލަކު ސިޓީގެ މިސްކިތްތަކުގައި ޖަމާއަތުގައި ނަމާދުކުރުން މެދުކަނޑާލިއެވެ. ހާލަތު އިތުރަށް ގޯސްވުމުން ރާއްޖޭގެ ހުރިހާ ސަރަހައްދެއްގެ މިސްކިތްތަކުގައި ޖަމާއަތުގައި ނަމާދު ކުރުން މެދުކަނޑާލިއެވެ. ނަމަވެސް ރޭ އިސްލާމިކް މިނިސްޓްރީން ވަނީ ލޮކްޑައުން ނުވަތަ މޮނީޓަރިންގެ ހާލަތު ނެތް ރަށްރަށުގައި ޖަމާއަތުގައި ނަމާދު ކުރުން ހުއްދަ ދީފައެވެ.\nއިސްލާމިކް މިނިސްޓްރީން އެގޮތަށް ހުއްދަ ދިނީ ޓެކްނިކަލް އެޑްވައިޒަރީ ގްރޫޕް (ޓެގް) ޓީމާއި އެކުގައި މަޝްވަރާތައް ކުރުމަށްފަހުއެވެ. ޓެގުން އިރުޝާދު ދިނީ ރައްކާތެރިކަމުގެ ފިޔަވަޅުތަކާއި އެކުގައި ނަމާދުކުރުމުގެ ހުއްދަ ދެވިދާނެ ކަމަށެވެ.\nއެގޮތުން އުމުރުން ދުވަސްވީ މީހުން މިސްކިތަށް ނުދިއުމާއި މުސައްލަ ހިފައިގެން އަދި ވުލޫކޮށްގެން ވެސް މިސްކިތަށް ދިއުމަށް ޑޮކްޓަރުން ލަފާ ދެއްވާ ކަމަށް މިނިސްޓަރ ވިދާޅުވިއެވެ. މީގެ އިތުރުން މިސްކިތުގައި ގިނަ އިރު ނުކުރުމަށާއި މާސްކް އަޅަން ވެސް ޑޮކްޓަރުން ލަފާ ދެއްވާފައިވެއެވެ. މިއާއި އެކު މިއަދު ފެނުނީ ހުއްދަ ދިން ރަށްރަށުގައި ހުކުރު ނަމާދު ކުރުމަށް ދިޔަ އެންމެން ވެސް ޑޮކްޓަރުންގެ ލަފައާ އެއްގޮތަށް ނަމާދަށް ދިޔަ މަންޒަރެވެ. އެންމެން ވެސް ދިޔައީ ގެއިން ވުޟޫ ކޮށްގެން މުސައްލަވެސް ހިފައިގެންނެވެ. އަދި ނަމާދުކުރި ވަގުތުގައި ވެސް ގިނަބަޔަކު ތިބީ މާސްކު އަޅައިގެންނެވެ.\nތިނަދޫ މިސްކިތަކުން މީހުން ފައިބަނީ، ގިނަ މީހުން ތިބީ މާސްކް އަޅައިގެން - ފޮޓޯ: މުހައްމަދު އަހްތަރް\nމިއަދު ރާއްޖޭގެ އެކި ކަންކޮޅުތަކުގައި ހުކުރު ހުތުބާގައި ވަނީ ރަމަޟާން މަހަށްފަހުވެސް ހެޔޮ އަމަލު ކުރުމަށް ބާރު އަޅާފައެވެ. އެގޮތުން ގިނަ މީހުން ރަމަޟާން މަސް ނިމުމުން ހެޔޮ އަމަލުތައް ކުރުން ދޫކޮށްލާ ކަމަށާއި އެކަން އެގޮތަށް ނުކޮށް ރަމަޟާން މަސް ނިމުމުން ވެސް ހެޔޮ އަމަލުތައް ކުރުމުގައި ދެމި ތިބުމަށް ހުކުރު ހުތުބާގައި ނަސޭހަތްތެރިވެފައިވެއެވެ.\nގިނަ މީހުން މިސްކިތައް ދިޔައީ މާސްކްވެސް އަޅައިގެން - ފޮޓޯ: މުހައްމަދު އަހްތަރް\nހުކުރު ހުތުބާގައި ކޮވިޑް-19 ވައިރަހަކީ މާތްﷲ ކުރިމަތިކުރެއްވި ވަރުގަދަ އިމްތިހާނެއްކަން ފާހަގަކޮށް ބުނީ މިސްކިތުގައި ނުކުރެވޭ ރަށްރަށުގެ މީހުންވެސް ގޭގައި މެންދުރު ނަމާދާއި އެހެނިހެން ނަމާދުތައް އަދާ ކުރުމަށެވެ. އަދި މި ބަލިމަޑުކަމުން މިންޖު ކުރައްވާތޯ ދުއާ ކުރުމަށްވެސް ވަނީ ނަސޭހަތްތެރިވެފައެވެ.\nމުޅި ރާއްޖެއިން މިހާތަނަށް 1،216 މީހަކު ވަނީ ކޮވިޑް-19 އަށް ފައްސަިވެފައެވެ. އޭގެތެރެއިން 104 މީހަކު ބަލިން އެއްކޮށް ރަނގަޅުވެފައިވާއިރު މިހާތަނަށް ހަތަރު މީހަކު ވަނީ މިބަލީގައި ނިޔާވެފައެވެ.\nޙިތާމައަކީ ހުއްދަ ނުދޭ ރަށްރަށުގައިވެސް މިއަދު ޖަމާއަތުގައި ހުކުރު ކުރިކަން.\nމެއި 22, 2020 18:05\nމި ރޯދަ މަހު ޖަމާ އަތުގައި އެންމެ ނަމާދެއް ކުރުމުގެ ނަޞީބެއް ވެސް ނުލިބުނު>>ވަރަށް ދެރަވި\nމެއި 22, 2020 18:48\nމުޅިރާއްޖޭގަ ޖަމާއަތުގަ ނަމާދާއި ހުކުރު ކުރުމުގެ ހުއްދަނުދީ އެތައްމަހެއްވަންދެން މިސަރުކާރުން ހިފަހައްޓައިފި މިކަމުގެބަދަލު ރައްޔިތުން ހިފާނެދުވަހެއް އަނނާނެ\nމެއި 22, 2020 19:23\nމާތް ވެގެންވާ މައްކާ އާއި މަދީނާގެ މިސްކިތްތައް ވެސް އެހުރީ ކޮވިޑާއި ގުޅިގެން ބަންދުކޮށްފަ. އެތަނުގެ ރައްޔިތުންނަށް އިނގޭ ބަދަލު ހިފަން ޖެހޭ ކަމެއްނެތް ކަމާއި ހުރިހާ ފިޔަވަޅެއް މިއަޅަނީ ރައްޔިތުންގެ ސަލާމަތަށްކަން.. ޕާކިސްތާނާއި އީރާންގަ މިސްކިތްތައް ހުޅުވާލުމާ އެކީގަ ކޮވިޑް ޖެހޭ މީހުން ދެގުނަ އިތުރުވެއްޖެ. އެންމެންވެސް ބޭނުންވާނެ މިސްކިތުގަ ނަމާދުކޮށް އިއުތިކާފަށް ތިބެންވެސް އެކަމަކު މިވަގުތަކީ ވެސް އިމްތިހާނެއް ކަމުގައި ދެކި ކެތްތެރިވެތިބެ ﷲ އަށް ދުޢާ ކުރުންނޫން ގޮތެއް މިވަގުޔު ނެތް.\nމެއި 22, 2020 20:08\nމުޅި ދުނިޔެއަށް ކުރިމަތިވި ބަލިމަޑުކަމެއްގައި މައްކާގެ ޙަރަމްފުޅުގައިވެސް ހުޅުވާލައިގެން ޖަމާޢަތުގެ ނަމާދު ނުކުރާހިނދު މިއޮށްފަދަ ރަމަޟާންމަހު ތިޔަފަދަ ބަދަލުހިފުމާއި ނޭއްގާނިވާހަކަތަށް ދައްކާނަމަ ތިބާގެ ނިމުން ހިތިވެދާނެކަން ހިތަށްހަމަ ނާރަނީތޯ ؟ ﷲ ތެދުމަގު ދައްކަވާށި\nމެއި 22, 2020 19:26\nމި ދަނޑިވަޅު މިސްކިތައް ދިޔަ ނަމަވެސް މާސްކު އެޅުމާއި، ގެއިން ވުލޫކޮށްގެން ދިއުން ރަނގަޅު. މާތް ﷲ އަޅަމެން މިކަމުން ސަލާމަތް ކުރައްވާށި\nޖަމާއަތުގަ ނަމާދުކުރެވުން... Alhamdhulilahi\nމެއި 22, 2020 20:46\nސުވާލަކީ މޫނު ނިވާކޮއްގެން ނަމާދު ސައްޙަވާނެހޭ\nމެއި 22, 2020 22:21


Tennis Mubaaraathun Libey Huriha Faisaage Inaameh Ukraine Askariyya ah Dheyn Elina Nimmaifi ޓެނިސް މުބާރާތުން ލިބޭ ހުރިހާ ފައިސާގެ އިނާމް ޔުކްރެއިން އަސްކަރިއްޔާއަށް ދޭން އެލީނާ ނިންމައިފި – Huvadhoo News Tennis Mubaaraathun Libey Huriha Faisaage Inaameh Ukraine Askariyya ah Dheyn Elina Nimmaifi Huvadhoo News\nޓެނިސް މުބާރާތުން ލިބޭ ހުރިހާ ފައިސާގެ އިނާމް ޔުކްރެއިން އަސްކަރިއްޔާއަށް ދޭން އެލީނާ ނިންމައިފި\nޔުކްރެއިންގެ މަޝްހުރު ޓެނިސް ކުޅުންތެރިޔާ އެލީނާ ސްވިޓޮލިނާ\nޔުކްރެއިންގެ މަޝްހުރު ޓެނިސް ކުޅުންތެރިޔާ އެލީނާ ސްވިޓޮލިނާއަށް ޓެނިސް މުބާރާތުން ލިބޭ ފައިސާގެ އިނާމް ޔުކްރެއިންގެ އަސްކަރިއްޔާއަށް ހަދިޔާކުރުމަށް އެލީނާ ނިންމައިފިއެވެ.\nމިހާރު ކުރިއަށްދާ އަންހެނުންގެ އިންޓަނޭޝަނަލް ޓެނިސް މުބާރާތް ކަމަށްވާ “މޮންޓެރީ އޯޕެން” ގައި އެލީނާ ވަނީ ބައިވެރިވެފައެވެ. ދުނިޔޭގެ ރޭންކިންގައި 15 ވަނާގައި ހިމެނޭ 27 އަހަރުގެ އެލީނާ ބުނި ގޮތުގައި ރަޝިޔާ އާއި ޔުކްރެއިންގައި ހިނގަމުންދާ ހަނގުރާމައިގެ ސަބަބުން އެ މުބާރާތުގައި ވާދަކުރާ ރަޝިއާ އާއި ބެލަރޫސްގެ ކުޅުންތެރިންނާ ދެކޮޅަށް ނުކުޅެން ވެސް އެލީނާ ވަނީ ނިންމާފައެވެ.\nމިހަނގުރާމައިގައި ޔުކްރެއިންއަށް ތާއީދުކުރުމުގެ ގޮތުން ދުނިޔޭގެ ގިނަ ޤައުމުތަކުންދަނީ ރަޝިޔާއަށް ދަތިކުރުމުގެ ފިޔަވަޅު އަޅަމުންނެވެ. އެގޮތުން މި މުބާރާތުގައި ރަޝިޔާއިން ބައިވެރިނުވެވޭ ގޮތަށް ހެދުމުން ރަޝިޔާގެ ކުޅުންތެރިން މިމުބާރާތުގައި ކުޅެނީ މިނިވަން ކުޅުންތެރިންގެ ގޮތުގައެވެ. ރަޝިޔޔާ ރަމްޒުކޮށްދޭ ކުޅުންތެރިންގެ ގޮތުގައެއް ނޫނެވެ.\nރަޝިޔާ އަދި ބެލަރޫސްއަށް ނިސްބަތްވާ ކުޅުންތެރިންނާއި އެކު ނުކުޅެން އެލީނާ ނިންމި ކަމުގައިވިޔަސް މިދިޔަ އަންގާރަ ދުވަހު އެލީނާ ވަނީ ރަޝިއާގެ ކުޅުންތެރިއަކާ ދެކޮޅަށް ކުޅެ، މެޗު ކާމިޔާބުކޮށްފައެވެ.\nއެލީނާ އަކީ 2020 ވަނަ އަހަރު “މޮންޓެރީ އޯޕެން” ޗެމްޕިއަން ވެސް މެއެވެ. އެ މުބާރާތުގެ ދެ ވަނަ ބުރުގައި އޭނާ ދެން އެންމެ އަވަހަށް ވާދަކުރާނީ ބަލްގޭރިއާގެ ކުޅުންތެރިޔަކާއެވެ. އެ މުބާރާތުގެ އެއް ވަނަ އަށް ދާ ކުޅުންތެރިއަކަށް 31،000 ޑޮލަރު ލިބިގެންދާނެއެވެ.


India gai cryptocurrency manaakuran thayaaruvanee | Mihaaru\nއިންޑިއާގައި ކްރިޕްޓޯކަރަންސީ ގާނޫނަކުން މަނާކުރަން ތައްޔާރުވަނީ\nއިންޑިއާ އިން ވަރަށް އަވަހަށް ކްރިޕްޓޯ މަނާކުރާނެ.\n26 ނޮވެމްބަރ 2021 - 06:20\nޑިޖިޓަލް ފައިސާގެ ގޮތުގައި ބޭނުންކުރަމުން އަންނަ ކްރިޕްޓޯކަރަންސީ އިންޑިއާގައި ގާނޫނަކުން މަނާކުރަން ތައްޔާރުވާން ފަށައިފި އެވެ.\nމިކަމާ ގުޅޭ ގޮތުން އެކުލަވާލާފައިވާ "ކްރިޕްޓޯކަރަންސީ އެންޑް ރެގިއުލޭޝަން އޮފް އޮފިޝަލް ޑިޖިޓަލް ކަރަންސީ ބިލް" އާ މެދު ވަރަށް އަވަހަށް ގާނޫނު ހަދާ މަޖިލީހުން ގޮތެއް ނިންމާނެ އެވެ. އެގޮތުން އަންނަ ޖެނުއަރީ މަހުގެ ތެރޭގައި ބިލް ފާސްކުރާނެ އެވެ.\nކްރިޕްޓޯ މަނާކުރަން އިންޑިއާގައި ގާނޫނެއް އެކުލަވާލުމުގެ މަސައްކަތް ފަށައި، އެ ވާހަކަ މީޑިއާތަކުން ރިޕޯޓްކުރީ މިދިޔަ އަހަރުގެ މާޗް މަހުގެ ތެރޭގަ އެވެ. މި ބިލްގެ ދަށުން ކްރިޕްޓޯގެ ގޮތުގައި ބޭނުންކުރަމުން އަންނަ ޕްރައިވެޓް އެތައް ޑިޖިޓަލް ފައިސާއެއްގެ މުއާމަލާތެއް އެ ގައުމުގައި ހުއްޓުމަކަށް އަންނާނެ އެވެ. އެކަމަކު ކްރިޕްޓޯއާ ގުޅުން ހުރި ޓެކްނޮލޮޖީތަކާއި މުސްތަގުބަލުގައި އެ ބޭނުންކުރުމަށް މަގުފަހިވާ ފަދަ ބައެއް މާއްދާތައް ބިލްގައި ހިމަނާފައިވެ އެވެ.\nމީޑިއާތަކުން ބުނި ގޮތުގައި އިންޑިއާއިން ބޭނުން ވަނީ ބިދޭސީ ކްރިޕްޓޯތަކަށް އެ ގައުމުގައި ޖާގަ ނުދީ އަމިއްލަ ރަސްމީ ޑިޖިޓަލް ފައިސާއެއް ތައާރަފުކުރުމަށެވެ. އަދި އެކަމަށް އެ ގައުމުގެ މަރުކަޒީ ބޭންކް، ރިޒާވް ބޭންކް އޮފް އިންޑިއާ (އާރްބީއައި) އަންނަނީ މަސައްކަތްތަކެއް ވެސް ކުރަމުންނެވެ. ޖެނުއަރީގައި ކްރިޕްޓޯއާ ގުޅޭ ބިލެއް ހުށަހެޅުމުގެ ކުރިން ވެސް މިދިޔަ އަހަރުގެ ތެރޭގައި މި ވާހަކަ ވަރަށް ބޮޑަށް ދެކެވިފައިވެ އެވެ.\nއިންޑިއާގައި ކްރިޕްޓޯ ގާނޫނަކުން މަނާކުރަން މަސައްކަތް ކުރަމުން އަންނަ އިރު، އެ ގައުމުގައި މިހާރު ކްރިޕްޓޯގެ އަގަށް ބޮޑު ވެއްޓުމެއް އައިސްފައިވާ ކަމަށް މީޑިއާތަކުން ބުނެ އެވެ. އެގޮތުން ކްރިޕްޓޯގެ އެންމެ މަޝްހޫރު ފައިސާ ކަމަށްވާ ބިޓްކޮއިންގެ އަގު އިންޑިއާގައި 13 ޕަސެންޓަށް ވުރެ ބޮޑަށް ދަށްވެފައިވެ އެވެ.\nއޭޝިއާގެ ބޮޑެތި ގައުމުތަކުގެ ތެރެއިން ކްރިޕްޓޯއާ ދެން އެންމެ ދެކޮޅު ގައުމަކީ ދުނިޔޭގެ އެންމެ ވަރުގަދަ އެއް އިގުތިސާދު ކަމަށްވާ ޗައިނާ އެވެ.\nCryptocurrency aa dhekolhah India inn gaanooneh\nޑިޖިޓަލް ފައިސާއެއް މިހާތަނަށް ރަސްމީ ފައިސާއެއްގެ ގޮތުގައި ކަނޑައެޅި ހަމައެކަނި ގައުމަކީ މެދުތެރޭ އެމެރިކާގެ ގައުމެއް ކަމަށްވާ އެލް ސަލްވެޑޯ އެވެ. އެ ގައުމުން ބިޓްކޮއިން ރަސްމީ މުއާމަލާތަކަށް ހެދީ މިދިޔަ ސެޕްޓެމްބަރު މަހުގެ ތެރޭގަ އެވެ. އެލް ސަލްވެޑޯ އިން މިހާރު ވަނީ "ބިޓްކޮއިން ސިޓީއެއް" ވެސް ތަރައްގީ ކުރަން ނިންމިކަން މީގެ ހަފުތާއެއް ކުރިން އިއުލާންކޮށްފަ އެވެ.\nމި އަހަރުގެ އޮގަސްޓް މަހުގެ ތެރޭގައި ކިއުބާ އިން ވެސް ބުނެފައިވާ ގޮތުގައި އެ ގައުމު ވެސް ކްރިޕްޓޯ ރަސްމީ ފައިސާއަކަށް ހަދާނެ އެވެ.\nCubagai ves cryptocurrency rasmeekuranee\nއިންޑިއާ އިގްތިސާދު ފައިސާ ނަރެންދުރާ މޯދީ\nފައިސާ ޗާޕުކުރާ ސަރުކާރާ އަދި އެސަރުކާރުތައް ކޮންޓުރޯލު ކުރާ މަހުނަޖުންގެ އަތުން ފައިސާގެ މުއާމަލާތް އަދި ހުދު އެ ފައިސާ ވެސް ބީވެގެން ދާތަން ފެންނާތީ އެވެރިން ވަރައް ދެރަވާނެ. ބުލޮކު ވެސް ކުރާނެ. މަނާ ވެސް ކުރާނެ. މިކަމެއް ނިމޭގޮތް ބަލަން ތިބެމާ. ދުނިޔޭގަ ފައިސާގެ ކަންތައް ވަރައް "ސިއްރު" ގޮތަކައް އެބަ ބަދަލުވޭ/ މި ބަދަލުވުމުގެ ވާހަކަ ވެސް ވަނީ ސިއްރު ކުރެވިފަ. ކިހާ ދުވަހަކު މިކަން ސިއްރު ކުރެވިފަ ބޭއްވޭނެބާ.\nއަހަރުން ދިވެހިންނަށްވުރެ ފަހަތުގައެންނު...\nރާއްޖޭގައި އަދިއެއް އެކިޓިވް ކޮށް ކިރިޕްޓޯ ޓެކްނޮލޮޖީ ބޭނުން ކުރާކަމެއް ނޭނގޭ. ބަޔެއް ރިސޯޓްތަކުން ކިރިޕްޓޯ ކަރަންސީ ނެގުމަކީ އަދި ތަފާތު ކަމެއް. އެހިސާބަށް ދިޔައީމަ ރާއްޖޭގަވެސް މަނާ ކުރާނެ.